
Amandman		1
Prijedlog uredbe
Uvodna izjava 1.
	

	Tekst koji je predložila Komisija
	Izmjena

	(1)	U skladu s člankom 9. Ugovora o funkcioniranju Europske unije („UFEU”) i člankom 35. Povelje Europske unije o temeljnim pravima („Povelja”), Unija mora osigurati visoku razinu zaštite zdravlja ljudi u svim politikama i aktivnostima Unije. Dostupnost sigurnih, djelotvornih i visokokvalitetnih lijekova ključna je za postizanje tog cilja i zaštitu javnog zdravlja u cijeloj Uniji.
	(1)	U skladu s člankom 9. Ugovora o funkcioniranju Europske unije („UFEU”) i člankom 35. Povelje Europske unije o temeljnim pravima („Povelja”), Unija mora osigurati visoku razinu zaštite zdravlja ljudi u svim politikama i aktivnostima Unije. Dostupnost sigurnih, djelotvornih i visokokvalitetnih lijekova, koja se temelji na otpornoj i konkurentnoj farmaceutskoj industriji te sigurnim i pouzdanim lancima opskrbe koji čine okosnicu opskrbe lijekovima, ključna je za postizanje tog cilja i zaštitu javnog zdravlja u cijeloj Uniji, kao i za poboljšanje pripravnosti i cjelokupne sigurnosti Unije.


Amandman		2
Prijedlog uredbe
Uvodna izjava 2.
	

	Tekst koji je predložila Komisija
	Izmjena

	(2)	Posljednjih godina u Uniji je zabilježen sve veći broj nestašica lijekova, uključujući nestašice lijekova u slučaju čije nedovoljne ponude nastaje ozbiljna šteta ili rizik od ozbiljne štete za pacijente.
	(2)	Posljednjih godina u Uniji je zabilježen sve veći broj nestašica lijekova, uključujući nestašice lijekova u slučaju čije nedovoljne ponude i nedostatka transparentnosti lanaca opskrbe nastaje ozbiljna šteta ili rizik od ozbiljne štete za pacijente i zdravstvene sustave.


Amandman		3
Prijedlog uredbe
Uvodna izjava 2.a (nova)
	

	Tekst koji je predložila Komisija
	Izmjena

	
	(2.a)	Stabilna i otporna opskrba lijekovima kritičnima za zdravlje pacijenata u Uniji ključna je jer nestašice mogu dovesti do pogoršanja zdravlja pacijenata, povećanja troškova zdravstvene zaštite i znatnog opterećenja zdravstvenih sustava i javnih tijela.


Amandman		4
Prijedlog uredbe
Uvodna izjava 3.
	

	Tekst koji je predložila Komisija
	Izmjena

	(3)	Temeljni uzroci nestašica lijekova mogu biti vrlo različiti i složeni, a problemi su otkriveni duž cijelog farmaceutskog vrijednosnog lanca. Nestašice lijekova osobito mogu biti posljedica poremećaja u lancima opskrbe te slabosti koje utječu na opskrbu ključnim sastojcima i komponentama. To uključuje postojeću ovisnost o ograničenom broju globalnih dobavljača i manjak kapaciteta u Uniji za proizvodnju određenih lijekova, njihovih djelatnih tvari ili ključnih farmaceutskih sirovina. Diversifikacijom izvora opskrbe i ulaganjem u lokalnu proizvodnju Unija može smanjiti rizik od izloženosti nestašicama lijekova.
	(3)	Temeljni uzroci nestašica lijekova mogu biti vrlo različiti i složeni, a problemi su otkriveni duž cijelog farmaceutskog vrijednosnog lanca. Nestašice lijekova osobito mogu biti posljedica poremećaja u lancima opskrbe te slabosti koje utječu na opskrbu ključnim sastojcima i komponentama, uključujući polazne sirovine, međuproizvode i druge farmaceutske materijale i sirovine. To uključuje postojeću ovisnost o ograničenom broju globalnih dobavljača i manjak kapaciteta u Uniji za proizvodnju određenih lijekova, njihovih djelatnih tvari ili ključnih farmaceutskih sirovina. Diversifikacijom izvora opskrbe i ulaganjem u lokalnu proizvodnju Unija može smanjiti rizik od izloženosti nestašicama lijekova.


Amandman		5
Prijedlog uredbe
Uvodna izjava 4.
	

	Tekst koji je predložila Komisija
	Izmjena

	(4)	Industrijski izazovi i nedostatak ulaganja u proizvodne kapacitete u Uniji doprinijeli su povećanju ovisnosti o dobavljačima iz trećih zemalja, posebno kad je riječ o ključnim farmaceutskim sirovinama i djelatnim tvarima. Izgradnja novih ili modernizacija postojećih proizvodnih kapaciteta u Uniji za kritične lijekove, njihove ključne ulazne materijale i djelatne tvari, koji su često već dugo na tržištu i smatraju se relativno jeftinima, trenutačno se ne smatra dovoljno privlačnom opcijom za privatna ulaganja, među ostalim i s obzirom na niže troškove energije i manje stroge okolišne i druge pravne zahtjeve drugdje u svijetu. Industrijsku proizvodnju u Uniji dodatno otežava nedostatak radne snage i potreba za specijaliziranim vještinama u farmaceutskoj proizvodnji. Ciljani financijski poticaji, pojednostavnjeni administrativni postupci i bolja koordinacija na razini Unije mogu doprinijeti naporima za povećanje proizvodnih kapaciteta u Uniji i jačanje lanaca opskrbe kritičnim lijekovima.
	(4)	Industrijski izazovi i nedostatak ulaganja u proizvodne kapacitete u Uniji doprinijeli su povećanju ovisnosti o dobavljačima iz trećih zemalja, posebno kad je riječ o ključnim farmaceutskim sirovinama i djelatnim tvarima. Izgradnja novih, širenje ili modernizacija postojećih proizvodnih kapaciteta u Uniji za kritične lijekove, njihove ključne ulazne materijale i djelatne tvari, koji su često već dugo na tržištu i smatraju se relativno jeftinima, trenutačno se ne smatra dovoljno privlačnom opcijom za privatna ulaganja, među ostalim i s obzirom na niže troškove energije i manje stroge okolišne i druge pravne zahtjeve drugdje u svijetu. Industrijsku proizvodnju u Uniji dodatno otežava nedostatak radne snage i potreba za specijaliziranim vještinama u farmaceutskoj proizvodnji. Ciljani financijski poticaji, pojednostavnjeni administrativni postupci i bolja koordinacija na razini Unije mogu doprinijeti naporima za povećanje proizvodnih kapaciteta u Uniji i jačanje lanaca opskrbe kritičnim lijekovima, uz istodobno poštovanje najviših socijalnih, zdravstvenih i okolišnih standarda. Osim toga, jačanje vještina i prijenos znanja pomoći će u izgradnji otporne radne snage spremne za budućnost, koja može spremno prihvatiti inovacije i tehnološki napredak. Istodobno, razvoj proizvodnih kapaciteta u cijelom lancu opskrbe iziskuje znatna dugoročna ulaganja, primjerenu industrijsku infrastrukturu, snažne istraživačke kapacitete, regulatornu predvidljivost i stručnu radnu snagu.


Amandman		6
Prijedlog uredbe
Uvodna izjava 4.a (nova)
	

	Tekst koji je predložila Komisija
	Izmjena

	
	(4.a)	Iako nestašice lijekova mogu nastati za bilo koju vrstu proizvoda, one neproporcionalno utječu na starije i generičke lijekove te lijekove koji nisu zaštićeni patentom, prije svega zbog njihovih niskih profitnih marži koje smanjuju poticaje za ulaganja u snažne proizvodne kapacitete. Stariji i generički lijekovi te lijekovi koji nisu zaštićeni patentom čine većinu lijekova na Unijinu popisu kritičnih lijekova zbog niskih profitnih marži koje ograničavaju ulaganja u proizvodnju. Brojni dobavljači lijekova koji nisu zaštićeni patentom i generičkih lijekova eksternalizirali su ili premjestili proizvodnju gotovih proizvoda izvan Unije te često djelatne sastojke lijekova dobavljaju iz trećih zemalja. To znači da se Unija oslanja na ograničen broj dobavljača i proizvođača djelatnih sastojaka lijekova, a velik broj njih djeluje izvan njezinih granica.


Amandman		7
Prijedlog uredbe
Uvodna izjava 7.
	

	Tekst koji je predložila Komisija
	Izmjena

	(7)	Međutim, unatoč regulatornim obvezama nositelja odobrenja za stavljanje u promet da osiguraju kontinuiranu opskrbu lijekovima kako bi se zadovoljila potražnja pacijenata te unatoč dodatnom regulatornom mehanizmu uvedenom Uredbom Europskog parlamenta i Vijeća (EU) 2022/123 i Uredbom (EU) .…/… [dodati upućivanje nakon donošenja COM(2023) 193 final] radi ublažavanja nestašica i odgovora na njih, samo funkcioniranje tržišta ne jamči uvijek dostupnost lijekova. Taj je rizik posebno očit u slučaju poremećaja u lancima opskrbe, posebno ako se opskrba određenim lijekom oslanja na ograničen broj globalnih dobavljača i proizvodnih pogona ili ako postoji velika ovisnost o jednoj trećoj zemlji ili ograničenom broju trećih zemalja.
	(7)	Međutim, unatoč regulatornim obvezama nositelja odobrenja za stavljanje u promet da osiguraju kontinuiranu opskrbu lijekovima kako bi se zadovoljile potrebe pacijenata te unatoč dodatnom regulatornom mehanizmu uvedenom Uredbom Europskog parlamenta i Vijeća (EU) 2022/123 i Uredbom (EU) .…/… [dodati upućivanje nakon donošenja COM(2023) 193 final] radi ublažavanja nestašica i odgovora na njih, samo funkcioniranje tržišta ne jamči uvijek dostupnost lijekova. Taj je rizik posebno očit u slučaju poremećaja u lancima opskrbe, posebno ako se opskrba određenim lijekom oslanja na ograničen broj globalnih dobavljača i proizvodnih pogona ili ako postoji velika ovisnost o jednoj trećoj zemlji ili ograničenom broju trećih zemalja.


Amandman		8
Prijedlog uredbe
Uvodna izjava 8.
	

	Tekst koji je predložila Komisija
	Izmjena

	(8)	Budući da je tržište lijekova u Uniji i dalje rascjepkano, postoji potreba za boljom koordinacijom među državama članicama kako bi se u potpunosti iskoristio potencijal Unije za jačanje sigurnosti opskrbe lijekovima, ne dovodeći pritom u pitanje odgovornosti država članica za organizaciju i pružanje zdravstvenih usluga i zdravstvene zaštite. Nekoordinirane nacionalne mjere mogu dovesti do narušavanja unutarnjeg tržišta, ne rješavaju šire probleme u lancima opskrbe i nisu dostatne za uklanjanje prekograničnih problema, uključujući ovisnost Unije o trećim zemljama. Regulatorni okvir za lijekove stoga treba dopuniti ciljanim mjerama kojima se predviđa daljnje usklađivanje.
	(8)	Budući da je tržište lijekova u Uniji i dalje rascjepkano, postoji potreba za boljom koordinacijom među državama članicama kako bi se u potpunosti iskoristio potencijal Unije za jačanje sigurnosti opskrbe lijekovima, ne dovodeći pritom u pitanje odgovornosti država članica za organizaciju i pružanje zdravstvenih usluga i zdravstvene zaštite, te unaprjeđivanje pristupa pacijenata lijekovima koji su im potrebni. Nekoordinirane nacionalne mjere mogu dovesti do narušavanja unutarnjeg tržišta, ne rješavaju šire probleme u lancima opskrbe i nisu dostatne za uklanjanje prekograničnih problema, uključujući ovisnost Unije o trećim zemljama. Regulatorni okvir za lijekove stoga treba dopuniti ciljanim mjerama kojima se predviđa daljnje usklađivanje, izbjegavajući pritom dupliciranje i preklapanje postojećih struktura. Nadalje, postojeće podatkovne infrastrukture i baze podataka trebale bi se u potpunosti iskoristiti kako bi se smanjilo opterećenje u pogledu izvješćivanja, pojednostavilo praćenje lanaca opskrbe lijekovima i poboljšala učinkovitost razmjene podataka između nadležnih tijela i dionika. Korištenje postojećim strukturama pomoglo bi i u osiguravanju stabilnijih i predvidljivijih tokova podataka.


Amandman		9
Prijedlog uredbe
Uvodna izjava 9.
	

	Tekst koji je predložila Komisija
	Izmjena

	(9)	Neki lijekovi od zajedničkog interesa koji su ključni za pružanje prilagođene skrbi pacijentima mogu biti nedostupni u nekim državama članicama iako nisu pogođeni problemom sigurnosti opskrbe. To može biti posljedica niza čimbenika, uključujući veličinu tržišta potražnje za proizvodom ili veličinu geografskog tržišta potražnje, koji mogu utjecati na pravodobnu dostupnost lijekova u pojedinim državama članicama.
	(9)	Neki lijekovi od zajedničkog interesa koji su ključni za pružanje prilagođene skrbi pacijentima mogu biti nedostupni i nepristupačni u nekim državama članicama iako nisu pogođeni problemom sigurnosti opskrbe. To može biti posljedica niza čimbenika, uključujući administrativne i proračunske prepreke, veličinu tržišta potražnje za proizvodom ili veličinu geografskog tržišta potražnje, koji mogu utjecati na pravodobnu dostupnost lijekova u pojedinim državama članicama, čime se povećavaju nejednakosti među pacijentima u Uniji i podriva predanost Unije postizanju univerzalnog pristupa osnovnim lijekovima do 2030. u skladu s UN-ovim ciljem održivog razvoja br. 3.8. Cilj je ove Uredbe ojačati otpornost lanaca opskrbe, ukloniti konkretne ranjivosti u pogledu sigurnosti opskrbe i smanjiti takve nejednakosti među državama članicama, osiguravajući pravedniji pristup lijekovima u cijeloj Uniji kako bi pacijenti imali jednaku razinu pristupa bez obzira na zemlju boravišta.


Amandman		10
Prijedlog uredbe
Uvodna izjava 11.
	

	Tekst koji je predložila Komisija
	Izmjena

	(11)	Mjerama uvedenima ovom Uredbom ne dovode se u pitanje obveze nositelja odobrenja za stavljanje u promet, posebno na temelju Direktive (EU) …/… Europskog parlamenta i Vijeća [dodati upućivanje na odgovarajući članak nakon donošenja COM(2023) 192 final], Uredbe (EU) …/… [dodati upućivanje nakon donošenja COM(2023) 193 final] i Uredbe (EU) 2022/123, uključujući obvezu osiguravanja dostatne opskrbe lijekovima u okviru njihove odgovornosti. Te su mjere usklađene s načelima unutarnjeg tržišta. Ovom se Uredbom ne dovodi u pitanje pravo Unije o tržišnom natjecanju, uključujući protumonopolska pravila, pravila o koncentracijama i pravila o državnim potporama.
	(11)	Mjerama uvedenima ovom Uredbom ne dovode se u pitanje obveze nositelja odobrenja za stavljanje u promet, posebno na temelju Direktive (EU) …/… Europskog parlamenta i Vijeća [dodati upućivanje na odgovarajući članak nakon donošenja COM(2023) 192 final], Uredbe (EU) …/… [dodati upućivanje nakon donošenja COM(2023) 193 final] i Uredbe (EU) 2022/123, uključujući obvezu osiguravanja dostatne opskrbe lijekovima u okviru njihove odgovornosti. Te su mjere usklađene s načelima unutarnjeg tržišta. Ovom se Uredbom ne dovodi u pitanje pravo Unije o tržišnom natjecanju, uključujući protumonopolska pravila, pravila o koncentracijama i pravila o državnim potporama. Provedba ove Uredbe trebala bi biti u skladu s Uredbom (EU) 2025/327 Europskog parlamenta i Vijeća od 11. veljače 2025. o europskom prostoru za zdravstvene podatke kako bi se poboljšala interoperabilnost, sigurna razmjena i praćenje zdravstvenih podataka povezanih s dostupnošću i opskrbom lijekovima u stvarnom vremenu. Bolja integracija ove Uredbe i europskog prostora za zdravstvene podatke doprinijet će ranom otkrivanju nestašica, prekograničnoj distribuciji i pojednostavnjenom pristupu kritičnim lijekovima.


Amandman		11
Prijedlog uredbe
Uvodna izjava 12.
	

	Tekst koji je predložila Komisija
	Izmjena

	(12)	Glavni cilj ove Uredbe trebalo bi biti jačanje sigurnosti opskrbe i osiguravanje dostupnosti kritičnih lijekova i lijekova od zajedničkog interesa, a s obzirom na to da nedostatak kritičnih lijekova može utjecati na funkcioniranje gospodarstva u cjelini, ovom bi Uredbom trebalo podupirati i konkurentnost Unije poticanjem stabilnijeg i predvidljivijeg tržišnog okruženja, poticanjem ulaganja i podupiranjem inovacija u farmaceutskom sektoru. Nadalje, osiguravanje sigurnosti opskrbe i dostupnosti kritičnih lijekova te dostupnosti i pristupačnosti drugih lijekova od zajedničkog interesa trebalo bi doprinijeti pripravnosti i otpornosti te gospodarskoj i općoj sigurnosti Unije, među ostalim kad postoji rizik od poremećaja prekograničnih lanaca opskrbe.
	(12)	Glavni cilj ove Uredbe trebalo bi biti jačanje sigurnosti opskrbe i osiguravanje dostupnosti kritičnih lijekova i lijekova od zajedničkog interesa, a s obzirom na to da nedostatak kritičnih lijekova može utjecati na funkcioniranje gospodarstva u cjelini, ovom bi Uredbom trebalo podupirati i konkurentnost Unije poticanjem stabilnijeg i predvidljivijeg tržišnog okruženja, smanjenjem administrativnih prepreka, poticanjem ulaganja i podupiranjem inovacija u farmaceutskom sektoru. To bi trebalo uključivati poticanje istraživanja i razvoja inovativnih terapija, kao što su alternative za antimikrobna sredstva u cilju sprečavanja antimikrobne otpornosti, usmjerenije terapije protiv raka i druge lijekove koji odgovaraju na neispunjene medicinske potrebe. Nadalje, osiguravanje sigurnosti opskrbe i dostupnosti kritičnih lijekova te dostupnosti i pristupačnosti drugih lijekova od zajedničkog interesa trebalo bi doprinijeti pripravnosti i otpornosti, strateškoj autonomiji te gospodarskoj i općoj sigurnosti Unije, među ostalim kad postoji rizik od poremećaja prekograničnih lanaca opskrbe. Prošla izvanredna stanja u području zdravlja i zdravstvene krize, kao što je epidemija bolesti COVID-19, pokazali su da je prisutnost kritične infrastrukture, među ostalim bolnica i lokalnih ljekarni, ključna za postizanje tih ciljeva. Nadalje, kako bi se ojačalo funkcioniranje unutarnjeg tržišta i zajamčila kontinuirana dostupnost kritičnih lijekova u cijeloj Uniji, potrebno je uspostaviti koordinacijski mehanizam Unije za kritične lijekove. Takav bi mehanizam povećao kapacitete Unije za rješavanje problema nestašica, jačanje otpornosti lanca opskrbe te omogućavanje koordiniranih pristupa stvaranju nacionalnih zaliha i zaliha za nepredviđene situacije.


Amandman		256
Prijedlog uredbe
Uvodna izjava 12.a (nova)
	

	Tekst koji je predložila Komisija
	Izmjena

	
	(12.a)	Kontracepcijska sredstva i abortivni lijekovi ključni su za zaštitu prava na spolno i reproduktivno zdravlje, rodnu ravnopravnost i potpuno ostvarivanje temeljnih prava u cijeloj Uniji. Nestašice i poremećaji u opskrbi koji utječu na te lijekove od zajedničkog interesa ugrožavaju sigurnost pacijenata i doprinose nejednakom pristupu zdravstvenoj skrbi u cijeloj Uniji. Kako bi se zaštitila prava na spolno i reproduktivno zdravlje te jednak pristup kontracepcijskim i abortivnim lijekovima za sve žene u Uniji, države članice trebale bi osigurati dostupnost, cjenovnu pristupačnost i sigurnost opskrbe tim lijekovima od zajedničkog interesa.


Amandman		12
Prijedlog uredbe
Uvodna izjava 13.a (nova)
	

	Tekst koji je predložila Komisija
	Izmjena

	
	(13.a)	Kako bi se osigurala djelotvorna raspodjela administrativnih i tehničkih resursa, primjena članaka od 7. do 15. na lijekove od zajedničkog interesa ne bi trebala utjecati na prioritet dodijeljen strateškim projektima koji se odnose na kritične lijekove. Ako se mjere potpore, kao što su obrada građevinskih dozvola ili provedba postupaka rješavanja sporova, preklapaju ili su u sukobu, prednost bi trebalo dati zahtjevima povezanima s takvim strateškim projektima.


Amandman		13
Prijedlog uredbe
Uvodna izjava 14.
	

	Tekst koji je predložila Komisija
	Izmjena

	(14)	Dostupnost i sigurnost opskrbe kritičnim lijekovima ključne su za zaštitu javnog zdravlja i gospodarsku i opću sigurnost u Uniji te bi ih stoga trebalo smatrati strateškim ciljevima Unije.
	(14)	Dostupnost i sigurnost opskrbe kritičnim lijekovima ključne su za zaštitu javnog zdravlja, sigurnost pacijenata i gospodarsku i opću sigurnost u Uniji te bi ih stoga trebalo smatrati strateškim ciljevima Unije.

Prijedlog uredbe
Uvodna izjava 14.a (nova)
	

	Tekst koji je predložila Komisija
	Izmjena

	
	(14.a)	Nova antimikrobna sredstva ključna su za zaštitu javnog zdravlja i suzbijanje prijetnje antimikrobne otpornosti, koja predstavlja sve veću opasnost za zdravlje ljudi. Zbog njihove ograničene i raznolike upotrebe u različitim državama članicama, nova antimikrobna sredstva nisu prikladna za primjenu mehanizama za određivanje cijena i naknadu troškova na temelju količina te se stoga suočavaju s destimulativnim gospodarskim mjerama zbog tržišnog neuspjeha. To može za posljedicu imati niske i nepredvidljive prihode, posebno na manjim tržištima, a može narušiti i sposobnost proizvođača, uključujući MSP-ove, da osiguravaju održivu opskrbu tim proizvodima. Stoga je dostupnost novijih antimikrobnih sredstava ograničena, a neki su proizvodi čak i povučeni s tržišta. Zato je potrebno osigurati održivu opskrbu malim količinama antimikrobnih sredstava visoke vrijednosti.


Amandman		15
Prijedlog uredbe
Uvodna izjava 16.a (nova)
	

	Tekst koji je predložila Komisija
	Izmjena

	
	(16.a)	Kako bi se osigurala pravna jasnoća i djelotvorna koordinacija na razini Unije, ključno je razlikovati „zalihu za nepredviđene situacije” i „nacionalnu zalihu”. Ta dva pojma odnose se na različite vrste rezervi, koje su uređene različitim pravnim i operativnim okvirima te služe različitim svrhama u lancu opskrbe i pripravnosti javnog zdravlja. Stoga je potrebna jasna diferencijacija kako bi se izbjegle nejasnoće u izvješćivanju i upravljanju te kako bi se poduprle ciljane i razmjerne mjere na razini Unije tijekom poremećaja u opskrbi ili izvanrednih stanja. U kontekstu zaliha za nepredviđene situacije i nacionalnih zaliha, države članice trebalo bi poticati da istražuju održive mjere koje doprinose smanjenju količine otpada i poboljšanju učinkovite uporabe dostupnih lijekova u skladu s nacionalnim pravom i potrebama.

Prijedlog uredbe
Uvodna izjava 16.b (nova)
	

	Tekst koji je predložila Komisija
	Izmjena

	
	(16.b)	Komisija bi trebala uspostaviti i redovito ažurirati popis lijekova koji potječu iz trećih zemalja za koje nije dostupna odgovarajuća zamjena proizvedena u Uniji kako bi se utvrdile i pratile ovisnosti i poduprle mjere usmjerene na osiguravanje kontinuiteta opskrbe lijekovima.

Prijedlog uredbe
Uvodna izjava 17.
	

	Tekst koji je predložila Komisija
	Izmjena

	(17)	Određeni projekti mogu pozitivno utjecati na sigurnost opskrbe jer povećavaju kapacitete Unije za proizvodnju kritičnih lijekova i jačaju otpornost lanaca opskrbe Unije. Kako bi se potaknula privatna ulaganja u te projekte, trebalo bi uvesti koncept strateških projekata. S obzirom na njihovu ulogu u osiguravanju sigurnosti opskrbe kritičnim lijekovima u Uniji, relevantno tijelo koje izdaje dozvole strateške bi projekte trebalo smatrati projektima od javnog interesa. Kako bi se osigurala njihova brza provedba, nacionalna tijela trebala bi osigurati da se relevantni postupci izdavanja dozvola provode što je brže moguće, a posebno da se omoguće svi oblici ubrzanih postupaka koji postoje u primjenjivom pravu Unije i nacionalnom pravu. Nacionalna tijela trebala bi, kad je to moguće, razmotriti njihovo pojednostavnjenje te omogućiti dostavljanje potrebnih informacija u digitalnom obliku.
	(17)	Određeni projekti i tehnologije mogu pozitivno utjecati na sigurnost opskrbe jer povećavaju kapacitete Unije za proizvodnju kritičnih lijekova, poboljšavaju učinkovitost proizvodnje tih lijekova i jačaju otpornost lanaca opskrbe Unije. Kako bi se potaknula privatna ulaganja u te projekte, trebalo bi uvesti koncept strateških projekata, uključujući prekogranične strateške projekte. S obzirom na njihovu ulogu u osiguravanju sigurnosti opskrbe kritičnim lijekovima u Uniji, relevantno tijelo koje izdaje dozvole strateške bi projekte trebalo smatrati projektima od javnog interesa. Kako bi se osigurala njihova brza provedba, nacionalnim tijelima trebali bi se dodijeliti dostatni resursi kako bi osigurala da se relevantni postupci izdavanja dozvola provode što je brže moguće, a posebno da se omoguće svi oblici ubrzanih postupaka koji postoje u primjenjivom pravu Unije i nacionalnom pravu, uz poštovanje najviših socijalnih, zdravstvenih i okolišnih standarda. Nacionalna tijela trebala bi, kad je to moguće, razmotriti njihovo pojednostavnjenje te omogućiti dostavljanje potrebnih informacija u digitalnom obliku. Kako bi se postigla učinkovita upotreba resursa i strateška usklađenost na razini Unije, pri određivanju strateških projekata trebalo bi izbjeći nepotrebno dupliciranje postojećih ili planiranih proizvodnih kapaciteta za isti lijek, njegove djelatne tvari ili ključne ulazne materijale, osim ako je takvo dupliciranje opravdano jasno dokazanim potrebama.

Prijedlog uredbe
Uvodna izjava 17.a (nova)
	

	Tekst koji je predložila Komisija
	Izmjena

	
	(17.a)	Kako bi se zaštitili strateški interesi Unije i otpornost njezine industrijske baze, strateški projekti za proizvodnju kritičnih lijekova moraju se provoditi bez prekida čak i tijekom kriznih razdoblja ili poremećaja u lancu opskrbe. Države članice trebale bi poduzeti sve potrebne mjere za sprečavanje ili ublažavanje neplaniranih poremećaja osnovnih potrepština i za osiguravanje kontinuirane raspoloživosti ključnog osoblja.

Prijedlog uredbe
Uvodna izjava 18.
	

	Tekst koji je predložila Komisija
	Izmjena

	(18)	Kako bi se izbjegla nepotrebna kašnjenja i stvaranje dodatnih administrativnih razina, bilo koje tijelo države članice od kojeg se traži pružanje prednosti iz ove Uredbe trebalo bi provjeriti ispunjava li projekt kriterije strateškog projekta. Imenovano tijelo trebalo bi na zahtjev provjeriti može li se određeni projekt smatrati strateškim projektom. Kako bi se ubrzala i olakšala njihova provedba, za strateške projekte trebali bi se primjenjivati pojednostavnjeni administrativni postupci i prioritetni status u postupcima izdavanja dozvola i povezanim postupcima rješavanja sporova te bi takvim projektima trebalo pružiti ciljanu regulatornu potporu. U tom kontekstu države članice trebale bi posvetiti posebnu pozornost malim i srednjim poduzećima (MSP-ovi), koja bi trebala imati ravnopravne prilike za pokretanje strateških projekata.
	(18)	Kako bi se izbjegla nepotrebna kašnjenja i stvaranje dodatnih administrativnih razina, bilo koje tijelo države članice od kojeg se traži pružanje prednosti iz ove Uredbe trebalo bi provjeriti ispunjava li projekt kriterije strateškog projekta. Imenovano tijelo trebalo bi na zahtjev provjeriti može li se određeni projekt smatrati strateškim projektom. Kako bi se ubrzala i olakšala njihova provedba, za strateške projekte trebali bi se primjenjivati pojednostavnjeni administrativni postupci i prioritetni status u postupcima izdavanja dozvola i povezanim postupcima rješavanja sporova te bi takvim projektima trebalo pružiti ciljanu regulatornu potporu. U tom kontekstu države članice trebale bi posvetiti posebnu pozornost malim i srednjim poduzećima (MSP-ovi) te malim poduzećima srednje tržišne kapitalizacije (MPS-ovi), kao i subjektima koji ne obavljaju gospodarsku djelatnost, kako bi se osiguralo da imaju ravnopravne prilike za pokretanje strateških projekata. Države članice i imenovana tijela trebali bi posvetiti posebnu pozornost smanjenju administrativnog opterećenja za MSP-ove i MPS-ove te pružiti podršku i jasne smjernice u postupcima podnošenja zahtjeva i izdavanja dozvola i regulatornim postupcima. Nadalje, zahtjevi bi se trebali primjenjivati na način koji jamči pošteno i jednako tržišno natjecanje među svim sudionicima na tržištu, bez obzira na njihovu vlasničku strukturu. Kako bi podržala učinkovitu provedbu ove Uredbe, Komisija bi trebala dati smjernice nacionalnim tijelima i nositeljima projekata, namijenjene kao praktičan alat za podršku. Te bi smjernice trebale pomoći u pripremanju, utvrđivanju i podržavanju strateških projekata.

Prijedlog uredbe
Uvodna izjava 18.a (nova)
	

	Tekst koji je predložila Komisija
	Izmjena

	
	(18.a)	Kako bi se postigao cilj doprinosa sigurnosti opskrbe kritičnim lijekovima i, gdje je to relevantno, lijekovima od zajedničkog interesa, države članice trebale bi osigurati da se za sve ubrzane postupke ili javna financiranja odobrene na temelju ove Uredbe za strateške projekte zahtijeva da korisnik ispuni obveze u pogledu sigurnosti opskrbe, cjenovne pristupačnosti krajnjih proizvoda i transparentnog korištenja javnih sredstava te da tako dobiveni lijekovi budu dostupni unutar Unije.

Prijedlog uredbe
Uvodna izjava 18.b (nova)
	

	Tekst koji je predložila Komisija
	Izmjena

	
	(18.b)	Kako bi se izbjegao rascjepkani pristup u Uniji i osigurala koherentna i koordinirana provedba ove Uredbe, kriteriji za utvrđivanje strateških projekata trebali bi se primjenjivati na dosljedan i transparentan način, uz istovremeno dopuštanje određenog stupnja fleksibilnosti kako bi se uzele u obzir nacionalne specifičnosti i kapaciteti. Takav uravnotežen pristup trebao bi podržati široku primjenu strateških projekata u cijeloj Uniji.

Prijedlog uredbe
Uvodna izjava 19.a (nova)
	

	Tekst koji je predložila Komisija
	Izmjena

	
	(19.a)	Prepoznajući važnost međunarodne suradnje u pitanjima okoliša, ovom se Uredbom poštuju obveze koje proizlaze iz konvencija Gospodarske komisije Ujedinjenih naroda za Europu (UNECE). Posebno se ne dovode u pitanje Konvencija Gospodarske komisije Ujedinjenih naroda za Europu o pristupu informacijama, sudjelovanju javnosti u odlučivanju i pristupu pravosuđu u pitanjima okoliša (Aarhuška konvencija, 1998.) ni Konvencija UNECE-a o procjeni utjecaja na okoliš preko državnih granica (Konvencija iz Espooa, 1991.) i njezin Protokol o strateškoj procjeni okoliša (Kijevski protokol, 2003.).

Prijedlog uredbe
Uvodna izjava 21.
	

	Tekst koji je predložila Komisija
	Izmjena

	(21)	S obzirom na to da farmaceutska proizvodnja, uključujući izgradnju ili proširenje pogona za proizvodnju kritičnih lijekova, djelatnih tvari i ključnih ulaznih materijala, iziskuje velika ulaganja, ciljana financijska potpora može imati ključnu ulogu u poticanju proizvodnje u Uniji. Financijska potpora ulaganjima u proizvodne kapacitete u Uniji može biti opravdana kako bi se ojačala sigurnost opskrbe kritičnim lijekovima, u slučajevima kad privatna ulaganja nisu dovoljna. Države članice trebale bi moći dati prednost financijskoj potpori za strateške projekte kojima se uklanja specifična ranjivost u lancima opskrbe, pri čemu moraju osigurati da je takva potpora u skladu s pravilima Unije o državnim potporama. U tu svrhu službe Komisije su kao pomoć državama članicama sastavile posebne smjernice koje pojašnjavaju primjenu pravila EU-a o državnim potporama i prema potrebi će te smjernice ažurirati.
	(21)	S obzirom na to da farmaceutska proizvodnja, uključujući izgradnju ili proširenje pogona za proizvodnju kritičnih lijekova, djelatnih tvari i ključnih ulaznih materijala, iziskuje velika ulaganja, ciljana financijska potpora može imati ključnu ulogu u poticanju proizvodnje u Uniji. Financijska potpora ulaganjima u proizvodne kapacitete u Uniji može biti opravdana kako bi se ojačala sigurnost opskrbe kritičnim lijekovima, u slučajevima kad privatna ulaganja nisu dovoljna. Države članice trebale bi moći dati prednost financijskoj potpori za strateške projekte kojima se uklanja specifična ranjivost u lancima opskrbe, pri čemu moraju osigurati da je takva potpora u skladu s pravilima Unije o državnim potporama. U tu svrhu službe Komisije su kao pomoć državama članicama sastavile posebne smjernice koje pojašnjavaju primjenu pravila EU-a o državnim potporama i prema potrebi će te smjernice ažurirati. Osim toga, eventualnom javnom financijskom potporom trebalo bi osigurati potpunu transparentnost financijskih sredstava i uvjeta, povezati je s jasnim obvezama u pogledu opskrbe i pristupa, uključiti učinkovite mjere za praćenje i raspolagati provedivim sankcijama za nepoštovanje.

Prijedlog uredbe
Uvodna izjava 22.
	

	Tekst koji je predložila Komisija
	Izmjena

	(22)	Financiranje na razini Unije može se iskoristiti za olakšavanje ulaganja u strateške projekte. Strateški projekti mogu imati pristup postojećim instrumentima financiranja EU-a, kao što su „EU za zdravlje”4, Digitalna Europa5 i Obzor Europa6 (koji su relevantni, primjerice, za djelatne tvari iz članka 5. točke (d) Uredbe (EU) 2021/695), i Platformi za strateške tehnologije za Europu (STEP), ako ispunjavaju kriterije utvrđene u tim instrumentima. Tijela nadležna za programe Unije obuhvaćene Uredbom (EU) 2024/795 Europskog parlamenta i Vijeća7 (STEP) trebala bi posebno razmotriti podupiranje strateških projekata koji doprinose uklanjaju ranjivost u lancima opskrbe kritičnim lijekovima te bi stoga Uredbu (EU) 2024/795 trebalo izmijeniti.
	(22)	Kako bi se osiguralo da Unija može u praksi promicati strateške projekte, ključno je u potpunosti iskoristiti raspon financijskih sredstava Unije dostupnih u okviru trenutačnog i budućih višegodišnjih financijskih okvira. Stoga bi se instrumentima financiranja Unije, uključujući, ali ne ograničavajući se na regionalne programe politike, trebalo moći podupirati takve projekte ako to nije izričito isključeno njihovim pravnim osnovama i ako je potpora u skladu s ciljevima utvrđenima u uredbama o uspostavi tih instrumenata. Kad je riječ o budućem višegodišnjem financijskom okviru, trebalo bi osigurati namjenska financijska sredstva Unije kako bi se unaprijedili ciljevi ove Uredbe. Unutar tog okvira i u koordinaciji s drugim relevantnim instrumentima Unije trebalo bi uspostaviti fond Unije za sigurnost lijekova kako bi se ojačali strateški kapaciteti Unije za osiguravanje sigurne, otporne i održive opskrbe lijekovima, čime bi se ojačala pripravnost i zaštitilo javno zdravlje u cijeloj Uniji.

	_________________
	

	4 Uredba (EU) 2021/522 Europskog parlamenta i Vijeća od 24. ožujka 2021. o uspostavi Programa djelovanja Unije u području zdravlja (program „EU za zdravlje”) za razdoblje 2021.–2027. i stavljanju izvan snage Uredbe (EU) br. 282/2014 (SL L 107, 26.3.2021., str. 1., ELI: http://data.europa.eu/eli/reg/2021/522/oj)
	

	5 Uredba (EU) 2021/694 Europskog parlamenta i Vijeća od 29. travnja 2021. o uspostavi programa Digitalna Europa te o stavljanju izvan snage Odluke (EU) 2015/2240 (SL L 166, 11.5.2021., str. 1., ELI: http://data.europa.eu/eli/reg/2021/694/2023-09-21)
	

	6 Uredba (EU) 2021/695 Europskog parlamenta i Vijeća od 28. travnja 2021. o uspostavi Okvirnog programa za istraživanja i inovacije Obzor Europa, o utvrđivanju pravila za sudjelovanje i širenje rezultata te o stavljanju izvan snage uredbi (EU) br. 1290/2013 i (EU) br. 1291/2013 (SL L 170, 12.5.2021., str. 1., ELI: http://data.europa.eu/eli/reg/2021/695/oj)
	

	7 Uredba (EU) 2024/795 Europskog parlamenta i Vijeća od 29. veljače 2024. o uspostavi Platforme za strateške tehnologije za Europu (STEP) i o izmjeni Direktive 2003/87/EZ te uredaba (EU) 2021/1058, (EU) 2021/1056, (EU) 2021/1057, (EU) br. 1303/2013, (EU) br. 223/2014, (EU) 2021/1060, (EU) 2021/523, (EU) 2021/695, (EU) 2021/697 i (EU) 2021/241 (SL L, 2024/794, 29.2.2024., ELI: http://data.europa.eu/eli/reg/2024/795/oj)
	


Amandman		25
Prijedlog uredbe
Uvodna izjava 23.
	

	Tekst koji je predložila Komisija
	Izmjena

	(23)	Kako bi se omogućio usklađeniji pristup financijskoj potpori, primjereno je da države članice i Komisija razmjenjuju informacije o financijskoj potpori strateškim projektima. Kad je riječ o strateškim projektima za koje su dodijeljena financijska sredstva EU-a, korisnici bi trebali poštovati relevantna pravila o komunikaciji i vidljivosti8.
	(23)	Kako bi se omogućio usklađeniji pristup financijskoj potpori, primjereno je da države članice i Komisija razmjenjuju informacije o financijskoj potpori strateškim projektima. Pritom je potrebno poštovati i zaštititi odgovarajuću razinu povjerljivosti osjetljivih poslovnih informacija i stečenih podataka, kao što su pojedinosti o lancima vrijednosti, čije bi otkrivanje moglo ugroziti položaj uključenih poduzeća u tržišnom natjecanju. Komisija i nacionalna nadležna tijela, njihovi dužnosnici odnosno službenici, zaposlenici i druge osobe koje rade pod nadzorom tih tijela te dužnosnici odnosno službenici i zaposlenici drugih tijela država članica ne bi smjeli otkrivati informacije koje su prikupili ili razmijenili u skladu s ovom Uredbom ako su takve informacije obuhvaćene obvezom čuvanja poslovne tajne. To bi se trebalo odnositi i na Koordinacijsku skupinu za kritične lijekove. Podatke prikupljene na temelju ove Uredbe trebalo bi obrađivati i pohranjivati u sigurnom okruženju. Kad je riječ o strateškim projektima za koje su dodijeljena financijska sredstva EU-a, korisnici bi trebali poštovati relevantna pravila o komunikaciji i vidljivosti8.

	_________________
	_________________

	8 Pravila o komunikaciji i vidljivosti – Ured za publikacije EU-a.
	8 Pravila o komunikaciji i vidljivosti – Ured za publikacije EU-a.

Prijedlog uredbe
Uvodna izjava 24.
	

	Tekst koji je predložila Komisija
	Izmjena

	(24)	S obzirom na to da su javna tijela ili subjekti glavni kupci lijekova za bolnički sektor te da je javna nabava lijekova moćan alat za poboljšanje sigurnosti opskrbe te dostupnosti i pristupačnosti drugih lijekova od zajedničkog interesa, potrebno je utvrditi pravila kojima se zahtijeva primjena zahtjeva nabave koji se odnose na ekonomski najpovoljniju ponudu kojima se uzimaju u obzir pitanja sigurnosti opskrbe i dostupnosti. Zahtjevi nabave koji se temelje na takvim razmatranjima trebali bi uključivati obveze držanja zaliha, više različitih dobavljača, najsuvremenije praćenje lanaca opskrbe, njihovu transparentnost prema javnom naručitelju i odredbe o izvršenju ugovora u vezi s pravodobnom isporukom te mjere u slučaju nepravodobne isporuke.
	(24)	S obzirom na to da su javna tijela ili subjekti glavni kupci lijekova za bolnički sektor te da je javna nabava lijekova moćan alat za poboljšanje sigurnosti opskrbe te dostupnosti i pristupačnosti drugih lijekova od zajedničkog interesa, potrebno je utvrditi pravila kojima se zahtijeva primjena zahtjeva nabave koji se odnose na ekonomski najpovoljniju ponudu kojima se uzimaju u obzir pitanja sigurnosti opskrbe i dostupnosti te se podupire komercijalna održivost postupaka javne nabave na način kojim se aktivno potiče sudjelovanje proizvođača iz farmaceutskog sektora u postupcima javne nabave. Zahtjevi nabave koji se temelje na takvim razmatranjima trebali bi uključivati kriterije temeljene na vrijednosti, kao što su kvaliteta proizvoda mjerena učinkom na pacijenta i kliničkom vrijednošću, obveze držanja zaliha, više različitih dobavljača, najsuvremenije praćenje lanaca opskrbe, njihovu transparentnost prema javnom naručitelju i odredbe o izvršenju ugovora u vezi s pravodobnom isporukom te mjere u slučaju nepravodobne isporuke.


Amandman		27
Prijedlog uredbe
Uvodna izjava 24.a (nova)
	

	Tekst koji je predložila Komisija
	Izmjena

	
	(24.a)	Kako bi se ojačala otpornost lanaca opskrbe za lijekove i ublažio rizik od poremećaja u opskrbi, u okviru postupaka nabave koji se provode na temelju ove Uredbe trebalo bi, prema potrebi, omogućiti dodjelu ugovora većem broju dobavljača za isti proizvod. Takvim pristupima javnoj nabavi s više pobjednika može se promicati diversifikacija opskrbe, povećati sigurnost opskrbe i zajamčiti distribucija proizvodnih kapaciteta među različitim proizvođačima i geografskim lokacijama unutar Unije. Osim toga, kako bi se osigurala predvidljivost tržišta i poduprla ulaganja u proizvodnju lijekova, postupci nabave na temelju ove Uredbe trebali bi, ako je to opravdano, uključivati predvidljivu kombinaciju i ponderiranje kvalitativnih kriterija. Te obveze mogu poslužiti kao poticaj proizvođačima da zadrže ili povećaju proizvodne kapacitete, posebno za lijekove koji su ključni za javno zdravlje, ali možda nisu komercijalno privlačni u standardnim tržišnim uvjetima.


Amandman		28
Prijedlog uredbe
Uvodna izjava 25.
	

	Tekst koji je predložila Komisija
	Izmjena

	(25)	Nedosljedna primjena zahtjeva nabave u postupcima javne nabave može negativno utjecati na unutarnje tržište jer stvara prepreke prekograničnom sudjelovanju i ponuditeljima ne pruža predvidljivost. Kako bi se izbjegli takvi negativni učinci, primjena kriterija ekonomski najpovoljnije ponude trebala bi biti obvezna.
	(25)	Nedosljedna primjena zahtjeva nabave u postupcima javne nabave može negativno utjecati na unutarnje tržište jer stvara prepreke prekograničnom sudjelovanju i ponuditeljima ne pruža predvidljivost. Kako bi se izbjegli takvi negativni učinci, primjena kriterija ekonomski najpovoljnije ponude trebala bi biti obvezna. Kako bi se smanjila rascjepkanost tržišta te osigurala sigurnost i predvidljivost i za nositelje troškova usluga javne zdravstvene skrbi i za proizvođače u farmaceutskom sektoru, Komisija bi trebala koordinirati i održavati katalog tih kriterija ekonomski najpovoljnije ponude i relevantnih primjera najbolje prakse za njihovu primjenu u javnoj nabavi, kojim se mogu služiti države članice.


Amandman		29
Prijedlog uredbe
Uvodna izjava 26.
	

	Tekst koji je predložila Komisija
	Izmjena

	(26)	Kako bi se osigurala visoka razina zaštite zdravlja i sigurnosti opskrbe, nabavu je potrebno provoditi tako da se promiče diversifikacija dobavljača ako je procjenom ranjivosti utvrđena ovisnost o jednoj trećoj zemlji ili ograničenom broju trećih zemalja kojom se ugrožava sigurnost opskrbe. U takvim bi situacijama javni naručitelji u državama članicama trebali uvesti zahtjeve nabave kojima se prednost daje dobavljačima kritičnih lijekova koji znatan dio tih proizvoda proizvode u EU-u. Osim toga, ako je to opravdano analizom tržišta i razlozima povezanima s javnim zdravljem, javni naručitelji u državama članicama mogu primjenjivati zahtjeve nabave kojima se prednost daje dobavljačima lijekova od zajedničkog interesa koji znatan dio tih lijekova proizvode u EU-u. Te bi mjere trebalo osmisliti i primjenjivati u skladu s međunarodnim obvezama Unije, uključujući načela nediskriminacije i proporcionalnosti.
	(26)	Kako bi se osigurala visoka razina zaštite zdravlja i sigurnosti opskrbe, nabavu je potrebno provoditi tako da se promiče diversifikacija dobavljača ako je procjenom ranjivosti utvrđena ovisnost o jednoj trećoj zemlji ili ograničenom broju trećih zemalja kojom se ugrožava sigurnost opskrbe. U takvim bi situacijama javni naručitelji u državama članicama trebali uvesti zahtjeve nabave kojima se prednost daje dobavljačima kritičnih lijekova koji znatan dio tih proizvoda proizvode u EU-u. Osim toga, ako je to opravdano analizom tržišta i razlozima povezanima s javnim zdravljem, javni naručitelji u državama članicama trebali bi primjenjivati zahtjeve nabave kojima se prednost daje dobavljačima lijekova od zajedničkog interesa koji znatan dio tih lijekova proizvode u EU-u. Te bi mjere trebalo osmisliti i primjenjivati u skladu s međunarodnim obvezama Unije, uključujući načela nediskriminacije i proporcionalnosti. Kako bi se osigurala pravna sigurnost i dosljednost u njezinoj primjeni, važno je utvrditi što čini znatan dio proizvodnje u smislu ove Uredbe. U tom smislu, znatan dio proizvodnje trebao bi se odvijati unutar Unije ili, prema potrebi, zemalja EFTA-e, u skladu s ciljem jačanja otvorene strateške autonomije Unije.


Amandman		30
Prijedlog uredbe
Uvodna izjava 29.
	

	Tekst koji je predložila Komisija
	Izmjena

	(29)	Komisija namjerava izdati smjernice za potporu državama članicama u provedbi njihovih obveza primjene zahtjeva nabave, uključujući kriterije za dodjelu koji ne uzimaju u obzir samo cijenu, s ciljem jačanja sigurnosti opskrbe, na temelju najbolje prakse utvrđene u kontekstu suradnje nacionalnih nadležnih tijela za određivanje cijena i naknadu troškova i nositelja troškova usluga javne zdravstvene skrbi, prema potrebi s prikazom praksi nabave koje podupiru dostupnost i sigurnost opskrbe.
	(29)	Komisija bi, nakon savjetovanja s relevantnim dionicima kao što su organizacije pacijenata i potrošača, zdravstveni radnici, nositelji troškova javne zdravstvene skrbi i nositelji odobrenja za stavljanje u promet, trebala izdati smjernice za potporu državama članicama u provedbi njihovih obveza primjene zahtjeva nabave, uključujući kriterije za dodjelu koji ne uzimaju u obzir samo cijenu, s ciljem jačanja sigurnosti opskrbe, na temelju najbolje prakse utvrđene u kontekstu suradnje nacionalnih nadležnih tijela za određivanje cijena i naknadu troškova i nositelja troškova usluga javne zdravstvene skrbi, prema potrebi s prikazom praksi nabave koje podupiru dostupnost i sigurnost opskrbe.


Amandman		31
Prijedlog uredbe
Uvodna izjava 30.
	

	Tekst koji je predložila Komisija
	Izmjena

	(30)	Nabava lijekova različito je organizirana u državama članicama i uključuje različite dionike. Kako bi se ojačala sigurnost lanaca opskrbe kritičnim lijekovima, države članice trebale bi utvrditi nacionalne programe kojima se promiče dosljedna primjena kriterija nabave od strane javnih naručitelja na njihovu državnom području, uključujući primjenu modela s više odabranih ponuditelja, ako je koristan, na temelju temeljite analize tržišta. Kako bi se osigurao sveobuhvatan pristup te uzimajući u obzir da su kritični lijekovi relevantni i za izvanbolnički sektor, u kojem se takvi lijekovi često ne nabavljaju u okviru javne nabave, ti programi mogu obuhvaćati i mjere za jačanje otpornosti i održivosti lanaca opskrbe putem mjera za određivanje cijena i naknadu troškova, prema potrebi. Programe bi trebalo dostaviti Komisiji i Koordinacijskoj skupini za kritične lijekove, osnovanoj ovom Uredbom, kako bi se olakšala razmjena najboljih praksi i koordinacija među državama članicama. Ta bi suradnja trebala povećati ukupnu djelotvornost različitih mjera predloženih za osiguravanje opskrbe kritičnim lijekovima, uz poštovanje načela supsidijarnosti i proporcionalnosti.
	(30)	Nabava lijekova različito je organizirana u državama članicama i uključuje različite dionike. Kako bi se ojačala sigurnost lanaca opskrbe kritičnim lijekovima, države članice trebale bi utvrditi nacionalne programe kojima se promiče dosljedna primjena kriterija nabave od strane javnih naručitelja na njihovu državnom području, uključujući primjenu modela s više odabranih ponuditelja, ako je koristan, na temelju temeljite analize tržišta. Kako bi se osigurao sveobuhvatan pristup te uzimajući u obzir da su kritični lijekovi relevantni i za izvanbolnički sektor, u kojem se takvi lijekovi često ne nabavljaju u okviru javne nabave, ti programi mogu obuhvaćati i mjere za jačanje otpornosti i održivosti lanaca opskrbe putem mjera za određivanje cijena i naknadu troškova, prema potrebi. U takvim bi programima trebalo uzeti u obzir gospodarsku održivost kritičnih lijekova te bi se trebale preporučiti relevantne mjere, uključujući izuzeća određenih kategorija kritičnih lijekova, kao što su oni dobiveni od tvari ljudskog podrijetla (SoHO), iz nacionalnih mjera ograničavanja troškova. Programe bi trebalo dostaviti Komisiji i Koordinacijskoj skupini za kritične lijekove, osnovanoj ovom Uredbom, kako bi se olakšala razmjena najboljih praksi i koordinacija među državama članicama. Ta bi suradnja trebala povećati ukupnu djelotvornost različitih mjera predloženih za osiguravanje opskrbe kritičnim lijekovima, uz poštovanje načela supsidijarnosti i proporcionalnosti, kao i razmjene primjera najbolje prakse upravljanja zalihama, praćenja u stvarnom vremenu, upozorenja o isteku, rotacije zaliha, optimizacije rokova trajanja i smanjenja količine otpada kako bi se dodatno ojačala pripravnost i operativna djelotvornost Unije. Tim će se praksama doprinijeti većoj učinkovitosti, smanjenju gubitaka i osiguravanju dostupnosti kritičnih lijekova u razdobljima visoke potražnje.


Amandman		32
Prijedlog uredbe
Uvodna izjava 30.a (nova)
	

	Tekst koji je predložila Komisija
	Izmjena

	
	(30.a)	S obzirom na sve veće ranjivosti u lancima opskrbe kritičnim lijekovima te posljedične rizike od poremećaja u opskrbi i nestašica koji mogu ozbiljno ugroziti javno zdravlje i poremetiti funkcioniranje unutarnjeg tržišta, potrebno je uspostaviti koordinacijski mehanizam Unije kojim bi upravljala Komisija. Taj bi mehanizam trebao služiti kao strukturirani i solidarni instrument za praćenje dostupnosti, koordinaciju odgovora i, prema potrebi, omogućivanje pravedne redistribucije lijekova diljem Unije. Uz zaštitu načela supsidijarnosti, mehanizam bi se trebao aktivirati samo kao krajnja mjera ako su iscrpljena sva druga nacionalna sredstva i dobrovoljna sredstva na razini Unije i ako je vjerojatno da će nestašice ili poremećaji u jednoj ili više država članica prouzročiti ozbiljnu štetu pacijentima ili utjecati na druge države članice. Obvezujuće odluke o redistribuciji trebale bi se temeljiti na objektivnim procjenama rizika i podacima u stvarnom vremenu te bi trebale osigurati da države članice koje pružaju pomoć zadrže odgovarajuće minimalne razine zaliha. Kako bi poduprle pravodobno donošenje informiranih odluka, države članice trebale bi redovito izvješćivati o svojim nacionalnim zalihama i zalihama za nepredviđene situacije putem usklađenog, digitalnog sustava izvješćivanja. Osim toga, odredbama o pravednoj nadoknadi i podjeli troškova trebalo bi osigurati ravnotežu između solidarnosti i pravednosti. Kako bi se osigurali jedinstveni uvjeti za provedbu obveza izvješćivanja o nacionalnim zalihama i zalihama za nepredviđene situacije, kao i postupaka za nadoknadu troškova ili zamjenu, te za mehanizme podjele troškova među državama članicama, u slučaju obvezujuće odluke o redistribuciji provedbene ovlasti trebalo bi dodijeliti Komisiji. Te bi ovlasti trebalo izvršavati u skladu s Uredbom (EU) br. 182/2011 Europskog parlamenta i Vijeća.


Amandman		33
Prijedlog uredbe
Uvodna izjava 30.b (nova)
	

	Tekst koji je predložila Komisija
	Izmjena

	
	(30.b)	Kako bi se uklonile ranjivosti u lancima opskrbe kritičnim lijekovima i lijekovima od zajedničkog interesa, kao krajnja mjera mogu se uspostaviti zalihe Unije ako druge mjere na nacionalnoj razini ili na razini Unije, uključujući dobrovoljne mehanizme predviđene zakonodavstvom Unije, nisu dovoljne. Komisija bi trebala biti ovlaštena za donošenje delegiranih akata radi definiranja kategorija proizvoda, minimalnih količina i operativnih aranžmana za skladištenje, održavanje i raspoređivanje. Zalihe Unije trebalo bi koordinirati s državama članicama kako bi se osigurala usklađenost s nacionalnim zalihama i izbjeglo udvostručavanje ili poremećaji. Proračunska potpora Unije trebala bi se moći pružiti prema potrebi.


Amandman		34
Prijedlog uredbe
Uvodna izjava 30.c (nova)
	

	Tekst koji je predložila Komisija
	Izmjena

	
	(30.c)	Kako bi se promicala solidarnost, zemljama kandidatkinjama trebalo bi dopustiti da na dobrovoljnoj osnovi sudjeluju u postupcima utvrđenima ovom Uredbom ako postoji bilateralni sporazum s Unijom kojim se uređuju relevantne aktivnosti nabave. Tim se sudjelovanjem ne bi trebali dovesti u pitanje pregovori o njihovu pristupanju ili prava i obveze koje imaju države članice na temelju prava Unije.


Amandman		35
Prijedlog uredbe
Uvodna izjava 30.d (nova)
	

	Tekst koji je predložila Komisija
	Izmjena

	
	(30.d)	Kako bi se poboljšalo funkcioniranje farmaceutskog tržišta u Uniji, države članice i Komisija trebale bi pri provedbi praksi određivanja cijena i javne nabave nastojati postići ciljeve Rezolucije Svjetske zdravstvene skupštine iz 2019. o poboljšanju transparentnosti tržišta lijekova, cjepiva i drugih zdravstvenih proizvoda.


Amandman		36
Prijedlog uredbe
Uvodna izjava 31.
	

	Tekst koji je predložila Komisija
	Izmjena

	(31)	Obveze držanja zaliha za nepredviđene situacije koje države članice nametnu poduzećima u lancu opskrbe lijekovima mogu imati ozbiljan negativan učinak na unutarnje tržište i na druge države članice. Kako bi se izbjegao takav učinak, pri definiranju tih obveza trebalo bi uzeti u obzir načela proporcionalnosti, transparentnosti i solidarnosti. Države članice trebale bi uzeti u obzir buduće smjernice Komisije osmišljene kako bi se olakšalo ispunjavanje obveza država članica u pogledu nepostojanja negativnog utjecaja na unutarnje tržište pri predlaganju i definiranju opsega i vremenskog okvira svih obveza poduzeća da drže takve zalihe.
	(31)	Obveze držanja zaliha za nepredviđene situacije koje države članice nametnu poduzećima u lancu opskrbe lijekovima mogu imati ozbiljan negativan učinak na unutarnje tržište i na druge države članice. Kako bi se izbjegao takav učinak, pri definiranju tih obveza trebalo bi uzeti u obzir načela proporcionalnosti, transparentnosti, solidarnosti i nediskriminacije. Države članice trebale bi uzeti u obzir buduće smjernice Komisije osmišljene kako bi se olakšalo ispunjavanje obveza država članica u pogledu nepostojanja negativnog utjecaja na unutarnje tržište pri predlaganju i definiranju opsega i vremenskog okvira svih obveza poduzeća da drže takve zalihe. Stoga su potrebni učinkoviti mehanizmi za koordinaciju na razini EU-a kako bi se riješili mogući sukobi i osiguralo da nacionalne mjere ne dovode do odgode pristupa pacijenata, narušavanja lanaca opskrbe ili rascjepkanosti unutarnjeg tržišta.


Amandman		37
Prijedlog uredbe
Uvodna izjava 32.
	

	Tekst koji je predložila Komisija
	Izmjena

	(32)	U Uniji postoje razlike među državama članicama u dostupnosti i pristupu kritičnim lijekovima i lijekovima od zajedničkog interesa, pri čemu su neke države članice nerazmjerno pogođene. Suradnja u nabavi kritičnih lijekova i lijekova od zajedničkog interesa može biti moćan alat za poboljšanje sigurnosti opskrbe i dostupnosti tih lijekova.
	(32)	U Uniji postoje razlike među državama članicama u dostupnosti i pristupu kritičnim lijekovima i lijekovima od zajedničkog interesa, pri čemu su neke države članice nerazmjerno pogođene. Suradnja u nabavi kritičnih lijekova i lijekova od zajedničkog interesa može biti moćan alat za poboljšanje sigurnosti opskrbe i dostupnosti tih lijekova, uključujući lijekove za rijetke bolesti, antimikrobna sredstva i druge inovativne, skupe ili specijalizirane terapije iz različitih terapijskih područja, kao što je onkologija. Gospodarski subjekti dobrovoljno sudjeluju u zajedničkim postupcima nabave koji se provode u skladu s ovom Uredbom.


Amandman		38
Prijedlog uredbe
Uvodna izjava 37.
	

	Tekst koji je predložila Komisija
	Izmjena

	(37)	Za osiguravanje strukturiranog i koordiniranog pristupa jačanju sigurnosti opskrbe kritičnim lijekovima potrebna je suradnja između država članica i Komisije. Kako bi se to olakšalo, trebalo bi osnovati Koordinacijsku skupinu za kritične lijekove („Skupina za kritične lijekove”) kako bi se omogućila djelotvorna koordinacija u relevantnim područjima politike. Skupinu za kritične lijekove trebali bi činiti predstavnici država članica na visokoj razini koji raspolažu stručnim znanjem u području politika nabave lijekova, industrijske politike povezane s lijekovima i javnog zdravlja. Komisija bi trebala biti član te skupine. Kako bi se zajamčila strukturirana rasprava, Komisija bi trebala predsjedati Skupinom za kritične lijekove i obavljati funkciju njezina tajništva.
	(37)	Za osiguravanje strukturiranog i koordiniranog pristupa jačanju sigurnosti opskrbe kritičnim lijekovima potrebna je suradnja između država članica i Komisije. Kako bi se to olakšalo, trebalo bi osnovati Koordinacijsku skupinu za kritične lijekove („Skupina za kritične lijekove”) kako bi se omogućila djelotvorna koordinacija u relevantnim područjima politike. Skupinu za kritične lijekove trebali bi činiti predstavnici država članica na visokoj razini koji raspolažu stručnim znanjem u području politika nabave lijekova, industrijske politike povezane s lijekovima i javnog zdravlja, Europska agencija za lijekove („Agencija”) te predstavnici organizacija pacijenata i organizacija zdravstvenih djelatnika. Komisija bi trebala biti član te skupine. Kako bi se zajamčila strukturirana rasprava, Komisija bi trebala predsjedati Skupinom za kritične lijekove i obavljati funkciju njezina tajništva.


Amandman		39
Prijedlog uredbe
Uvodna izjava 38.
	

	Tekst koji je predložila Komisija
	Izmjena

	(38)	Kako bi se osigurala koordinirana provedba ove Uredbe, Skupina za kritične lijekove trebala bi omogućiti razmjenu informacija o financiranju strateških projekata i olakšati strateško usmjerenje financijske potpore za strateške projekte. Skupina za kritične lijekove trebala bi olakšati i razmjenu informacija o nacionalnim programima, među ostalim u vezi s pristupom zahtjevima za zalihe za nepredviđene situacije u ugovorima o javnoj nabavi. Prema potrebi, Skupina za kritične lijekove trebala bi olakšati koordinaciju nacionalnih programa. Skupina za kritične lijekove trebala bi nadalje olakšati rasprave o potrebi pokretanja inicijative za suradnju u nabavi i potrebi da se prioritet da procjeni ranjivosti za određene kritične lijekove.
	(38)	Kako bi se osigurala koordinirana provedba ove Uredbe, Skupina za kritične lijekove trebala bi omogućiti razmjenu informacija o financiranju strateških projekata i olakšati strateško usmjerenje financijske potpore za strateške projekte. Skupina za kritične lijekove trebala bi olakšati i razmjenu informacija o nacionalnim programima, među ostalim u vezi s pristupom zahtjevima za zalihe za nepredviđene situacije u ugovorima o javnoj nabavi. Prema potrebi, Skupina za kritične lijekove trebala bi olakšati koordinaciju nacionalnih programa. Skupina za kritične lijekove trebala bi nadalje olakšati rasprave o potrebi pokretanja inicijative za suradnju u nabavi i potrebi da se prioritet da procjeni ranjivosti za određene kritične lijekove. Kako bi se osigurala solidarnost i djelotvoran odgovor na razini Unije na nestašice ili poremećaje u opskrbi kritičnim lijekovima, potrebno je uspostaviti jasan postupak donošenja odluka o redistribuciji takvih proizvoda. U tu bi svrhu države članice trebalo uključiti u postupak donošenja odluka kroz Skupinu za kritične lijekove osnovanu na temelju ove Uredbe.


Amandman		40
Prijedlog uredbe
Uvodna izjava 38.a (nova)
	

	Tekst koji je predložila Komisija
	Izmjena

	
	(38.a)	Kako bi se ojačala pripravnost Unije i osigurao uključiv, transparentan i koordiniran pristup budućim izazovima u opskrbi kritičnim lijekovima temeljen na potrebama, Skupina za kritične lijekove trebala bi nakon savjetovanja s Komisijom, Agencijom i Savezom za kritične lijekove uspostaviti proces strateškog predviđanja. Tim bi se procesom trebali utvrđivati i procjenjivati mogući strateški projekti, uzimajući u obzir dugoročne trendove, ranjivosti i prilike za poboljšanje otpornosti i održivosti lanaca opskrbe u Uniji, posebno na temelju neispunjenih medicinskih potreba.


Amandman		41
Prijedlog uredbe
Uvodna izjava 39.
	

	Tekst koji je predložila Komisija
	Izmjena

	(39)	Unija bi mogla dodatno povećati dostupnost i sigurnost opskrbe kritičnim lijekovima osiguravanjem pristupa alternativnim izvorima opskrbe u trećim zemljama putem međunarodnih trgovinskih sporazuma ili drugih oblika međunarodne suradnje. Unija bi se u tu svrhu mogla osloniti na svoju mrežu postojećih trgovinskih sporazuma i uspostaviti strateška partnerstva s trećim zemljama kako bi dodatno produbila bilateralnu suradnju, posebno sa zemljama kandidatkinjama. U tom bi kontekstu Komisija trebala procijeniti omogućuju li postojeća partnerstva djelotvorno ostvarenje željenih ciljeva, mogu li se dodatno poboljšati ili nadograditi te koje bi se vrste potencijalnih partnerstava mogle sklopiti s najrelevantnijim trećim zemljama. To bi trebalo učiniti ne dovodeći u pitanje ovlasti Vijeća u skladu s Ugovorima.
	(39)	Unija bi trebala dodatno povećati dostupnost i sigurnost opskrbe kritičnim lijekovima osiguravanjem pristupa alternativnim izvorima opskrbe u trećim zemljama putem međunarodnih trgovinskih sporazuma ili drugih oblika međunarodne suradnje. Unija bi se u tu svrhu trebala osloniti na svoju mrežu postojećih trgovinskih sporazuma i uspostaviti strateška partnerstva s trećim zemljama kako bi dodatno produbila bilateralnu suradnju, posebno sa zemljama kandidatkinjama. U tom bi kontekstu Komisija trebala procijeniti omogućuju li postojeća partnerstva djelotvorno ostvarenje željenih ciljeva, mogu li se dodatno poboljšati ili nadograditi te koje bi se vrste potencijalnih partnerstava mogle sklopiti s najrelevantnijim trećim zemljama. To bi trebalo učiniti ne dovodeći u pitanje ovlasti Vijeća u skladu s Ugovorima. U okviru tih partnerstava Komisija bi trebala promicati inovacijski ekosustav suradnje koji objedinjuje mala i srednja poduzeća, novoosnovana poduzeća i inovatore u području duboke tehnologije i etablirana farmaceutska poduzeća kako bi se povećala otpornost, potaknuo tehnološki napredak i povećala konkurentnost farmaceutskog sektora Unije. Komisija bi trebala posebno razmotriti uključivanje pristupa za djelatne sastojke lijekova i njihove polazne materijale u područje primjene trgovinskih sporazuma i međunarodnih partnerstava.


Amandman		42
Prijedlog uredbe
Uvodna izjava 41.
	

	Tekst koji je predložila Komisija
	Izmjena

	(41)	Kako bi se osiguralo da ova Uredba učinkovito ispunjava svoje ciljeve, ključno je procijeniti njezinu provedbu i učinak tijekom vremena. Komisija bi trebala provesti evaluaciju ove Uredbe pet godina nakon početka njezine primjene i svakih pet godina nakon toga. Ta bi evaluacija trebala sadržavati procjenu mjere u kojoj su ostvareni ciljevi Uredbe kako su utvrđeni u članku 1., uključujući njezin učinak na dionike, regulatorne postupke i dinamiku tržišta. Komisija bi u svojoj evaluaciji posebno trebala uzeti u obzir stajališta država članica, gospodarskih subjekata i drugih relevantnih dionika te osigurati da njihove povratne informacije doprinose kontinuiranom poboljšanju regulatornog okvira. Rezultate te evaluacije trebalo bi podnijeti Europskom parlamentu, Vijeću, Europskom gospodarskom i socijalnom odboru i Odboru regija. Kako bi se olakšala ta evaluacija, nacionalna tijela i gospodarski subjekti trebali bi na zahtjev dostaviti relevantne podatke i informacije za potporu Komisijinoj procjeni.
	(41)	Kako bi se osiguralo da ova Uredba učinkovito ispunjava svoje ciljeve, ključno je procijeniti njezinu provedbu i učinak tijekom vremena. Komisija bi trebala provesti evaluaciju ove Uredbe pet godina nakon početka njezine primjene i svakih pet godina nakon toga. Ta bi evaluacija trebala sadržavati procjenu mjere u kojoj su ostvareni ciljevi Uredbe kako su utvrđeni u članku 1., uključujući njezin učinak na dionike, regulatorne postupke i dinamiku tržišta. Komisija bi u svojoj evaluaciji posebno trebala uzeti u obzir stajališta država članica, gospodarskih subjekata i drugih relevantnih dionika te osigurati da njihove povratne informacije doprinose kontinuiranom poboljšanju regulatornog okvira. Rezultate te evaluacije trebalo bi podnijeti Europskom parlamentu, Vijeću, Europskom gospodarskom i socijalnom odboru i Odboru regija. Kako bi se olakšala ta evaluacija, nacionalna tijela i gospodarski subjekti trebali bi na zahtjev dostaviti relevantne podatke i informacije za potporu Komisijinoj procjeni. Ako se u okviru evaluacije utvrdi potencijalni rizik za dostupnost kritičnog lijeka ili sigurnost opskrbe kritičnim lijekom u Uniji, Komisija bi trebala provesti koordiniranu procjenu utemeljenu na dokazima i, prema potrebi, predložiti razmjerne mjere ublažavanja uz savjetovanje s državama članicama i relevantnim dionicima kako bi se zaštitila kontinuirana opskrba.


Amandman		43
Prijedlog uredbe
Uvodna izjava 42.a (nova)
	

	Tekst koji je predložila Komisija
	Izmjena

	
	(42.a)	Kako bi se ova Uredba dopunila, Komisiji bi trebalo delegirati ovlast za donošenje akata u skladu s člankom 290. Ugovora o funkcioniranju Europske unije u pogledu specifikacije i usklađivanja uvjeta koji se primjenjuju na utvrđivanje kategorija, vrsta i količina kritičnih lijekova koje treba uključiti u zalihe Unije, utvrđivanje posebnih aranžmana za skladištenje i održavanje takvih zaliha te kriterija i postupaka za raspoređivanje proizvoda na zalihi. Pri izvršavanju tih delegiranih ovlasti trebalo bi u potpunosti poštovati načela supsidijarnosti i proporcionalnosti. Kako bi se izmijenila ova Uredba, Komisiji bi trebalo delegirati ovlast za donošenje akata u skladu s člankom 290. Ugovora o funkcioniranju Europske unije u vezi s privremenom suspenzijom posebnih odredaba ove Uredbe u slučaju hitnog i značajnog narušavanja tržišnog natjecanja ili ozbiljnih poremećaja u funkcioniranju unutarnjeg tržišta dok se ne donesu odgovarajuće korektivne mjere. Posebno je važno da Komisija tijekom svojeg pripremnog rada provede odgovarajuća savjetovanja, uključujući ona na razini stručnjaka, te da se ta savjetovanja provedu u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016. Osobito, s ciljem osiguravanja ravnopravnog sudjelovanja u pripremi delegiranih akata, Europski parlament i Vijeće primaju sve dokumente istodobno kad i stručnjaci iz država članica te njihovi stručnjaci sustavno imaju pristup sastancima stručnih skupina Komisije koji se odnose na pripremu delegiranih akata.


Amandman		44
Prijedlog uredbe
Članak 1. – stavak 1.
	

	Tekst koji je predložila Komisija
	Izmjena

	1.	Cilj je ove Uredbe ojačati sigurnost opskrbe i dostupnost kritičnih lijekova u Uniji i na taj način osigurati visoku razinu zaštite javnog zdravlja i doprinijeti sigurnosti Unije. Cilj ove Uredbe je i poboljšati dostupnost i pristupačnost drugih lijekova ako se funkcioniranjem tržišta ne osigurava u dovoljnoj mjeri dostupnost i pristupačnost tih lijekova pacijentima, uzimajući pritom u obzir primjerenost osiguravanja cjenovne pristupačnosti lijekova.
	1.	Cilj je ove Uredbe ojačati sigurnost opskrbe i dostupnost kritičnih lijekova u Uniji i na taj način smanjiti njezinu ovisnost o trećim zemljama te tako osigurati visoku razinu zaštite javnog zdravlja, održati sigurnost pacijenata i doprinijeti sigurnosti Unije. Cilj ove Uredbe je i poboljšati dostupnost i pristupačnost drugih lijekova ako se funkcioniranjem tržišta ne osigurava u dovoljnoj mjeri dostupnost i pristupačnost tih lijekova pacijentima, uzimajući pritom u obzir primjerenost osiguravanja pristupačnosti i cjenovne pristupačnosti lijekova.


Amandman		45
Prijedlog uredbe
Članak 1. – stavak 1.a (novi)
	

	Tekst koji je predložila Komisija
	Izmjena

	
	1.a	Jačanje proizvodnih kapaciteta i otpornosti lanaca opskrbe, kao i konkurentnosti, strateške autonomije i inovacija u farmaceutskom sektoru Unije također je jedan od ciljeva ove Uredbe.


Amandman		46
Prijedlog uredbe
Članak 1. – stavak 2. – uvodni dio
	

	Tekst koji je predložila Komisija
	Izmjena

	2.	Kako bi se ostvarili ciljevi iz stavka 1., ovom se Uredbom utvrđuje okvir za:
	2.	Kako bi se ostvarili ciljevi navedeni u stavcima 1. i 1.a, ovom se Uredbom utvrđuje okvir za:


Amandman		47
Prijedlog uredbe
Članak 1. – stavak 2. – točka a
	

	Tekst koji je predložila Komisija
	Izmjena

	(a)	olakšavanje ulaganja u proizvodne kapacitete za kritične lijekove, njihove djelatne tvari i druge ključne ulazne materijale u Uniji;
	(a)	olakšavanje, podupiranje i poticanje ulaganja u nove proizvodne kapacitete i jačanje postojećih proizvodnih kapaciteta za kritične lijekove i, ako je primjenjivo, lijekove od zajedničkog interesa, njihove djelatne tvari i druge ključne ulazne materijale u Uniji, pri čemu se prednost daje lijekovima koji mogu postati kritični ako ranjivosti utječu na njihov lanac opskrbe, stavljanjem na raspolaganje ubrzanih postupaka izdavanja dozvola koji se odnose na strateške projekte, a postoje u primjenjivom pravu Unije i nacionalnom pravu;


Amandman		48
Prijedlog uredbe
Članak 1. – stavak 2. – točka ba (nova)
	

	Tekst koji je predložila Komisija
	Izmjena

	
	(ba)	sprječavanje nestašica i povećanje dostupnosti lijekova olakšavanjem donošenja zajedničkih standarda kojima se uređuju zalihe za nepredviđene situacije i nacionalne zalihe kritičnih lijekova i lijekova od zajedničkog interesa te povećanjem transparentnosti i koordinacije među državama članicama u tom pogledu;


Amandman		49
Prijedlog uredbe
Članak 1. – stavak 2. – točka c
	

	Tekst koji je predložila Komisija
	Izmjena

	(c)	iskorištavanje agregirane potražnje država članica sudionica putem suradnje u postupcima nabave; i
	(c)	iskorištavanje agregirane potražnje država članica sudionica putem suradnje u postupcima nabave;


Amandman		50
Prijedlog uredbe
Članak 1. – stavak 2. – točka d
	

	Tekst koji je predložila Komisija
	Izmjena

	(d)	podupiranje diversifikacije lanaca opskrbe, među ostalim olakšavanjem sklapanja strateških partnerstava.
	(d)	podupiranje diversifikacije lanaca opskrbe, među ostalim olakšavanjem sklapanja strateških partnerstava, pri čemu se prednost daje lijekovima koji mogu postati kritični ako ranjivosti utječu na njihov lanac opskrbe;


Amandman		51
Prijedlog uredbe
Članak 1. – stavak 2. – točka da (nova)
	

	Tekst koji je predložila Komisija
	Izmjena

	
	(da)	olakšavanje ulaganja u kapacitete ključne infrastrukture za distribuciju kritičnih lijekova, osiguravajući sigurnost opskrbe, dostupnost i pristupačnost u Uniji; i


Amandman		52
Prijedlog uredbe
Članak 1. – stavak 2. – točka db (nova)
	

	Tekst koji je predložila Komisija
	Izmjena

	
	(db)	jačanje otpornosti lanaca opskrbe i promicanje održivog pristupa i opskrbe za djelatne tvari kritičnih lijekova, njihove polazne materijale za djelatne sastojke lijekova i druge ključne ulazne materijale u Uniji u mjeri u kojoj se upotrebljavaju za proizvodnju kritičnih lijekova.


Amandman		53
Prijedlog uredbe
Članak 2. – stavak 1.
	

	Tekst koji je predložila Komisija
	Izmjena

	1.	Ova se Uredba primjenjuje na kritične lijekove s Unijina popisa kritičnih lijekova iz članka 131. Uredbe (EU) …/… [dodati upućivanje nakon donošenja COM(2023) 193 final].
	1.	Ova se Uredba primjenjuje na kritične lijekove s Unijina popisa kritičnih lijekova iz članka 131. Uredbe (EU) …/… [dodati upućivanje nakon donošenja COM(2023) 193 final], uzimajući u obzir posebne značajke lanca opskrbe svakog lijeka.


Amandman		54
Prijedlog uredbe
Članak 2. – stavak 1.a (novi)
	

	Tekst koji je predložila Komisija
	Izmjena

	
	1.a	Poglavlje III. primjenjuje se i na djelatne tvari kritičnih lijekova, njihove polazne materijale za djelatne sastojke lijekova i druge ključne ulazne materijale u Uniji u mjeri u kojoj se upotrebljavaju za proizvodnju kritičnih lijekova.


Amandman		55
Prijedlog uredbe
Članak 2. – stavak 2.
	

	Tekst koji je predložila Komisija
	Izmjena

	2.	Poglavlje IV. i članak 26. stavak 2. točka (c) primjenjuju se i na lijekove od zajedničkog interesa. Poglavlje III. ne primjenjuje se na lijekove od zajedničkog interesa.
	2.	Poglavlje III., članci od 5. do 15., poglavlje IV., uz iznimku njegova novog odjeljka I.a, i članak 26. stavak 2. točka (c) primjenjuju se i na lijekove od zajedničkog interesa ako je Koordinacijska skupina za kritične lijekove izdala pozitivnu preporuku u skladu s člankom 26. stavkom 2. točkom (dj).

	
	Članci 16. i 17. primjenjuju se mutatis mutandis na lijekove od zajedničkog interesa pod uvjetom da financijska sredstva Unije dodijeljena na temelju članka 16. premašuju 500 milijuna EUR.


Amandman		56
Prijedlog uredbe
Članak 3. – stavak 1. – uvodni dio
	

	Tekst koji je predložila Komisija
	Izmjena

	Za potrebe ove Uredbe primjenjuju se sljedeće definicije:
	Za potrebe ove Uredbe relevantne definicije utvrđene u članku 4. Direktive (EU) .../... [dodati upućivanje nakon donošenja, usp. COM(2023) 192 final] i u članku 2. Uredbe (EU) .../... [dodati upućivanje nakon donošenja, dokumenta COM(2023) 193 final] primjenjuju se mutatis mutandis. Primjenjuju se i sljedeće definicije:


Amandman		57
Prijedlog uredbe
Članak 3. – stavak 1. – točka 1.
	

	Tekst koji je predložila Komisija
	Izmjena

	(1)	„lijek” znači lijek kako je definiran u članku 4. točki 1. Direktive (EU) …/… Europskog parlamenta i Vijeća [dodati upućivanje na odgovarajući članak nakon donošenja dokumenta COM(2023) 192 final];
	Briše se.


Amandman		58
Prijedlog uredbe
Članak 3. – stavak 1. – točka 2.
	

	Tekst koji je predložila Komisija
	Izmjena

	(2)	„ključni ulazni materijal” znači ulazni materijal osim djelatne tvari koji je potreban u postupku proizvodnje određenog lijeka, uključujući materijale primarnog pakiranja, pomoćne tvari, otapala i reagense;
	(2)	„ključni ulazni materijal” znači ulazni materijal osim djelatne tvari koji je potreban u postupku proizvodnje određenog lijeka, uključujući materijale primarnog pakiranja, pomoćne tvari, otapala i reagense, sirovine, polazne sirovine i polazne materijale;


Amandman		59
Prijedlog uredbe
Članak 3. – stavak 1. – točka 3.
	

	Tekst koji je predložila Komisija
	Izmjena

	(3)	„djelatna tvar” znači djelatna tvar kako je definirana u članku 4. točki 3. Direktive (EU) …/… [dodati upućivanje na odgovarajući članak nakon donošenja dokumenta COM(2023) 192 final];
	Briše se.


Amandman		60
Prijedlog uredbe
Članak 3. – stavak 1. – točka 4.
	

	Tekst koji je predložila Komisija
	Izmjena

	(4)	„kritični lijek” znači lijek zbog čije nedovoljne ponude nastaje ozbiljna šteta ili rizik od ozbiljne štete za pacijente, kako je definiran u članku 4. točki 13. Uredbe (EU)…/… [dodati upućivanje nakon donošenja COM(2023) 193 final];
	Briše se.


Amandman		61
Prijedlog uredbe
Članak 3. – stavak 1. – točka 4.a (nova)
	

	Tekst koji je predložila Komisija
	Izmjena

	
	(4.a)	„tvar ljudskog podrijetla” ili „SoHO” znači „tvar ljudskog podrijetla” ili „SoHO”, kako je definirano u Uredbi (EU) 2024/19381a;

	
	_________________

	
	1a Uredba (EU) 2024/1938 Europskog parlamenta i Vijeća od 13. lipnja 2024. o standardima kvalitete i sigurnosti za tvari ljudskog podrijetla namijenjene primjeni kod ljudi i stavljanju izvan snage direktiva 2002/98/EZ i 2004/23/EZ.


Amandman		257
Prijedlog uredbe
Članak 3. – stavak 1. – točka 5.
	

	Tekst koji je predložila Komisija
	Izmjena

	(5)	„lijek od zajedničkog interesa” znači lijek, osim kritičnog lijeka, za koji se u trima ili više država članica funkcioniranjem tržišta ne osigurava u dovoljnoj mjeri dostupnost i pristupačnost lijeka pacijentima u količinama i vrstama i veličinama pakiranja koje su potrebne za zadovoljavanje potreba pacijenata u tim državama članicama;
	(5)	„lijek od zajedničkog interesa” znači lijek, osim kritičnog lijeka, za koji se u trima ili više država članica funkcioniranjem tržišta ne osigurava u dovoljnoj mjeri dostupnost, cjenovna pristupačnost i pristupačnost lijeka pacijentima u količinama i vrstama i veličinama pakiranja koje su potrebne za zadovoljavanje potreba pacijenata u tim državama članicama, ili je uvršten u skupinu lijekova za rijetke bolesti u skladu s člankom 67. Uredbe (EU).../... [dodati upućivanje nakon donošenja dokumenta COM(2023) 193 final)], ili kao kontracepcijski ili abortivni lijek;


Amandman		63
Prijedlog uredbe
Članak 3. – stavak 1. – točka 5.a (nova)
	

	Tekst koji je predložila Komisija
	Izmjena

	
	(5.a)	„polazni materijal za djelatni sastojak lijeka” znači sirovina, međuproizvod ili djelatna tvar koja se koristi za proizvodnju nekog djelatnog farmaceutskog sastojka lijeka i znatni je sastavni dio strukture tog djelatnog sastojka lijeka;


Amandman		64
Prijedlog uredbe
Članak 3. – stavak 1. – točka 5.b (nova)
	

	Tekst koji je predložila Komisija
	Izmjena

	
	(5.b)	„sustavni trgovac na veliko” znači trgovac lijekovima na veliko koji je nositelj odobrenja za trgovinu na veliko i ispunjava sve obveze utvrđene u članku 166. Direktive (EU) …/… [dodati upućivanje na odgovarajući članak nakon donošenja dokumenta COM(2023) 192 final]. Prodaje na veliko i kontinuirano distribuira cijeli niz lijekova koji se izdaju na recept, odnosno više od 80 % lijekova koji se izdaju na recept dostupnih za maloprodaju na tržištu države članice ili više od 20 % ukupnog tržišnog udjela lijekova koji se izdaju na recept dostupnih za maloprodaju na tržištu države članice;


Amandman		65
Prijedlog uredbe
Članak 3. – stavak 1. – točka 6.
	

	Tekst koji je predložila Komisija
	Izmjena

	(6)	„ranjivost u lancima opskrbe” znači rizici i slabosti u lancima opskrbe kritičnim lijekovima, utvrđeni na agregiranoj razini, uzimajući u obzir sve odobrene lijekove u EU-u grupirane pod uobičajenim nazivom s istim putem primjene i istom formulacijom, koji ugrožavaju kontinuiranu opskrbu pacijenata u Uniji takvim lijekovima;
	(6)	„ranjivost u lancima opskrbe” znači strukturni i nestrukturni rizici i slabosti u lancima opskrbe kritičnim lijekovima, utvrđeni na agregiranoj razini, uzimajući u obzir sve odobrene lijekove u EU-u grupirane pod uobičajenim nazivom s istim putem primjene i istom formulacijom, kao i posebne značajke lanca opskrbe svakog lijeka, koji ugrožavaju kontinuiranu opskrbu pacijenata u Uniji takvim lijekovima;


Amandman		66
Prijedlog uredbe
Članak 3. – stavak 1. – točka 10.
	

	Tekst koji je predložila Komisija
	Izmjena

	(10)	„strateški projekt” znači industrijski projekt identificiran na temelju kriterija iz članka 5.;
	(10)	„strateški projekt” znači strateški projekt identificiran na temelju kriterija iz članka 5. ove Uredbe;


Amandman		67
Prijedlog uredbe
Članak 3. – stavak 1. – točka 10.a (nova)
	

	Tekst koji je predložila Komisija
	Izmjena

	
	(10.a)	„prekogranični strateški projekt” znači strateški projekt identificiran na temelju kriterija iz članka 5. ove Uredbe koji mogu provoditi najmanje dvije države članice;


Amandman		68
Prijedlog uredbe
Članak 3. – stavak 1. – točka 11.a (nova)
	

	Tekst koji je predložila Komisija
	Izmjena

	
	(11.a)	„gospodarski subjekt” znači gospodarski subjekt kako je definiran u Direktivi 2014/24/EU.


Amandman		69
Prijedlog uredbe
Članak 3. – stavak 1. – točka 12.
	

	Tekst koji je predložila Komisija
	Izmjena

	(12)	„postupak izdavanja dozvola” znači postupak koji obuhvaća sve relevantne dozvole za izgradnju i upravljanje strateškim projektom, uključujući građevinske dozvole, dozvole za uporabu kemikalija i dozvole za priključenje na elektroenergetsku mrežu, procjene utjecaja na okoliš i odobrenja, ako su potrebni, te sve zahtjeve i postupke;
	(12)	„postupak izdavanja dozvola” znači postupak koji obuhvaća sve relevantne dozvole za izgradnju, proširenje, prenamjenu i upravljanje strateškim projektom, uključujući građevinske dozvole, dozvole za uporabu kemikalija i dozvole za priključenje na elektroenergetsku mrežu, procjene utjecaja na okoliš i odobrenja, ako su potrebni, te sve zahtjeve i postupke;


Amandman		70
Prijedlog uredbe
Članak 3. – stavak 1. – točka 13.
	

	Tekst koji je predložila Komisija
	Izmjena

	(13)	„inovativni proizvodni postupak” znači novi proizvodni postupak i tehnologija ili nova primjena postojeće tehnologije, uključujući, među ostalim, decentraliziranu proizvodnju, kontinuiranu proizvodnju, umjetnu inteligenciju, platformske tehnike, 3D proizvodnju;
	(13)	„inovativni proizvodni postupak” znači novi proizvodni postupak i tehnologija ili nova primjena postojeće tehnologije, uključujući, među ostalim, decentraliziranu proizvodnju, kontinuiranu proizvodnju, automatizaciju, poboljšanja produktivnosti ili druge kemijske ili biotehnološke postupke koji doprinose povećanju razine sigurnosti, energetske i ekološke učinkovitosti proizvodnje te upotrebu umjetne inteligencije, platformske tehnologije ili 3D tehnologije u proizvodnji;


Amandman		71
Prijedlog uredbe
Članak 3. – stavak 1. – točka 13.a (nova)
	

	Tekst koji je predložila Komisija
	Izmjena

	
	(13.a)	„zaliha za nepredviđene situacije” znači količina kritičnih lijekova ili, kada je primjenjivo, lijekova od zajedničkog interesa koju bi proizvođači ili trgovci na veliko u skladu s nacionalnim pravom morali držati kako bi imali rezervu u slučaju nestašica ili poremećaja u opskrbi, među ostalim zbog fluktuacija u ponudi ili potražnji;


Amandman		72
Prijedlog uredbe
Članak 3. – stavak 1. – točka 13.b (nova)
	

	Tekst koji je predložila Komisija
	Izmjena

	
	(13.b)	„zahtjev za zalihe za nepredviđene situacije” znači obveza koju država članica zakonom uvodi za proizvođače i trgovce na veliko u lancu opskrbe kako bi se uspostavile zaštitne zalihe određenih lijekova u cilju ublažavanja rizika od nestašica ili poremećaja u opskrbi;


Amandman		73
Prijedlog uredbe
Članak 3. – stavak 1. − točka 13.c (nova)
	

	Tekst koji je predložila Komisija
	Izmjena

	
	(13.c)	„nacionalna zaliha” znači rezerve određene količine kritičnih lijekova ili lijekova od zajedničkog interesa koje je država članica utvrdila na temelju nacionalnog prava za upotrebu u javnom zdravstvu, kao što su nacionalne strateške rezerve;


Amandman		74
Prijedlog uredbe
Članak 3. – stavak 1. − točka 13.d (nova)
	

	Tekst koji je predložila Komisija
	Izmjena

	
	(13.d)	„redistribucija” znači prijenos kritičnih lijekova iz zalihe za nepredviđene situacije ili nacionalne zalihe iz jedne ili više država članica u druge države članice na temelju odluke Komisije kao odgovor na nestašice ili poremećaje u opskrbi u jednoj ili više država članica;


Amandman		75
Prijedlog uredbe
Članak 3. – stavak 1. – točka 18.
	

	Tekst koji je predložila Komisija
	Izmjena

	(18)	„strateško partnerstvo” znači obveza o kojoj su se Unija i treća zemlja, skupina trećih zemalja ili međunarodne organizacije dogovorili radi povećanja suradnje povezane s jednim ili više kritičnih lijekova, uspostavljena neobvezujućim instrumentom, kojom se olakšavaju povoljni ishodi za Uniju i relevantnu treću zemlju, skupinu trećih zemalja ili međunarodnu organizaciju.
	(18)	„strateško partnerstvo” znači obveza o kojoj su se Unija i treća zemlja, skupina trećih zemalja ili međunarodne organizacije dogovorili radi povećanja suradnje povezane s jednim ili više kritičnih lijekova ili njihovim lancem opskrbe, njihovim djelatnim tvarima i ključnim ulaznim materijalima, uspostavljena neobvezujućim instrumentom, kojom se olakšavaju povoljni ishodi za Uniju i relevantnu treću zemlju, skupinu trećih zemalja ili međunarodnu organizaciju;


Amandman		76
Prijedlog uredbe
Članak 3. – stavak 1. – točka 18.a (nova)
	

	Tekst koji je predložila Komisija
	Izmjena

	
	(18.a)	„otpornost lanaca opskrbe” znači sposobnost lanca opskrbe da održi kontinuiranu opskrbu lijekovima, djelatnim tvarima, polaznim materijalima za djelatne sastojke lijekova i ključnim ulaznim materijalima u Uniji utemeljenu na potražnji, čak i tijekom poremećaja ili vanjskih šokova;


Amandman		77
Prijedlog uredbe
Članak 3. – stavak 1. – točka 18.b (nova)
	

	Tekst koji je predložila Komisija
	Izmjena

	
	(18.b)	„diversifikacija lanaca opskrbe” znači postojanje nekoliko neovisnih izvora ili proizvodnih pogona kako opskrba nekim lijekom, djelatnim tvarima, polaznim materijalima za djelatne sastojke lijekova i ključnim ulaznim materijalima ne bi ovisila o jednom dobavljaču ili trećoj zemlji dobavljaču;


Amandman		78
Prijedlog uredbe
Članak 4. – stavak 1.
	

	Tekst koji je predložila Komisija
	Izmjena

	1.	Sigurnost opskrbe i dostupnost kritičnih lijekova za pacijente strateški je cilj Unije.
	1.	Sigurnost opskrbe, dostupnost i cjenovna pristupačnost kritičnih lijekova i, ako je primjenjivo, lijekova od zajedničkog interesa za pacijente smatraju se strateškim ciljem Unije. Kako bi se postigao taj cilj, strateški projekti koji ispunjavaju kriterije utvrđene u članku 5. utvrđuju se u skladu s člankom 6.


Amandman		79
Prijedlog uredbe
Članak 4. – stavak 2.
	

	Tekst koji je predložila Komisija
	Izmjena

	2.	Države članice i Komisija surađuju na jačanju sigurnosti opskrbe i kontinuirane dostupnosti kritičnih lijekova u Uniji mjerama kojima se u potpunosti iskorištava potencijal unutarnjeg tržišta.
	2.	Države članice i Komisija surađuju kako bi postigle strateški cilj Unije iz stavka 1., među ostalim prikupljanjem informacija od organizacija zdravstvenih djelatnika, organizacija pacijenata i gospodarskih subjekata, uključujući nositelje odobrenja za stavljanje u promet, radi jačanja sigurnosti opskrbe i kontinuirane dostupnosti kritičnih lijekova u Uniji mjerama predviđenima u odjeljcima II. i III. ovog poglavlja kojima se u potpunosti iskorištava potencijal unutarnjeg tržišta, odražavaju načela solidarnosti i koordinacije među državama članicama i smanjuje ovisnost o trećim zemljama, uz istodobno osiguravanje predvidljivosti za nositelje projekata.


Amandman		80
Prijedlog uredbe
Članak 4. – stavak 3.
	

	Tekst koji je predložila Komisija
	Izmjena

	3.	Komisija podupire koordinirane napore država članica.
	3.	Komisija podupire koordinirane napore država članica i potiče sigurnu prekograničnu razmjenu relevantnih informacija te olakšava distribuciju kritičnih lijekova u cijeloj Uniji.


Amandman		81
Prijedlog uredbe
Članak 5. – stavak 1. – uvodni dio
	

	Tekst koji je predložila Komisija
	Izmjena

	Projekt koji se provodi u Uniji i odnosi se na stvaranje ili povećanje proizvodnog kapaciteta smatra se strateškim projektom ako ispunjava barem jedan od sljedećih kriterija:
	1.	Projekt koji se provodi u Uniji i odnosi se na stvaranje, modernizaciju, povećanje ili poboljšanje proizvodnog kapaciteta, kao i smanjenje ovisnosti Unije o ključnim ulaznim materijalima ili na drugi način doprinosi sigurnosti opskrbe ili dostupnosti lijekova, smatra se strateškim projektom ako ispunjava barem jedan od sljedećih kriterija:


Amandman		82
Prijedlog uredbe
Članak 5. – stavak 1. – točka a
	

	Tekst koji je predložila Komisija
	Izmjena

	(a)	stvara ili povećava proizvodne kapacitete za jedan ili više kritičnih lijekova ili za prikupljanje ili proizvodnju njihovih djelatnih tvari;
	(a)	stvara ili povećava proizvodne kapacitete, među ostalim s pomoću novih tehnologija i inovativnih proizvodnih postupaka, za jedan ili više kritičnih lijekova ili, ako je primjenjivo, lijekova od zajedničkog interesa, ili za prikupljanje ili proizvodnju njihovih djelatnih tvari, ili stvara kapacitete za pripremu lijekova u ljekarnama ili bolnicama;


Amandman		83
Prijedlog uredbe
Članak 5. – stavak 1. – točka b
	

	Tekst koji je predložila Komisija
	Izmjena

	(b)	modernizira postojeći pogon za proizvodnju jednog ili više kritičnih lijekova ili njihovih djelatnih tvari kako bi se osigurala veća održivost ili veća učinkovitost;
	(b)	modernizira postojeći proizvodni pogon, među ostalim s pomoću novih tehnologija i inovativnih proizvodnih postupaka, za jedan ili više kritičnih lijekova ili, ako je primjenjivo, lijekova od zajedničkog interesa, njihove djelatne tvari ili ključne ulazne materijale kako bi se ojačala otpornost lanca opskrbe i osigurala veća održivost ili veća učinkovitost;


Amandman		84
Prijedlog uredbe
Članak 5. – stavak 1. – točka c
	

	Tekst koji je predložila Komisija
	Izmjena

	(c)	stvara ili povećava proizvodne kapacitete za ključne ulazne materijale potrebne za proizvodnju jednog ili više kritičnih lijekova ili djelatnih tvari kritičnih lijekova;
	(c)	stvara, povećava ili modernizira proizvodne kapacitete za ključne ulazne materijale potrebne za proizvodnju jednog ili više kritičnih lijekova ili, kada je primjenjivo, lijekova od zajedničkog interesa, njihovih djelatnih tvari ili ključnih ulaznih materijala;


Amandman		85
Prijedlog uredbe
Članak 5. – stavak 1. – točka d
	

	Tekst koji je predložila Komisija
	Izmjena

	(d)	doprinosi uvođenju tehnologije koja ima ključnu ulogu u omogućavanju proizvodnje jednog ili više kritičnih lijekova, njihovih djelatnih tvari ili ključnih ulaznih materijala.
	(d)	doprinosi uvođenju ili prijenosu tehnologije koja ima ključnu ulogu u omogućavanju proizvodnje ili opskrbe jednim ili više kritičnih lijekova ili, kada je primjenjivo, lijekova od zajedničkog interesa, njihovim djelatnim tvarima ili ključnim ulaznim materijalima;


Amandman		86
Prijedlog uredbe
Članak 5. – stavak 1. – točka da (nova)
	

	Tekst koji je predložila Komisija
	Izmjena

	
	(da)	na zahtjev Koordinacijske skupine za kritične lijekove u određenom roku rezervira određeni dio proizvodnog kapaciteta za proizvodnju određenih kritičnih lijekova ili, ako je primjenjivo, lijekova od zajedničkog interesa, njihovih farmaceutskih oblika, djelatnih tvari, ključnih ulaznih materijala ili razvojnih tehnologija kako bi se odgovorilo na trenutačne, nove ili moguće nestašice.


Amandman		87
Prijedlog uredbe
Članak 5. – stavak 1.a (novi)
	

	Tekst koji je predložila Komisija
	Izmjena

	
	Neovisno o prvom stavku projekt neće primati financijsku potporu od Unije u skladu s člankom 16. ako za posljedicu ima nepotrebno udvostručavanje postojećih ili planiranih proizvodnih kapaciteta za isti lijek, njegove djelatne tvari ili ključne ulazne materijale u Uniji, osim ako je Koordinacijska skupina za kritične lijekove ocijenila potrebu i ako je takvo udvostručavanje opravdano jasno dokazanim potrebama povezanima sa sigurnošću opskrbe, zemljopisnom distribucijom proizvodnih pogona ili ukupnom otpornošću farmaceutskog lanca opskrbe Unije.


Amandman		88
Prijedlog uredbe
Članak 6. – naslov
	

	Tekst koji je predložila Komisija
	Izmjena

	Priznavanje strateških projekata
	Utvrđivanje strateških projekata


Amandman		89
Prijedlog uredbe
Članak 6. – stavak 1. – podstavak 1.
	

	Tekst koji je predložila Komisija
	Izmjena

	Svaka država članica imenuje tijelo („imenovano tijelo”) koje ocjenjuje i provjerava ispunjava li projekt barem jedan od kriterija utvrđenih u članku 5. i stoga se smatra strateškim projektom.
	U roku od tri mjeseca od stupanja na snagu ove Uredbe svaka država članica imenuje tijelo („imenovano tijelo”) koje je zaduženo za ocjenjivanje i provjeru toga ispunjava li projekt barem jedan od kriterija utvrđenih u članku 5. i stoga se smatra strateškim projektom.


Amandman		90
Prijedlog uredbe
Članak 6. – stavak 1. – podstavak 2.
	

	Tekst koji je predložila Komisija
	Izmjena

	Nositelj projekta od imenovanog tijela može zatražiti da procijeni je li projekt strateški projekt.
	Nositelj projekta od imenovanog tijela može zatražiti da procijeni predstavlja li taj projekt strateški projekt.


Amandman		91
Prijedlog uredbe
Članak 6. – stavak 1. – podstavak 3.
	

	Tekst koji je predložila Komisija
	Izmjena

	Bilo koje tijelo države članice od imenovanog tijela može zatražiti da provjeri njegovu odluku o tome smatra li se projekt strateškim projektom.
	(Ne odnosi se na hrvatsku verziju.)


Amandman		92
Prijedlog uredbe
Članak 6. – stavak 3.
	

	Tekst koji je predložila Komisija
	Izmjena

	3.	Komisija osigurava jednostavnu i lako dostupnu internetsku stranicu s jasno navedenim podacima za kontakt i drugim relevantnim informacijama o imenovanim tijelima država članica.
	3.	Komisija osigurava jednostavnu, lako dostupnu internetsku stranicu prilagođenu korisnicima koja služi kao središnje mjesto za nositelje projekata s jasno navedenim barem sljedećim elementima:


Amandman		93
Prijedlog uredbe
Članak 6. – stavak 3. – točka a (nova)
	

	Tekst koji je predložila Komisija
	Izmjena

	
	(a)	podacima za kontakt i drugim relevantnim informacijama o imenovanim tijelima država članica;


Amandman		94
Prijedlog uredbe
Članak 6. – stavak 3. – točka b (nova)
	

	Tekst koji je predložila Komisija
	Izmjena

	
	(b)	informacijama o dostupnoj administrativnoj ili financijskoj potpori Unije; i


Amandman		95
Prijedlog uredbe
Članak 6. – stavak 3. – točka c (nova)
	

	Tekst koji je predložila Komisija
	Izmjena

	
	(c)	standardnim predloškom zahtjeva nositelja projekta dostupnim na svim službenim jezicima Unije.


Amandman		96
Prijedlog uredbe
Članak 6. – stavak 3. – podstavak 1.a (novi)
	

	Tekst koji je predložila Komisija
	Izmjena

	
	Komisija donosi provedbene akte kako bi osigurala standardni predložak za zahtjev nositelja projekta iz prvog podstavka točke (c). Ti se provedbeni akti donose u skladu s postupkom ispitivanja iz članka 20.e stavka 2.


Amandman		97
Prijedlog uredbe
Članak 6. – stavak 3.a (novi)
	

	Tekst koji je predložila Komisija
	Izmjena

	
	3.a	Imenovano tijelo ocjenjuje zahtjev nositelja projekta iz stavka 1. drugog podstavka u roku od tri mjeseca od podnošenja tog zahtjeva.


Amandman		98
Prijedlog uredbe
Članak 6. – stavak 5.
	

	Tekst koji je predložila Komisija
	Izmjena

	5.	Ako u skladu s ovim člankom tijelo obavi provjeru kako bi utvrdilo može li se projekt smatrati strateškim projektom, svako drugo tijelo se oslanja na tu provjeru.
	5.	Ako u skladu s ovim člankom imenovano tijelo obavi provjeru kako bi utvrdilo može li se projekt smatrati strateškim projektom, svako drugo tijelo se oslanja na tu provjeru.


Amandman		99
Prijedlog uredbe
Članak 6. – stavak 5.a (novi)
	

	Tekst koji je predložila Komisija
	Izmjena

	
	5.a	Kako bi se promicao dosljedan i koordiniran pristup u cijeloj Uniji i osigurala pravna sigurnost za nositelje projekata, Komisija donosi smjernice kojima se utvrđuju zajednički kriteriji i postupovna načela za procjenu i utvrđivanje projekata kao strateških projekata za kritične lijekove i, kada je primjenjivo, lijekove od zajedničkog interesa. Imenovana tijela prema potrebi uzimaju u obzir te smjernice pri procjeni i određivanju projekata kao strateških


Amandman		100
Prijedlog uredbe
Članak 6. – stavak 5.b (novi)
	

	Tekst koji je predložila Komisija
	Izmjena

	
	5.b	U smjernicama iz stavka 5.a posebno se utvrđuju:

	
	(a) mjerljivi kriteriji za procjenu strateške relevantnosti, uključujući potencijal projekta za uklanjanje ranjivosti u opskrbi, poboljšanje proizvodnog kapaciteta ili otpornosti, osiguravanje sigurnosti opskrbe ili za doprinos pripremljenosti segmenta javnog zdravlja u cijeloj Uniji;

	
	(b) okvirni rokovi za operativnu spremnost, zahtjevi u pogledu transparentnosti i koraci za podnošenje i procjenu zahtjeva;

	
	(c) dostupni mehanizmi za suradnju i razmjenu informacija između Komisije i imenovanog tijela kako bi se omogućila dosljedna primjena smjernica.


Amandman		101
Prijedlog uredbe
Članak 6. – stavak 5.c (novi)
	

	Tekst koji je predložila Komisija
	Izmjena

	
	5.c	Komisija djeluje kao koordinator za prekogranične strateške projekte i osigurava učinkovitu suradnju imenovanih tijela dotičnih država članica kako bi se izbjeglo udvostručavanje napora u susjednim državama članicama i potaknule komplementarnost i učinkovitost u provedbi tih projekata.


Amandman		102
Prijedlog uredbe
Članak 6. – stavak 5.d (novi)
	

	Tekst koji je predložila Komisija
	Izmjena

	
	5.d	Prije nego što se projekt odredi kao strateški, imenovano tijelo obavješćuje Koordinacijsku skupinu za kritične lijekove o svojoj namjeri da donese takvu odluku. Jedan mjesec nakon primanja te obavijesti Koordinacijska skupina za kritične lijekove ocjenjuje bi li projekt doveo do značajnog udvostručavanja postojećih ili planiranih proizvodnih kapaciteta u Uniji. Ako Koordinacijska skupina za kritične lijekove ne dovrši procjenu u tom roku, pretpostavlja se da projekt ne dovodi do znatnog udvostručavanja.

	
	Ako Koordinacijska skupina za kritične lijekove smatra da bi projekt doveo do znatnog udvostručavanja postojećih ili planiranih proizvodnih kapaciteta u Uniji, o tome obavješćuje imenovano tijelo. Takvi projekti ne ispunjavaju uvjete za primanje financijske potpore Unije na temelju članka 16.

Prijedlog uredbe
Članak 7. – stavak 1.
	

	Tekst koji je predložila Komisija
	Izmjena

	Smatra se da strateški projekti doprinose sigurnosti opskrbe kritičnim lijekovima u Uniji i da su stoga u javnom interesu.
	Smatra se da strateški projekti doprinose sigurnosti opskrbe kritičnim lijekovima ili, kada je primjenjivo, lijekovima od zajedničkog interesa u Uniji i da su stoga u javnom interesu jer služe za postizanje ciljeva javnog zdravlja, sigurnost i zaštitu interesa pacijenata.

Prijedlog uredbe
Članak 7. – stavak 2.
	

	Tekst koji je predložila Komisija
	Izmjena

	Tijela država članica osiguravaju da se relevantni postupci izdavanja dozvola u vezi sa strateškim projektima provode što je brže moguće, a posebno da se omoguće svi oblici ubrzanih postupaka koji postoje u primjenjivom pravu Unije i nacionalnom pravu.
	Tijela država članica osiguravaju da se relevantni postupci izdavanja dozvola i povezani procesi certifikacije i inspekcije u vezi sa strateškim projektima provode prema brzom postupku, a posebno da se omoguće svi oblici ubrzanih postupaka koji postoje u primjenjivom pravu Unije i nacionalnom pravu, uz osiguravanje kvalitete i pouzdanosti procjena te poštovanje relevantnih ekoloških i zdravstvenih standarda te standarda sigurnosti na radu.

Prijedlog uredbe
Članak 8. – naslov
	

	Tekst koji je predložila Komisija
	Izmjena

	Administrativna potpora
	Administrativna i tehnička potpora

Prijedlog uredbe
Članak 8. – stavak 1. – točka b
	

	Tekst koji je predložila Komisija
	Izmjena

	(b)	u pogledu informiranja javnosti, s ciljem povećanja prihvaćanja strateškog projekta u javnosti;
	(b)	u pogledu informiranja javnosti, s ciljem povećanja prihvaćanja strateškog projekta u javnosti i, prema potrebi, olakšavanja potrebnih savjetovanja s lokalnim zajednicama, organizacijama i socijalnim partnerima;

Prijedlog uredbe
Članak 8. – stavak 2.
	

	Tekst koji je predložila Komisija
	Izmjena

	2.	Pri pružanju administrativne potpore i pomoći iz stavka 1. država članica posebnu pozornost posvećuje malim i srednjim poduzećima (MSP-ovi) i, prema potrebi, uspostavlja namjenski kanal za komunikaciju s MSP-ovima radi davanja smjernica i odgovaranja na upite o provedbi ove Uredbe.
	2.	Pri pružanju administrativne potpore i pomoći iz stavka 1. država članica posebnu pozornost posvećuje malim i srednjim poduzećima (MSP-ovi), malim poduzećima srednje tržišne kapitalizacije, kao i subjektima koji se ne bave gospodarskom djelatnošću i, prema potrebi, uspostavlja namjenski kanal za komunikaciju s njima radi davanja smjernica i odgovaranja na upite o provedbi ove Uredbe.

Prijedlog uredbe
Članak 8. – stavak 2.a (novi)
	

	Tekst koji je predložila Komisija
	Izmjena

	
	2.a	Države članice osiguravaju da se strateškom projektu koji se provodi na njihovu državnom području pruža administrativna i tehnička potpora potrebna za sprečavanje ili ublažavanje neplaniranih prekida u opskrbi energijom, plinom ili toplinskom energijom koji su potrebni za uspostavu ili proširenje proizvodnog kapaciteta, uključujući olakšavanje pravodobnog pristupa relevantnim mrežnim priključcima i kapacitetu te koordinaciju s nadležnim mrežnim operatorima kako bi se osigurala stabilnost i kontinuitet opskrbe.

Prijedlog uredbe
Članak 8. – stavak 2.b (novi)
	

	Tekst koji je predložila Komisija
	Izmjena

	
	2.b	Države članice osiguravaju da njihova tijela koja pružaju administrativnu podršku i tijela uključena u postupak izdavanja dozvola imaju dovoljan broj kvalificiranog osoblja i dovoljne financijske, tehničke i tehnološke resurse potrebne za učinkovito obavljanje svojih zadaća iz ove Uredbe.


Amandman		110
Prijedlog uredbe
Članak 11. – stavak 1.
	

	Tekst koji je predložila Komisija
	Izmjena

	1.	Na zahtjev nositelja projekta država članica pruža regulatornu potporu strateškom projektu koji se provodi na njezinu državnom području, među ostalim davanjem prioriteta inspekcijama dobre proizvođačke prakse pri odobravanju novih i proširenih proizvodnih pogona te za proizvodne pogone modernizirane u okviru predmetnog strateškog projekta.
	1.	Na zahtjev nositelja projekta država članica, uz potporu Agencije ako je to potrebno i preko jedinstvene kontaktne točke, pruža regulatornu potporu strateškom projektu koji se provodi na njezinu državnom području, među ostalim davanjem prioriteta inspekcijama dobre proizvođačke i distribucijske prakse pri odobravanju novih ili proširenih proizvodnih pogona ili modernizaciji proizvodnih pogona moderniziranih u okviru predmetnog strateškog projekta.

Prijedlog uredbe
Članak 11. – stavak 2.
	

	Tekst koji je predložila Komisija
	Izmjena

	2.	Na zahtjev nositelja projekta Europska agencija za lijekove („Agencija”) pruža ciljano savjetovanje kako bi pomogla nositeljima projekata koji razvijaju projekte temeljene na inovativnim proizvodnim postupcima.
	2.	Na zahtjev nositelja projekta Europska agencija za lijekove („Agencija”), prema potrebi, uz potporu nacionalnih nadležnih tijela za lijekove, pruža ciljano savjetovanje kako bi pomogla nositeljima projekata, među ostalim onima koji razvijaju projekte temeljene na inovativnim proizvodnim postupcima.

Prijedlog uredbe
Članak 12. – stavak 1. – podstavak 1.
	

	Tekst koji je predložila Komisija
	Izmjena

	Ako obveza procjene učinaka na okoliš proizlazi istodobno iz dvaju ili više sljedećih akata: Direktive Vijeća 92/43/EEZ15, Direktive 2000/60/EZ Europskog parlamenta i Vijeća16, Direktive 2001/42/EZ Europskog parlamenta i Vijeća17, Direktive 2008/98/EZ Europskog parlamenta i Vijeća18, Direktive 2009/147/EZ Europskog parlamenta i Vijeća19, Direktive 2010/75/EU Europskog parlamenta i Vijeća20, Direktive 2011/92/EU Europskog parlamenta i Vijeća21 ili Direktive 2012/18/EU Europskog parlamenta i Vijeća22, nositelj projekta može zatražiti primjenu koordiniranog ili zajedničkog postupka koji je u skladu sa zahtjevima iz tih zakonodavnih akata Unije.
	Ako obveza procjene učinaka na okoliš proizlazi istodobno iz dvaju ili više sljedećih akata: Direktive Vijeća 92/43/EEZ15, Direktive 2000/60/EZ Europskog parlamenta i Vijeća16, Direktive 2001/42/EZ Europskog parlamenta i Vijeća17, Direktive 2008/98/EZ Europskog parlamenta i Vijeća18, Direktive 2009/147/EZ Europskog parlamenta i Vijeća19, Direktive 2010/75/EU Europskog parlamenta i Vijeća20, Direktive 2011/92/EU Europskog parlamenta i Vijeća21 ili Direktive 2012/18/EU Europskog parlamenta i Vijeća22, nositelj projekta može zatražiti primjenu koordiniranog ili zajedničkog postupka koji je u skladu sa zahtjevima iz tih zakonodavnih akata Unije. Primjena zajedničkog ili koordiniranog postupka ne utječe na sadržaj ili kvalitetu procjene utjecaja na okoliš.

	_________________
	_________________

	15 Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore (SL L 206, 22.7.1992., str. 7., ELI: http://data.europa.eu/eli/dir/1992/43/oj).
	15 Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore (SL L 206, 22.7.1992., str. 7., ELI: http://data.europa.eu/eli/dir/1992/43/oj).

	16 Direktiva 2000/60/EZ Europskog parlamenta i Vijeća od 23. listopada 2000. o uspostavi okvira za djelovanje Zajednice u području vodne politike (SL L 327, 22.12.2000., str. 1., ELI: http://data.europa.eu/eli/dir/2000/60/oj).
	16 Direktiva 2000/60/EZ Europskog parlamenta i Vijeća od 23. listopada 2000. o uspostavi okvira za djelovanje Zajednice u području vodne politike (SL L 327, 22.12.2000., str. 1., ELI: http://data.europa.eu/eli/dir/2000/60/oj).

	17 Direktiva 2001/42/EZ Europskog parlamenta i Vijeća od 27. lipnja 2001. o procjeni učinaka određenih planova i programa na okoliš (SL L 197, 21.7.2001., str. 30., ELI: http://data.europa.eu/eli/dir/2001/42/oj).
	17 Direktiva 2001/42/EZ Europskog parlamenta i Vijeća od 27. lipnja 2001. o procjeni učinaka određenih planova i programa na okoliš (SL L 197, 21.7.2001., str. 30., ELI: http://data.europa.eu/eli/dir/2001/42/oj).

	18 Direktiva 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva (SL L 312, 22.11.2008., str. 3., ELI: http://data.europa.eu/eli/dir/2008/98/oj).
	18 Direktiva 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva (SL L 312, 22.11.2008., str. 3., ELI: http://data.europa.eu/eli/dir/2008/98/oj).

	19 Direktiva 2009/147/EZ Europskog parlamenta i Vijeća od 30. studenog 2009. o očuvanju divljih ptica (SL L 20, 26.1.2010., str. 7., ELI: http://data.europa.eu/eli/dir/2009/147/oj).
	19 Direktiva 2009/147/EZ Europskog parlamenta i Vijeća od 30. studenog 2009. o očuvanju divljih ptica (SL L 20, 26.1.2010., str. 7., ELI: http://data.europa.eu/eli/dir/2009/147/oj).

	20 Direktiva 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (SL L 334, 17.12.2010., str. 17., ELI: http://data.europa.eu/eli/dir/2010/75/oj).
	20 Direktiva 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (SL L 334, 17.12.2010., str. 17., ELI: http://data.europa.eu/eli/dir/2010/75/oj).

	21 Direktiva 2011/92/EU Europskog parlamenta i Vijeća od 13. prosinca 2011. o procjeni učinaka određenih javnih i privatnih projekata na okoliš (SL L 26, 28.1.2012., str. 1., ELI: http://data.europa.eu/eli/dir/2011/92/oj).
	21 Direktiva 2011/92/EU Europskog parlamenta i Vijeća od 13. prosinca 2011. o procjeni učinaka određenih javnih i privatnih projekata na okoliš (SL L 26, 28.1.2012., str. 1., ELI: http://data.europa.eu/eli/dir/2011/92/oj).

	22 Direktiva 2012/18/EU Europskog parlamenta i Vijeća od 4. srpnja 2012. o kontroli opasnosti od velikih nesreća koje uključuju opasne tvari, o izmjeni i kasnijem stavljanju izvan snage Direktive Vijeća 96/82/EZ (SL L 197, 24.7.2012., str. 1., ELI: http://data.europa.eu/eli/dir/2012/18/oj).
	22 Direktiva 2012/18/EU Europskog parlamenta i Vijeća od 4. srpnja 2012. o kontroli opasnosti od velikih nesreća koje uključuju opasne tvari, o izmjeni i kasnijem stavljanju izvan snage Direktive Vijeća 96/82/EZ (SL L 197, 24.7.2012., str. 1., ELI: http://data.europa.eu/eli/dir/2012/18/oj).

Prijedlog uredbe
Članak 12. – stavak 2.
	

	Tekst koji je predložila Komisija
	Izmjena

	2.	Države članice osiguravaju da nadležna tijela izdaju obrazloženi zaključak iz članka 1. stavka 2. točke (g) podtočke iv. Direktive 2011/92/EU o procjeni utjecaja na okoliš u roku od 45 dana od primitka svih potrebnih informacija.
	2.	Države članice osiguravaju da nadležna tijela izdaju obrazloženi zaključak iz članka 1. stavka 2. točke (g) podtočke iv. Direktive 2011/92/EU o procjeni utjecaja na okoliš u roku od 45 dana od primitka svih potrebnih informacija u skladu s člancima 5., 6. i 7. te direktive i nakon dovršetka savjetovanja iz članaka 6. i 7. te direktive, uz mogućnost produljenja za najviše 45 dana u propisno opravdanim slučajevima.


Amandman		114
Prijedlog uredbe
Članak 12. – stavak 5.a (novi)
	

	Tekst koji je predložila Komisija
	Izmjena

	
	5.a	Države članice osiguravaju da njihova nadležna tijela i druga tijela imenovana u skladu s člankom 6. stavkom 1. Direktive 2011/92/EU imaju dovoljan broj kvalificiranog osoblja i dostatne financijske, tehničke i tehnološke resurse za ispunjavanje svojih obveza iz ovog članka.

Prijedlog uredbe
Članak 13. – stavak 1.
	

	Tekst koji je predložila Komisija
	Izmjena

	1.	Nacionalna, regionalna i lokalna tijela odgovorna za izradu planova, uključujući planove namjene površina, prostorne planove i planove korištenja zemljišta, razmatraju uključivanje u te planove, prema potrebi, odredaba za razvoj strateških projekata te potrebne infrastrukture. Kako bi se olakšao razvoj strateških projekata, države članice osiguravaju dostupnost svih relevantnih podataka o prostornom planiranju.
	1.	Nacionalna, regionalna i lokalna tijela odgovorna za izradu planova, uključujući planove namjene površina, prostorne planove i planove korištenja zemljišta, razmatraju uključivanje u te planove, prema potrebi, odredaba za razvoj strateških projekata te potrebne infrastrukture. Kako bi se olakšao razvoj strateških projekata, države članice osiguravaju da sva relevantna tijela za planiranje imaju resurse potrebne za pravodobno odlučivanje o svim zahtjevima za planiranje te da su svi relevantni podaci o prostornom planiranju dostupni i pristupačni, među ostalim na internetu.

Prijedlog uredbe
Članak 13. – stavak 2.
	

	Tekst koji je predložila Komisija
	Izmjena

	2.	Ako planovi koji sadržavaju odredbe za razvoj strateških projekata podliježu procjeni u skladu s Direktivom 2001/42/EZ Europskog parlamenta i Vijeća i procjeni u skladu s člankom 6. stavkom 3. Direktive 92/43/EEZ, te se procjene kombiniraju. Ako je to primjenjivo, u kombiniranoj procjeni također se razmatra utjecaj na potencijalno zahvaćena vodna tijela iz Direktive 2000/60/EZ. Ako su države članice obvezne procijeniti utjecaje postojećih i budućih aktivnosti na morski okoliš, uključujući interakciju kopna i mora, u skladu s člankom 4. Direktive 2014/89/EU Europskog parlamenta i Vijeća23, kombinirana procjena obuhvaća i te utjecaje.
	2.	Ako planovi koji sadržavaju odredbe za razvoj strateških projekata podliježu procjeni u skladu s Direktivom 2001/42/EZ Europskog parlamenta i Vijeća i procjeni u skladu s člankom 6. stavkom 3. Direktive 92/43/EEZ, te se procjene kombiniraju. Ako je to primjenjivo, u kombiniranoj procjeni također se razmatra utjecaj na potencijalno zahvaćena vodna tijela iz Direktive 2000/60/EZ. Ako su države članice obvezne procijeniti utjecaje postojećih i budućih aktivnosti na morski okoliš, uključujući interakciju kopna i mora, u skladu s člankom 4. Direktive 2014/89/EU Europskog parlamenta i Vijeća23, kombinirana procjena obuhvaća i te utjecaje. Činjenica da se procjene kombiniraju u skladu s ovim stavkom ne utječe na njihov sadržaj, kvalitetu ili pouzdanost.

	_________________
	_________________

	23 Direktiva 2014/89/EU Europskog parlamenta i Vijeća od 23. srpnja 2014. o uspostavi okvira za prostorno planiranje morskog područja (SL L 257, 28.8.2014., str. 135., ELI: http://data.europa.eu/eli/dir/2014/89/oj).
	23 Direktiva 2014/89/EU Europskog parlamenta i Vijeća od 23. srpnja 2014. o uspostavi okvira za prostorno planiranje morskog područja (SL L 257, 28.8.2014., str. 135., ELI: http://data.europa.eu/eli/dir/2014/89/oj).

Prijedlog uredbe
Članak 13. – stavak 2.a (novi)
	

	Tekst koji je predložila Komisija
	Izmjena

	
	2.a	Ako razvoj strateških projekata ili s njima povezane infrastrukture ima potencijalne prekogranične učinke, predmetne države članice koordiniraju svoje postupke planiranja i procjene uz potporu Komisije kako bi se izbjeglo udvostručavanje napora, osigurala komplementarnost i odrazila načela solidarnosti i suradnje među državama članicama.

Prijedlog uredbe
Članak 14. – stavak 2.
	

	Tekst koji je predložila Komisija
	Izmjena

	2.	Sve odluke donesene na temelju članaka u ovom odjeljku javno su dostupne.
	2.	Sve odluke donesene na temelju članaka u ovom odjeljku javno su dostupne i lako razumljive, među ostalim na internetu, a sve odluke koje se odnose na jedan projekt moraju biti dostupne na istim internetskim stranicama.

Prijedlog uredbe
Članak 15. – stavak 1.
	

	Tekst koji je predložila Komisija
	Izmjena

	1.	Ne dovodeći u pitanje članke 107. i 108. UFEU-a, države članice mogu dati prednost financijskoj potpori strateškim projektima kojima se uklanja ranjivost u lancima opskrbe kritičnim lijekovima koja je utvrđena procjenom ranjivosti i uzimajući u obzir strateška usmjerenja Skupine za kritične lijekove iz članka 26. stavka 2. točke (a).
	1.	Ne dovodeći u pitanje članke 107. i 108. UFEU-a, države članice daju prednost financijskoj potpori strateškim projektima kojima se uklanja ranjivost u lancima opskrbe kritičnim lijekovima i, ako je primjenjivo, lijekovima od zajedničkog interesa, koja je utvrđena procjenom ranjivosti i uzimajući u obzir strateška usmjerenja Skupine za kritične lijekove iz članka 26. stavka 2. točke (a). Financijska potpora razmjerna je financijskim potrebama strateškog projekta i podliježe zahtjevima u pogledu transparentnosti.

Prijedlog uredbe
Članak 15. – stavak 1.a (novi)
	

	Tekst koji je predložila Komisija
	Izmjena

	
	1.a	Države članice mogu, na zahtjev Skupine za kritične lijekove, uspostaviti ugovorne aranžmane o strateškim projektima s gospodarskim subjektima kako bi se dio njihovih proizvodnih kapaciteta namijenio proizvodnji određenih lijekova, njihovih farmaceutskih oblika, djelatnih tvari i ključnih ulaznih materijala ili tehnologija te njihovih kategorija radi rješavanja trenutačnih, novih ili mogućih nestašica u utvrđenom roku koji određuje Skupina za kritične lijekove.


Amandman		121
Prijedlog uredbe
Članak 15. – stavak 1.b (novi)
	

	Tekst koji je predložila Komisija
	Izmjena

	
	1.b	Komisija olakšava dosljednu primjenu ovog članka pružanjem dostatnih smjernica državama članicama o mogućnostima koje se nude na temelju postojećih pravila o dodjeli državnih potpora strateškim projektima koji ispunjavaju kriterije iz članka 5. Tim se smjernicama posebno olakšava financiranje strateških projekata čiji je cilj poboljšati sigurnost opskrbe lijekovima u Uniji, kako u pogledu proizvodnih kapaciteta tako i u pogledu inovativnih proizvodnih postupaka.

Prijedlog uredbe
Članak 15. – stavak 2.
	

	Tekst koji je predložila Komisija
	Izmjena

	2.	Dok se kritični lijek nalazi na Unijinu popisu kritičnih lijekova, poduzeće koje je primilo financijsku potporu za strateški projekt prioritet daje opskrbi tržišta Unije i poduzima sve što je u njegovoj moći kako bi osiguralo da kritični lijek bude dostupan u državama članicama u kojima je stavljen u promet.
	2.	Dok se kritični lijek nalazi na Unijinu popisu kritičnih lijekova, nositelj projekta koji je primio financijsku potporu države članice za strateški projekt prioritet daje odgovarajućoj i kontinuiranoj opskrbi tržišta Unije kako bi se zadovoljile potrebe pacijenata u predmetnoj državi članici i poduzima sve što je u njegovoj moći kako bi osiguralo da kritični lijek bude dostupan u državama članicama u kojima je stavljen u promet. Ovaj se stavak primjenjuje mutatis mutandis na lijekove od zajedničkog interesa.


Amandman		123
Prijedlog uredbe
Članak 15. – stavak 2.a (novi)
	

	Tekst koji je predložila Komisija
	Izmjena

	
	2.a	Država članica koja pruža financijsku potporu strateškom projektu zahtijeva od gospodarskog subjekta korisnika da donese mjere kojima se doprinosi dostupnosti i cjenovnoj pristupačnosti kritičnih lijekova i lijekova od zajedničkog interesa na tržištu Unije, u skladu sa smjernicama iz članka 26. stavka 2. točke ca. 


Amandman		124
Prijedlog uredbe
Članak 15. – stavak 3. – podstavak 1.
	

	Tekst koji je predložila Komisija
	Izmjena

	Država članica koja je pružila financijsku potporu strateškom projektu može zatražiti od takvog poduzeća da osigura potrebnu opskrbu tržišta Unije kritičnim lijekom, djelatnom tvari ili ključnim ulaznim materijalima, ovisno o slučaju, kako bi se spriječile nestašice u jednoj ili više država članica.
	Država članica koja je pružila financijsku potporu strateškom projektu može od njegovog nositelja prioritetno zatražiti da da prednost i osigura potrebnu opskrbu tržišta Unije kritičnim lijekom ili, ako je primjenjivo, lijekom od zajedničkog interesa, djelatnom tvari ili ključnim ulaznim materijalima, ovisno o slučaju, kako bi se spriječile nestašice u jednoj ili više država članica.


Amandman		125
Prijedlog uredbe
Članak 15. – stavak 3. – podstavak 2.
	

	Tekst koji je predložila Komisija
	Izmjena

	Svaka država članica kojoj prijeti nestašica dotičnog kritičnog lijeka može od države članice koja je pružila financijsku potporu zatražiti da podnese zahtjev u njezino ime.
	Svaka država članica kojoj prijeti nestašica dotičnog kritičnog lijeka ili lijeka od zajedničkog interesa može od države članice koja je pružila financijsku potporu zatražiti da podnese zahtjev u njezino ime. Nositelj projekta poduzima sve što je u njegovoj moći kako bi isporučio te proizvode u državi članici koja je podnijela zahtjev.


Amandman		126
Prijedlog uredbe
Članak 15. – stavak 3.a (novi)
	

	Tekst koji je predložila Komisija
	Izmjena

	
	3.a	Ako nositelj projekta koji prima financijsku potporu ne ispuni obveze iz stavaka 2. i 3., predmetna država članica može u cijelosti ili djelomično suspendirati, opozvati ili vratiti financijsku potporu dodijeljenu strateškom projektu. Osim toga, nositelj projekta može podlijegati učinkovitoj, proporcionalnoj i odvraćajućoj financijskoj sankciji u skladu s nacionalnim pravom predmetne države članice ili isključenju iz financiranja razmjernom učinku i ozbiljnosti neusklađenosti.


Amandman		127
Prijedlog uredbe
Članak 15. – stavak 3.b (novi)
	

	Tekst koji je predložila Komisija
	Izmjena

	
	3.b	Ako postoji znatan rizik da bi izvoz kritičnog lijeka ili, ako je primjenjivo, lijeka od zajedničkog interesa ugrozio opskrbu u Uniji, Komisija može, na zahtjev barem jedne države članice, od nositelja projekta koji prima financijsku potporu zahtijevati da pribavi odobrenje za izvoz tog proizvoda izvan Unije. Ta mjera mora biti razmjerna, vremenski ograničena i usmjerena na zaštitu javnog zdravlja u Uniji.


Amandman		128
Prijedlog uredbe
Članak 15. – stavak 3.c (novi)
	

	Tekst koji je predložila Komisija
	Izmjena

	
	3.c	Ako je financijska potpora dodijeljena, nositelj projekta mora dokazati da su sredstva korištena na teritoriju Unije.


Amandman		129
Prijedlog uredbe
Članak 16. – stavak 1.
	

	Tekst koji je predložila Komisija
	Izmjena

	1.	Tijekom trajanja višegodišnjeg financijskog okvira za razdoblje 2021. – 2027.24 strateški projekti mogu se podupirati sredstvima Unije, među ostalim iz programa Unije kao što su „EU za zdravlje”25, Obzor Europa26 i Digitalna Europa27, pod uvjetom da je takva potpora u skladu s ciljevima utvrđenima u uredbama o uspostavi tih programa.
	1.	Svim financijskim sredstvima Unije u okviru sadašnjeg i budućih višegodišnjih financijskih okvira, uključujući iz programa financiranja regionalne politike, mogu se podupirati strateški projekti osim ako su izričito isključena pravnom osnovom ili područjem primjene relevantnih programa i pod uvjetom da je ta potpora u skladu s ciljevima utvrđenima u uredbama o uspostavi tih programa.

	_________________
	

	24 Uredba Vijeća (EU, Euratom) 2020/2093 kojom se utvrđuje višegodišnji financijski okvir za razdoblje 2021.–2027. (SL LI 433, 22.12.2020., str. 11., ELI: http://data.europa.eu/eli/reg/2020/2093/oj)
	

	25 Uredba (EU) 2021/522 Europskog parlamenta i Vijeća od 24. ožujka 2021. o uspostavi Programa djelovanja Unije u području zdravlja (program „EU za zdravlje”) za razdoblje 2021.–2027. i stavljanju izvan snage Uredbe (EU) br. 282/2014 (SL L 107, 26.3.2021., str. 1., ELI: http://data.europa.eu/eli/reg/2021/522/oj)
	

	26 Uredba (EU) 2021/695 Europskog parlamenta i Vijeća od 28. travnja 2021. o uspostavi Okvirnog programa za istraživanja i inovacije Obzor Europa, o utvrđivanju pravila za sudjelovanje i širenje rezultata te o stavljanju izvan snage uredbi (EU) br. 1290/2013 i (EU) br. 1291/2013 (SL L 170, 12.5.2021., str. 1., ELI: http://data.europa.eu/eli/reg/2021/695/oj)
	

	27 Uredba (EU) 2021/694 Europskog parlamenta i Vijeća od 29. travnja 2021. o uspostavi programa Digitalna Europa te o stavljanju izvan snage Odluke (EU) 2015/2240 (SL L 166, 11.5.2021., str. 1., ELI: http://data.europa.eu/eli/reg/2021/694/2023-09-21)
	


Amandman		130
Prijedlog uredbe
Članak 16. – stavak 1. – podstavak 1.a (novi)
	

	Tekst koji je predložila Komisija
	Izmjena

	
	Podložno uredbi Vijeća kojom se utvrđuje višegodišnji financijski okvir za razdoblje 2028. – 2034. (VFO za razdoblje 2028. – 2034.), strateški projekti mogu se podupirati sredstvima Unije, uključujući sve relevantne instrumente Unije koji se financiraju u okviru gornjih granica utvrđenih u VFO-u za razdoblje 2028. – 2034., pod uvjetom da je ta potpora u skladu s ciljevima utvrđenima u uredbama o uspostavi svakog relevantnog instrumenta. Fond za sigurnost kritičnih lijekova uspostavlja se u okviru VFO-a za razdoblje 2028. – 2034. u koordinaciji s drugim relevantnim instrumentima Unije, kako bi se poduprlo postizanje ciljeva ove Uredbe.


Amandman		131
Prijedlog uredbe
Članak 16. – stavak 1. – podstavak 1.b (novi)
	

	Tekst koji je predložila Komisija
	Izmjena

	
	Ako je nositelj projekta primio financijsku potporu za strateški projekt iz sredstava Unije, prednost daje opskrbi tržišta Unije i osigurava da kritični lijek ili, ako je primjenjivo, lijek od zajedničkog interesa bude dostupan u državama članicama u kojima je stavljen u promet.


Amandman		132
Prijedlog uredbe
Članak 16. – stavak 2.a (novi)
	

	Tekst koji je predložila Komisija
	Izmjena

	
	2.a	Nositelj projekta koji prima financijsku potporu Unije na temelju ovog članka ispunjava sve obveze povezane s tom potporom, uključujući sve obveze izvješćivanja na temelju članka 57. Direktive (EU) …/… Europskog parlamenta i Vijeća [dodati upućivanje na odgovarajući članak nakon donošenja COM(2023)192 final]. Ako nositelj projekta ne ispuni te obveze, Komisija može u cijelosti ili djelomično suspendirati, opozvati ili osigurati povrat sredstava u skladu s primjenjivim propisima. Osim toga, Komisija mu može izreći financijsku kaznu ili ga isključiti iz budućeg financiranja koje je razmjerno učinku neusklađenosti, vremenski ograničeno i usmjereno na zaštitu javnog zdravlja u Uniji.


Amandman		133
Prijedlog uredbe
Članak 16. – stavak 2.b (novi)
	

	Tekst koji je predložila Komisija
	Izmjena

	
	2.b	Ako postoji znatan rizik da bi izvoz kritičnog lijeka ugrozio opskrbu unutar Unije, Komisija može, na zahtjev barem jedne države članice, od nositelja projekta koji ostvaruje korist od financijske potpore zahtijevati da pribavi odobrenje za izvoz tog proizvoda izvan Unije. Ta mjera mora biti razmjerna, vremenski ograničena i usmjerena na zaštitu javnog zdravlja u Uniji.


Amandman		134
Prijedlog uredbe
Članak 16. – stavak 2.c (novi)
	

	Tekst koji je predložila Komisija
	Izmjena

	
	2.c	Komisija uspostavlja jedinstvenu kontaktnu točku za koordinaciju dodjele sredstava Unije u skladu s ovim člankom i potporu tijelima država članica pri određivanju prioriteta za dodjelu financijske potpore strateškim projektima u skladu s člankom 15.


Amandman		135
Prijedlog uredbe
Članak 16. – stavak 2.d (novi)
	

	Tekst koji je predložila Komisija
	Izmjena

	
	2.d	Ako je financijska potpora dodijeljena, nositelj projekta dokazuje da su sredstva iskorištena na teritoriju Unije.


Amandman		136
Prijedlog uredbe
Članak 17. – stavak 1.
	

	Tekst koji je predložila Komisija
	Izmjena

	1.	Države članice obavješćuju Koordinacijsku skupinu za kritične lijekove („Skupina za kritične lijekove”) iz članka 24. o namjeri pružanja financijske potpore strateškim projektima dovoljno unaprijed kako bi skupina mogla obavljati svoju koordinacijsku zadaću kako je utvrđena u članku 25.
	1.	Države članice obavješćuju Koordinacijsku skupinu za kritične lijekove („Skupina za kritične lijekove”) iz članka 25. o namjeri pružanja financijske potpore strateškim projektima dovoljno unaprijed kako bi skupina mogla obavljati svoju koordinacijsku zadaću kako je utvrđena u članku 26. Te informacije uključuju opis načina na koji projekt ispunjava jedan ili više kriterija navedenih u članku 5. 


Amandman		137
Prijedlog uredbe
Članak 17. – stavak 2. – podstavak 1.
	

	Tekst koji je predložila Komisija
	Izmjena

	Komisija periodično obavješćuje Skupinu za kritične lijekove o strateškim projektima kojima je dodijeljena financijska potpora Unije.
	Komisija redovito obavješćuje Skupinu za kritične lijekove o strateškim projektima kojima je dodijeljena financijska potpora Unije, uključujući informacije o tome kako ti projekti ispunjavaju kriterije navedene u članku 5.


Amandman		138
Prijedlog uredbe
Članak 17. – stavak 2. – podstavak 2.
	

	Tekst koji je predložila Komisija
	Izmjena

	Komisija može obavijestiti Skupinu za kritične lijekove o namjeri da predloži uspostavu mogućnosti financiranja posebno namijenjenih za uklanjanje ranjivosti u lancima opskrbe te o svim drugim programima kojima se može poticati dostupnost kritičnih lijekova, u skladu s posebnim pravilima i uvjetima tih programa financiranja Unije.
	Komisija obavješćuje Skupinu za kritične lijekove o svojoj namjeri da predloži uspostavu mogućnosti financiranja za potporu strateškim projektima. Također obavješćuje Skupinu za kritične lijekove o svim drugim programima kojima se može poticati dostupnost kritičnih lijekova, u skladu s posebnim pravilima i uvjetima tih programa financiranja Unije.


Amandman		139
Prijedlog uredbe
Članak 18. – stavak 1.
	

	Tekst koji je predložila Komisija
	Izmjena

	1.	Za postupke dodjele ugovora za kritične lijekove obuhvaćene područjem primjene Direktive 2014/24/EU Europskog parlamenta i Vijeća javni naručitelji u državama članicama primjenjuju zahtjeve nabave koji nisu kriteriji za dodjelu isključivo na temelju cijene, na primjer zahtjeve za nabavu kojima se promiče otpornost opskrbe u Uniji. Ti zahtjevi nabave definiraju se u skladu s Direktivom 2014/24/EU i mogu se odnositi na obveze držanja zaliha, više različitih dobavljača, praćenje lanaca opskrbe, njihovu transparentnost prema javnom naručitelju i odredbe o izvršenju ugovora u vezi s pravodobnom isporukom.
	1.	Za postupke dodjele ugovora za kritične lijekove obuhvaćene područjem primjene Direktive 2014/24/EU Europskog parlamenta i Vijeća javni naručitelji u državama članicama provode nabave s više odabranih ponuditelja, kad god je to izvedivo, čiji je opseg osmišljen na temelju kliničkih potreba i veličine populacije pacijenata uz savjetovanje sa zdravstvenim radnicima, s predvidljivim rokovima nabave i predvidljivim kombinacijama i ponderiranjem kvalitativnih kriterija te primjenjuju zahtjeve nabave koji nisu kriteriji za dodjelu isključivo na temelju cijene. Ti zahtjevi uključuju kriterije za dodjelu kojima se promiče otpornost opskrbe u Uniji, podupire diversifikacija izvora opskrbe i uzima u obzir udaljenost između proizvodnih pogona i točaka isporuke unutar Unije. Ti kriteriji čine glavnu osnovu za odluke o dodjeli te im se u svakom slučaju pri ocjenjivanju ponuda daje veća važnost nego cijeni. Ti zahtjevi nabave definiraju se u skladu s Direktivom 2014/24/EU i mogu uključivati inovacije, stabilnost lanca opskrbe, više različitih dobavljača, obvezu praćenja lanca opskrbe, transparentnost lanaca opskrbe na zahtjev javnog naručitelja i odredbe o izvršenju ugovora u vezi s pravodobnom isporukom.


Amandman		140
Prijedlog uredbe
Članak 18. – stavak 1.a (novi)
	

	Tekst koji je predložila Komisija
	Izmjena

	
	1.a	U ugovorima kojima se predviđa mogućnost da ih javni naručitelj jednostrano produlji, dobavljači raspolažu, ako je to propisno opravdano, mehanizmom kojim se omogućuju prilagodbe cijena.


Amandman		141
Prijedlog uredbe
Članak 18. – stavak 2.
	

	Tekst koji je predložila Komisija
	Izmjena

	2.	U pogledu kritičnih lijekova za koje je potvrđena ranjivost u lancima opskrbe na temelju procjene ranjivosti koja upućuje na visoku razinu ovisnosti o jednoj trećoj zemlji ili ograničenom broju trećih zemalja, javni naručitelji, ako je to opravdano, primjenjuju zahtjeve nabave kojima se prednost daje dobavljačima koji znatan udio tih kritičnih lijekova proizvode u Uniji. Ti se zahtjevi primjenjuju u skladu s međunarodnim obvezama Unije.
	2.	U pogledu kritičnih lijekova za koje je potvrđena ranjivost u lancima opskrbe na temelju procjene ranjivosti koja upućuje na visoku razinu ovisnosti o jednoj trećoj zemlji ili ograničenom broju trećih zemalja, javni naručitelji, ako je to opravdano, primjenjuju zahtjeve nabave kojima se prednost daje dobavljačima koji znatan udio tih kritičnih lijekova proizvode u Uniji, uzimajući u obzir posebne značajke lanaca opskrbe različitih lijekova. Ti se zahtjevi primjenjuju u skladu s međunarodnim obvezama Unije.


Amandman		142
Prijedlog uredbe
Članak 18. – stavak 2. – podstavak 1.a (novi)
	

	Tekst koji je predložila Komisija
	Izmjena

	
	Za potrebe ovog stavka smatra se da se „znatan udio” proizvodnje kritičnog lijeka odvija unutar Unije ako je ispunjen barem jedan od sljedećih uvjeta:

	
	(a)	najmanje 50 % djelatne tvari koja se upotrebljava u proizvodnji proizvodi se u Uniji ili, prema potrebi, u zemljama EFTA-e

	
	(b)	najmanje 50 % vrijednosti konačnog lijeka proizlazi iz postupaka proizvodnje ili prerade koji se odvijaju u Uniji ili, prema potrebi, u zemljama EFTA-e

	
	(c)	bitni koraci proizvodnje, uključujući sintezu ili biološku proizvodnju djelatnih tvari, odvijaju se u Uniji ili, prema potrebi, u zemljama EFTA-e.


Amandman		143
Prijedlog uredbe
Članak 18. – stavak 3.
	

	Tekst koji je predložila Komisija
	Izmjena

	3.	U vezi s drugim lijekovima od zajedničkog interesa, ako je to opravdano analizom tržišta i razlozima povezanima s javnim zdravljem, javni naručitelji mogu primjenjivati zahtjeve nabave kojima se prednost daje dobavljačima koji barem znatan dio tih lijekova proizvode u Uniji. Ti se zahtjevi primjenjuju u skladu s međunarodnim obvezama Unije.
	3.	U vezi s drugim lijekovima od zajedničkog interesa, ako je to opravdano analizom tržišta i razlozima povezanima s javnim zdravljem, javni naručitelji primjenjuju zahtjeve nabave kojima se prednost daje dobavljačima koji barem znatan dio tih lijekova proizvode u Uniji i pritom uzimaju u obzir posebne značajke lanaca opskrbe različitim lijekovima. Ti se zahtjevi primjenjuju u skladu s međunarodnim obvezama Unije.



Amandman		144
Prijedlog uredbe
Članak 18. – stavak 3. – podstavak 1.a (novi)
	

	Tekst koji je predložila Komisija
	Izmjena

	
	Za potrebe ovog stavka smatra se da se „znatan udio” proizvodnje lijeka od zajedničkog interesa odvija unutar Unije ako je ispunjen barem jedan od sljedećih uvjeta:

	
	(a)	najmanje 50 % djelatne tvari koja se upotrebljava u proizvodnji proizvodi se u Uniji ili, prema potrebi, u zemljama EFTA-e ili, u slučaju lijekova od zajedničkog interesa za koje se ne proizvodi relevantna zamjena unutar Unije, u bilo kojoj trećoj zemlji s kojom je Unija uspostavila strateško partnerstvo u smislu članka 27. ove Uredbe

	
	(b)	najmanje 50 % vrijednosti konačnog lijeka proizlazi iz postupaka proizvodnje ili prerade koji se odvijaju u Uniji ili, prema potrebi, u zemljama EFTA-e ili, u slučaju lijekova od zajedničkog interesa za koje se ne proizvodi relevantna zamjena unutar Unije, u bilo kojoj trećoj zemlji s kojom je Unija uspostavila strateško partnerstvo u smislu članka 27. ove Uredbe

	
	(c)	bitni koraci proizvodnje, uključujući sintezu ili biološku proizvodnju djelatnih tvari, odvijaju se u Uniji ili, prema potrebi, u zemljama EFTA-e ili, u slučaju lijekova od zajedničkog interesa za koje se ne proizvodi relevantna zamjena unutar Unije, u bilo kojoj trećoj zemlji s kojom je Unija uspostavila strateško partnerstvo u smislu članka 27. ove Uredbe.



Amandman		145
Prijedlog uredbe
Članak 18. – stavak 4.
	

	Tekst koji je predložila Komisija
	Izmjena

	4.	Ovim se člankom ne sprečava javne naručitelje da primjenjuju dodatne kvalitativne zahtjeve, uključujući one povezane s okolišnom održivošću i socijalnim pravima.
	4.	Postupci nabave iz ovog poglavlja uključuju dodatne kvalitativne kriterije, posebno kriterije koji se odnose na okolišnu održivost i promicanje socijalnih prava.


Amandman		146
Prijedlog uredbe
Članak 18. – stavak 5.
	

	Tekst koji je predložila Komisija
	Izmjena

	5.	Javni naručitelji iznimno mogu odlučiti da neće primjenjivati stavke 1., 2. i 3. ako je to opravdano analizom tržišta ili razlozima povezanima s financiranjem zdravstvenih usluga.
	5.	Javni naručitelji iznimno mogu odlučiti da neće primjenjivati stavke 1., 2., 3. i 4. ako je ta odluka propisno opravdana na temelju dokumentirane analize tržišta ili ako bi primjena tih stavaka dovela do nerazmjerno visoke cijene u određenom postupku nabave. To odstupanje popraćeno je pisanim obrazloženjem u kojem se navode relevantni razlozi i okolnosti te ono podliježe ex post provjeri nadležnog nadzornog tijela koje je imenovala država članica.


Amandman		147
Prijedlog uredbe
Članak 18. – stavak 5.a (novi)
	

	Tekst koji je predložila Komisija
	Izmjena

	
	5.a	Kako bi poduprla provedbu ovog članka u državama članicama, Komisija izrađuje smjernice za primjenu kriterija koji nisu kriteriji za dodjelu isključivo na temelju cijene do ... [18 mjeseci od stupanja na snagu ove Uredbe].


Amandman		148
Prijedlog uredbe
Članak 19. – stavak 1.
	

	Tekst koji je predložila Komisija
	Izmjena

	1.	U roku od šest mjeseci od stupanja na snagu ove Uredbe svaka država članica uspostavlja nacionalni program za doprinos sigurnosti opskrbe kritičnim lijekovima, među ostalim u okviru postupaka javne nabave. Takvim se programima promiče dosljedna primjena zahtjeva nabave od strane javnih naručitelja u određenoj državi članici te modeli s više odabranih ponuditelja, ako je to korisno s obzirom na analizu tržišta. Takvi programi mogu uključivati i mjere za određivanje cijena i naknadu troškova koje doprinose sigurnosti opskrbe kritičnim lijekovima koji se ne nabavljaju u okviru postupaka javne nabave.
	1.	U roku od šest mjeseci od stupanja na snagu ove Uredbe svaka država članica nakon savjetovanja s organizacijama pacijenata i potrošača te organizacijama zdravstvenih djelatnika uspostavlja nacionalni program za doprinos sigurnosti opskrbe kritičnim lijekovima, među ostalim u okviru postupaka javne nabave. Nacionalni programi uključuju mjere za promicanje primjene kriterija za dodjelu nabave koji se odnose na otpornost lanca opskrbe i diversifikaciju izvora opskrbe u skladu s člankom 18. Tim se programima promiče dosljedna primjena zahtjeva nabave od strane javnih naručitelja u određenoj državi članici te modeli s više odabranih ponuditelja, ako je to korisno s obzirom na analizu tržišta, te usklađuju izvješćivanje i dokazi o nestašicama s mehanizmima koje koristi MSSG kako bi se izbjeglo udvostručavanje. Ti programi prema potrebi uključuju mjere za određivanje cijena i naknadu troškova koje doprinose sigurnosti opskrbe kritičnim lijekovima koji se ne nabavljaju u okviru postupaka javne nabave te preispitati svako zamrzavanje cijena, mjere ograničavanja troškova ili primjenjive obveze držanja zaliha. Države članice mogu uključiti svoja nacionalna tijela za određivanje cijena i naknade u planiranje i evaluaciju tih programa.


Amandman		149
Prijedlog uredbe
Članak 19. – stavak 2.
	

	Tekst koji je predložila Komisija
	Izmjena

	2.	Države članice obavješćuju Komisiju o svojim programima u njezinu svojstvu tajništva Skupine za kritične lijekove. Komisija osigurava da se programi odmah proslijede svim članicama Skupine za kritične lijekove. Skupina za kritične lijekove olakšava raspravu radi osiguravanja koordinacije nacionalnih programa, među ostalim u pogledu primjene kriterija navedenih u članku 18. stavku 2., te može izdavati mišljenja. Ako Skupina za kritične lijekove izda mišljenje o nacionalnim programima, države članice to mišljenje uzimaju u obzir i mogu ga uzeti u obzir pri reviziji svojih programa.
	2.	Države članice obavješćuju Komisiju o svojim programima u njezinu svojstvu tajništva Skupine za kritične lijekove. Komisija osigurava da se programi odmah proslijede svim članicama Skupine za kritične lijekove. Skupina za kritične lijekove olakšava raspravu, u kojoj sudjeluju predstavnici nositelja odobrenja za stavljanje lijeka u promet, organizacije pacijenata i potrošača te organizacija zdravstvenih djelatnika i drugi relevantni dionici u lancu opskrbe, radi osiguravanja koordinacije nacionalnih programa, među ostalim u pogledu primjene kriterija navedenih u članku 18. stavku 2., te može izdavati mišljenja. Ako Skupina za kritične lijekove izda mišljenje o nacionalnim programima, države članice to mišljenje uzimaju u obzir i mogu ga uzeti u obzir pri reviziji svojih programa.


Amandman		150
Prijedlog uredbe
Članak 20. – stavak 1.
	

	Tekst koji je predložila Komisija
	Izmjena

	Mjere za sigurnost opskrbe koje se primjenjuju u jednoj državi članici nemaju nikakav negativan učinak u drugim državama članicama. Države članice posebno izbjegavaju takav učinak pri predlaganju i definiranju opsega i vremenskog okvira svih obveza držanja zaliha za nepredviđene situacije koje moraju ispuniti poduzeća.
	Mjere koje se odnose na sigurnost opskrbe i koje se primjenjuju u jednoj ili više država članica nemaju nikakav ozbiljan negativan učinak na dostupnost kritičnih lijekova i lijekova od zajedničkog interesa u drugim državama članicama. Države članice posebno izbjegavaju taj učinak pri predlaganju i definiranju opsega i vremenskog okvira svih obveza držanja zaliha za nepredviđene situacije koje gospodarski subjekti moraju ispuniti.


Amandman		151
Prijedlog uredbe
Članak 20. – stavak 2.
	

	Tekst koji je predložila Komisija
	Izmjena

	Države članice osiguravaju da sve obveze držanja zaliha za nepredviđene situacije koje nametnu poduzećima u lancu opskrbe budu razmjerne i u skladu s načelom transparentnosti i solidarnosti.
	Države članice osiguravaju da sve nacionalne mjere ili zahtjevi povezani s držanjem zaliha za nepredviđene situacije koje nametnu gospodarskim subjektima u lancu opskrbe budu razmjerne, ciljane, utemeljene na dokazima i u skladu s načelom transparentnosti, solidarnosti i nediskriminacije.


Amandman		152
Prijedlog uredbe
Članak 20. – stavak 2.a (novi)
	

	Tekst koji je predložila Komisija
	Izmjena

	
	Ako države članice gospodarskim subjektima nametnu zahtjeve u pogledu zaliha za nepredviđene situacije, one o tome obavješćuju Komisiju i Agenciju. Države članice također potiču uvođenje sustava za uvođenje zaliha među proizvođačima.


Amandman		153
Prijedlog uredbe
Članak 20. – stavak 2.b (novi)
	

	Tekst koji je predložila Komisija
	Izmjena

	
	Svi zahtjevi u pogledu zaliha za nepredviđene situacije i druge mjere za sigurnost opskrbe provode se tako da se otpad i utjecaj na okoliš svedu na najmanju moguću mjeru, među ostalim učinkovitom rotacijom zaliha u skladu s načelom da prvo treba isporučivati proizvode kojima prvo istječe rok valjanosti kako bi se spriječilo uništavanje lijekova.


Amandman		154
Prijedlog uredbe
Članak 20. – stavak 2.c (novi)
	

	Tekst koji je predložila Komisija
	Izmjena

	
	Komisija, nakon savjetovanja s relevantnim dionicima, uključujući organizacije pacijenata i potrošača, organizacije zdravstvenih djelatnika, obveznike javne zdravstvene zaštite i nositelje odobrenja za stavljanje u promet, izdaje smjernice Unije kojima se preporučuje utvrditi zajedničke standarde za stvaranje zaliha za nepredviđene situacije i nacionalnih zaliha kako bi se poduprle aktivnosti država članica, osiguravajući predvidljivost za gospodarske subjekte. Ti zajednički standardi mogu uključivati:

	
	(a) utvrđivanje maksimalnih kvantitativnih pragova za zalihe za nepredviđene situacije na nacionalnoj razini i skupno na razini Unije, koji se utvrđuju u suradnji s gospodarskim subjektima i periodički preispituju u kontekstu procjena rizika koje se mijenjaju;

	
	(b) odredbe koje omogućuju držanje zaliha za nepredviđene situacije u obliku generičkih polugotovih proizvoda ili proizvoda u rinfuzi, prema potrebi kako bi se osigurala fleksibilnost i pravovremeno raspoređivanje;

	
	(c) upotrebu usklađenih formata pakiranja, uključujući višejezična pakiranja ili pakiranja za cijelu Uniju, s ciljem olakšavanja prekogranične opskrbe i smanjenja opterećenja povezanih s ponovnim označivanjem;

	
	(d) prakse održivog stvaranja zaliha, uključujući prakse za smanjenje emisija, poboljšanje pakiranja, uključujući uputu o lijeku, upravljanje rokovima valjanosti i osiguravanje odgovornog zbrinjavanja neiskorištenih ili zastarjelih lijekova.


Amandman		155
Prijedlog uredbe
Članak 20. – stavak 2.d (novi)
	

	Tekst koji je predložila Komisija
	Izmjena

	
	Tijekom hitnih zdravstvenih situacija i kriza tijela država članica i tijela Unije za pripravnost blisko koordiniraju distribuciju kritičnih lijekova, prvenstveno sa sustavnim trgovcima na veliko, kako bi se osigurala poštena i pravična distribucija. Države članice mogu distribuirati kritične lijekove i putem svojih tijela za civilnu pripravnost ili vojnih tijela ako to smatraju potrebnim u skladu s nacionalnim pravom.


Amandman		156
Prijedlog uredbe
Poglavlje IV. – odjeljak Ia. (novi)
	

	Tekst koji je predložila Komisija
	Izmjena

	
	Ia.	KOORDINACIJSKI MEHANIZAM UNIJE ZA KRITIČNE LIJEKOVE



Amandman		157
Prijedlog uredbe
Članak 20.a (novi)
	

	Tekst koji je predložila Komisija
	Izmjena

	
	Članak 20.a

	
	Uspostavljanje koordinacijskog mehanizma Unije za kritične lijekove

	
	Uspostavlja se koordinacijski mehanizam Unije za nacionalne zalihe i zalihe kritičnih lijekova za nepredviđene situacije. Njime upravlja Komisija u suradnji s Agencijom i Koordinacijskom skupinom za kritične lijekove. Komisija s pomoću tog koordinacijskog mehanizma:

	
	(a) prati dostupnost i distribuciju kritičnih lijekova i lijekova u cijeloj Uniji;
(b) omogućuje učinkovitu i pravednu redistribuciju u slučajevima nestašica ili poremećaja u opskrbi u jednoj ili više država članica koji negativno utječu na unutarnje tržište ili na druge države članice.


Amandman		158
Prijedlog uredbe
Članak 20.b (novi)
	

	Tekst koji je predložila Komisija
	Izmjena

	
	Članak 20.b

	
	Odluke o redistribuciji

	
	1. Ako se u jednoj ili više država članica utvrdi nestašica ili poremećaj u opskrbi kritičnim lijekom, Komisija, kao krajnju mjeru i tek nakon što se iscrpe sve druge mjere, uključujući dobrovoljne mehanizme predviđene zakonodavstvom Unije, te na opravdan i obrazložen zahtjev jedne ili više predmetnih država članica i podložno prethodnom odobrenju Skupine za kritične lijekove, donosi obvezujuću odluku kojom se zahtijeva preraspodjela iz nacionalnih zaliha ili zaliha za nepredviđene situacije.

	
	2. Svaka odluka o distribuciji iz prvog stavka:

	
	(a) temelji se na objektivnoj procjeni rizika i redovno ažuriranim podacima kojima se utvrđuju nestašica ili poremećaj u opskrbi koji za posljedicu imaju ozbiljnu štetu ili rizik od ozbiljne štete za pacijente i negativno utječu na unutarnje tržište;

	
	(b) utvrđuje količine koje treba prenijeti, vremenski okvir za isporuku i sve druge potrebne logističke uvjete;

	
	(c) osigurava da države članice koje vrše prijenos zadrže odgovarajuće minimalne razine relevantnog lijeka.

	
	3. U odluci o distribuciji donesenoj na temelju ovog članka navodi se datum njezina stupanja na snagu, a Komisija o njoj bez odgode / u roku od... [najmanje 20 dana prije datuma početka njezine primjene] obavješćuje dotične države članice. 


Amandman		159
Prijedlog uredbe
Članak 20.c (novi)
	

	Tekst koji je predložila Komisija
	Izmjena

	
	Članak 20.c

	
	Žalbeni mehanizam

	
	1. Država članica na koju se odnosi odluka o redistribuciji donesena i priopćena u skladu s člankom 20.b može podnijeti obrazloženi zahtjev za preispitivanje odluke iz tog članka. Takav se zahtjev podnosi Komisiji u roku od 10 dana od obavijesti iz tog članka i u njemu se detaljno navode razlozi zbog kojih ta država članica smatra da odluka nije u skladu s uvjetima utvrđenima u tom članku ili da bi njezina primjena predstavljala nerazmjeran rizik za javno zdravlje.

	
	2. Nakon savjetovanja s Koordinacijskom skupinom za kritične lijekove Komisija donosi odluku o preispitivanju u roku od 10 dana od primitka obrazloženog zahtjeva iz stavka 1. Tom se odlukom potvrđuje, mijenja ili opoziva odluka o distribuciji donesena i priopćena u skladu s člankom 20.b te se navode razlozi na kojima se ona temelji.

	
	3. Podnošenjem zahtjeva za preispitivanje ne suspendira se primjena odluke o distribuciji donesene i priopćene u skladu s člankom 20.b, osim ako Komisija, na temelju opravdanih razloga, ne odluči odobriti suspenziju do ishoda preispitivanja.


Amandman		160
Prijedlog uredbe
Članak 20.d (novi)
	

	Tekst koji je predložila Komisija
	Izmjena

	
	Članak 20.d

	
	Obveze u pogledu informiranja o zalihama i izvješćivanja

	
	1. Komisija uspostavlja i održava digitalni sustav izvješćivanja koji omogućuje ažuriranja u stvarnom vremenu o stanju nacionalnih zaliha i zaliha za nepredviđene situacije ako su te zalihe uspostavljene u skladu s nacionalnim pravom. Svaka država članica izvješćuje Europsku komisiju najmanje svaka tri mjeseca o stanju svojih nacionalnih zaliha i zaliha za nepredviđene situacije i bez odgode o svakoj značajnoj promjeni razina zaliha.

	
	2. Izvješće iz stavka 1. uključuje sljedeće informacije:

	
	(a) popis kritičnih lijekova za koje se čuvaju zalihe za nepredviđene situacije ili nacionalne zalihe;

	
	(b) količine takvih zaliha;

	
	(c) mjere koje su uspostavljene kako bi se osiguralo pravilno upravljanje zalihama, uključujući rotaciju i sprečavanje isteka roka valjanosti lijekova.

	
	3. Za potrebe ovog članka Komisija se koristi postojećim podatkovnim infrastrukturama Unije i mehanizmima izvješćivanja, među ostalim Informacijskim sustavom tehničkih propisa (TRIS), Europskim sustavom za provjeru lijekova (EMVS), Europskom platformom za praćenje nestašica (ESMP), EudraGMDP-om, mrežom jedinstvenih kontaktnih točaka u industriji (iSPOC) i relevantnim instrumentima uspostavljenima u okviru Mehanizma Unije za civilnu zaštitu. Komisiji se omogućuje pravodoban pristup podacima koje posjeduju Agencija i nadležna tijela država članica u skladu s nacionalnim pravom u mjeri u kojoj je to potrebno za potporu njezinu mandatu u područjima informiranosti o stanju i procjene rizika, kao i koordinacije na temelju ovog poglavlja.

	
	4. Informacije prijavljene na temelju ovog članka koje se odnose na nacionalne zalihe i zalihe za nepredviđene situacije smatraju se strogo povjerljivima. Takve informacije nisu javno dostupne i upotrebljavaju se isključivo za potrebe ovog poglavlja. Komisija i nadležna tijela država članica osiguravaju da su poslovno osjetljive informacije, uključujući poslovne tajne u smislu Direktive (EU) 2016/943, i informacije čije bi otkrivanje moglo ugroziti nacionalnu sigurnost zaštićene u skladu s primjenjivim propisima Unije i nacionalnim propisima o povjerljivosti i postupanju s osjetljivim ili klasificiranim informacijama. Komisija takve informacije ne objavljuje, ne širi niti na drugi način otkriva trećim stranama.

	
	5. Komisija može donijeti provedbene akte kojima bi se odredili oblik, struktura i detaljan sadržaj izvješća iz drugog i trećeg stavka ovog članka i sadržaj digitalnog sustava izvješćivanja iz prvog stavka kako bi osigurala njihovu dosljednost, potpunost i usporedivost među državama članicama. Ti se provedbeni akti donose u skladu s postupkom ispitivanja iz članka 20.e stavka 2.


Amandman		161
Prijedlog uredbe
Članak 20.e (novi)
	

	Tekst koji je predložila Komisija
	Izmjena

	
	Članak 20.e

	
	Postupak odbora

	
	1. Komisiji pomaže Stalni odbor za lijekove za humanu primjenu osnovan člankom 214. Direktive(EU) …/… Europskog parlamenta i Vijeća [dodati upućivanje nakon donošenja COM(2023) 192 final]. Navedeni odbor je odbor u smislu Uredbe (EU) br. 182/2011.

	
	2. Pri upućivanju na ovaj stavak primjenjuje se članak 5. Uredbe (EU) br. 182/2011.


Amandman		162
Prijedlog uredbe
Članak 20.f (novi)
	

	Tekst koji je predložila Komisija
	Izmjena

	
	Članak 20.f

	
	Obveze država članica

	
	Ako Komisija donese odluku o redistribuciji u skladu s člankom 20.b, države članice:

	
	(a) pridržavaju se te odluke o redistribuciji;

	
	(b) bez nepotrebne odgode obavješćuju Komisiju i Agenciju ako gospodarskim subjektima nametnu zahtjeve u pogledu zaliha za nepredviđene situacije;

	
	(c) u potpunosti surađuju i bez odgode, prema potrebi, pružaju uzajamnu potporu svakoj drugoj državi članici koja je zatražila pomoć na temelju članka 20.b stavka 1. u cilju sprečavanja ili ublažavanja nestašica kritičnih lijekova.


Amandman		163
Prijedlog uredbe
Članak 20.g (novi)
	

	Tekst koji je predložila Komisija
	Izmjena

	
	Članak 20.g

	
	Nadoknada troškova i zamjena

	
	1. Ako država članica ili gospodarski subjekt prenose kritične lijekove u skladu s obvezujućom odlukom donesenom na temelju članka 20.b, imaju pravo na potpunu nadoknadu iznosa od države članice primateljice za vrijednost prenesenih kritičnih lijekova i troškove prijevoza te razumnu maržu.

	
	2. Vrijednost lijekova određuje se na temelju njihova veleprodajnog troška nabave ili ekvivalentne poštene tržišne vrijednosti, kako je dogovoreno među dotičnim državama članicama.

	
	Država članica prenositeljica ili gospodarski subjekt imaju pravo na nadoknadu utvrđene vrijednosti čim prije, a u svakom slučaju u roku od najviše 30 dana od datuma kad je država članica primateljica primila dotične lijekove.

	
	Komisija je ovlaštena donositi delegirane akte u skladu s člankom 30.a, u svrhu dopunjavanja ove Uredbe utvrđivanjem postupaka za nadoknadu troškova ili zamjenu i, prema potrebi, za mehanizme podjele troškova među državama članicama.


Amandman		164
Prijedlog uredbe
Članak 20.h (novi)
	

	Tekst koji je predložila Komisija
	Izmjena

	
	Članak 20.h

	
	Zaliha Unije

	
	1. Kako bi se osigurala pravodobna i djelotvorna dostupnost kritičnih lijekova s utvrđenim ranjivostima u njihovim lancima opskrbe, može se uspostaviti zaliha Unije kao mehanizam krajnje nužde koji će se aktivirati u situacijama u kojima koordinacijski mehanizam Unije za kritične lijekove upućuje na postojanje opetovane ili trajne nestašice nacionalnih zaliha i zaliha za nepredviđene situacije.

	
	2. Komisija je ovlaštena donijeti delegirane akte u skladu s člankom 30.a radi dopune ove Uredbe utvrđivanjem:

	
	(a) kategorija i specifičnih vrsta kritičnih lijekova koje će se uključiti u zalihu Unije;

	
	(b) minimalne količine zaliha za svaki proizvod, uzimajući u obzir procjene rizika na razini Unije, ranjivosti u lancima opskrbe i potrebe javnog zdravlja;

	
	(c) logističkih, tehničkih i operativnih uvjeta za skladištenje i održavanje zalihe Unije;

	
	(d) kriterija i postupaka za raspoređivanje zaliha proizvoda u koordinaciji s državama članicama.

	
	3. Ako Komisija odluči uspostaviti zalihu Unije za kritične lijekove s utvrđenim ranjivostima u skladu sa stavcima 1. i 2., ona:

	
	(a) koordinira se s nacionalnim nadležnim tijelima kako bi se zajamčila usklađenost i osiguralo da se zalihama Unije ne udvostručuju nacionalni aranžmani za zalihe za nepredviđene situacije;

	
	(b) osmišljava i provodi mjere koje je potrebno poduzeti na način da ne utječu negativno na dostupnost lijekova u drugim državama članicama;

	
	(c) u skladu s mjerodavnim pravom, osigurava da su uvjeti pakiranja, označivanja i skladištenja takvi da omogućuju brzu i sigurnu distribuciju i upotrebu lijekova u cijeloj Uniji.

	
	4. Uspostava, održavanje i raspoređivanje zaliha Unije podupire se iz proračuna Unije. Rashodi iz ovog članka podliježu godišnjem izvješćivanju Europskom parlamentu i Vijeću te revizijama Europskog revizorskog suda.


Amandman		165
Prijedlog uredbe
Članak 21. – stavak 1.
	

	Tekst koji je predložila Komisija
	Izmjena

	1.	Na obrazloženi zahtjev triju ili više država članica („zahtjev”) Komisija može djelovati kao posrednik u prekograničnoj nabavi država članica koje podnose zahtjev kako je utvrđeno u članku 39. Direktive 2014/24/EZ28 Europskog parlamenta i Vijeća za lijekove od zajedničkog interesa.
	1.	Na obrazloženi zahtjev triju ili više država članica („zahtjev”) Komisija djeluje kao posrednik u prekograničnoj nabavi država članica koje podnose zahtjev kako je utvrđeno u članku 39. Direktive 2014/24/EZ Europskog parlamenta i Vijeća za lijekove od zajedničkog interesa.

	_________________
	

	28 Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL L 94, 28.3.2014., str. 65., ELI: http://data.europa.eu/eli/dir/2014/24/2024-01-01 ).
	


Amandman		166
Prijedlog uredbe
Članak 21. – stavak 3.
	

	Tekst koji je predložila Komisija
	Izmjena

	3.	Komisija ocjenjuje zahtjev s obzirom na ciljeve ove Uredbe. Komisija svoju odluku o tome prihvaća li ulogu posrednika u predloženoj inicijativi priopćuje zainteresiranim državama članicama u roku od tri tjedna od primitka zahtjeva.
	3.	Komisija ocjenjuje zahtjev s obzirom na ciljeve ove Uredbe. Komisija svoju odluku o tome prihvaća li ulogu posrednika u predloženoj inicijativi priopćuje državama članicama koje podnose zahtjev u roku od tri tjedna od primitka zahtjeva. O tome izvješćuje Europski parlament.


Amandman		167
Prijedlog uredbe
Članak 21. – stavak 5.
	

	Tekst koji je predložila Komisija
	Izmjena

	5.	Ako prihvati zahtjev, Komisija zainteresiranim državama članicama pruža potporu tajništva i logističku potporu. Komisija olakšava komunikaciju i suradnju među uključenim državama članicama te pruža savjete o primjenjivim pravilima Unije o javnoj nabavi i regulatornim pitanjima povezanima s lijekovima.
	5.	Ako prihvati zahtjev, Komisija zainteresiranim državama članicama pruža potporu tajništva i logističku potporu. Komisija olakšava komunikaciju i suradnju među zainteresiranim državama članicama te pruža savjete o primjenjivim pravilima Unije o javnoj nabavi, među ostalim o primjeni kriterija za dodjelu iz članka 18. i regulatornim pitanjima povezanima s lijekovima.


Amandman		168
Prijedlog uredbe
Članak 21. – stavak 6.
	

	Tekst koji je predložila Komisija
	Izmjena

	6.	Posredovanje koje nudi Komisija vremenski je ograničeno i završava najkasnije nakon što javni naručitelji koji sudjeluju u nabavi potpišu ugovor o nabavi.
	6.	Posredovanje koje nudi Komisija vremenski je ograničeno i završava, osim ako država članica koja podnosi zahtjev ne zatraži drugačije, nakon što javni naručitelji koji sudjeluju u nabavi potpišu ugovor o nabavi. Ako to zatraže države članice koje podnose zahtjev, posredovanje koje nudi Komisija završava nakon isporuke lijekova od zajedničkog interesa.


Amandman		169
Prijedlog uredbe
Članak 21. – stavak 6.a (novi)
	

	Tekst koji je predložila Komisija
	Izmjena

	
	6.a	Komisija djeluje kao posrednik u skladu s ovim člankom ako države članice koje podnose zahtjev prihvate sljedeće uvjete:

	
	(a) javni naručitelji iz država članica sudionica suglasni su nabaviti minimalne obvezujuće količine na temelju potreba pojedinačnih država članica i poduzeti potrebne korake kako bi osigurali da se proizvod odmah stavi na raspolaganje za pokrivanje potreba pacijenata na njihovu području;

	
	(b) s poslovno osjetljivim informacijama postupa se u skladu s Direktivom (EU) 2016/943 i mjerodavnim pravom Unije i nacionalnim pravom o zaštiti poslovnih tajni te su kao takve zaštićene;

	
	(c) države članice sudionice tijekom trajanja ugovora suzdržavaju se od jednostranih ponovnih pregovora o dogovorenim komercijalnim uvjetima, osim ako je to izričito predviđeno ugovorom;

	
	(d) primjenjuju se regulatorne fleksibilnosti dostupne u okviru mjerodavnog prava Unije kako bi se olakšao postupak, uključujući, ali ne ograničavajući se na upotrebu elektroničkih informacija o pakiranju (ePI), usklađivanje veličina pakiranja i fleksibilnosti označivanja;

	
	(e) tijekom trajanja postupka zajedničke nabave i ugovora koji iz njega proizlazi države članice sudionice suzdržavaju se od vođenja zasebnih pregovora ili nabave za isti proizvod.


Amandman		170
Prijedlog uredbe
Članak 21. – stavak 7.a (novi)
	

	Tekst koji je predložila Komisija
	Izmjena

	
	7.a	Odredbe ovog članka primjenjuju se mutatis mutandis na zemlje kandidatkinje koje odluče sudjelovati u postupcima koji su u njemu utvrđeni i s kojima je Unija sklopila bilateralan sporazum kojim se uređuje olakšavanje prekogranične nabave, ne dovodeći u pitanje njihove pristupne pregovore ili prava i obveze koje imaju države članice na temelju prava Unije. Sudjelovanje zemalja kandidatkinja ne utječe na potrebu da tri ili više država članica pokrenu postupak.


Amandman		171
Prijedlog uredbe
Članak 22. – stavak 1. – uvodni dio
	

	Tekst koji je predložila Komisija
	Izmjena

	1.	Odstupajući od članka 168. stavka 3. Uredbe (EU, Euratom) 2024/2509, ako devet ili više država članica zajednički zatraže od Komisije da provede nabavu u njihovo ime ili za njihov račun, Komisija može pokrenuti postupak nabave pod uvjetima utvrđenima u ovom članku ako se nabava odnosi na lijekove koji pripadaju jednoj od sljedećih kategorija;
	1.	Odstupajući od članka 168. stavka 3. Uredbe (EU, Euratom) 2024/2509, ako pet ili više država članica zajednički zatraže od Komisije da provede nabavu u njihovo ime ili za njihov račun, Komisija pokreće postupak nabave pod uvjetima utvrđenima u ovom članku ako se nabava odnosi na lijekove koji pripadaju jednoj od sljedećih kategorija:


Amandman		172
Prijedlog uredbe
Članak 22. – stavak 2.
	

	Tekst koji je predložila Komisija
	Izmjena

	2.	Zajednički zahtjev iz stavka 1. podnosi se samo ako dotični lijek ispunjava jedan od kriterija utvrđenih u tom stavku i ako zatraženi postupak nabave doprinosi poboljšanju sigurnosti opskrbe i dostupnosti kritičnih lijekova u Uniji ili osigurava dostupnost i pristupačnost lijekova od zajedničkog interesa, ovisno o slučaju.
	2.	Zajednički zahtjev iz stavka 1. podnosi se samo ako dotični lijek ispunjava jedan od kriterija utvrđenih u tom stavku i ako zatraženi postupak nabave doprinosi poboljšanju sigurnosti opskrbe, dostupnosti i cjenovne pristupačnosti kritičnih lijekova u Uniji ili osigurava dostupnost, pristupačnost i cjenovnu pristupačnost lijekova od zajedničkog interesa, ovisno o slučaju.


Amandman		173
Prijedlog uredbe
Članak 22. – stavak 3.
	

	Tekst koji je predložila Komisija
	Izmjena

	3.	Svim državama članicama omogućeno je sudjelovanje u postupku nabave. Komisija o zahtjevu obavješćuje sve države članice preko Skupine za kritične lijekove te ih poziva da sudjeluju u postupku.
	3.	Svim državama članicama omogućeno je sudjelovanje u postupku nabave. Komisija o zajedničkom zahtjevu iz stavka 1. obavješćuje sve države članice preko Skupine za kritične lijekove te ih poziva da sudjeluju u postupku.


Amandman		174
Prijedlog uredbe
Članak 22. – stavak 4.
	

	Tekst koji je predložila Komisija
	Izmjena

	4.	Komisija procjenjuje korisnost, nužnost i proporcionalnost zahtjeva te njegovu opravdanost s obzirom na ciljeve ove Uredbe. Komisija posebno provjerava može li nabava predstavljati diskriminaciju ili ograničenje trgovine ili narušavanje tržišnog natjecanja.
	4.	Komisija procjenjuje korisnost, nužnost i proporcionalnost zajedničkog zahtjeva iz stavka 1. te njegovu opravdanost s obzirom na ciljeve ove Uredbe. Komisija posebno provjerava može li nabava predstavljati diskriminaciju ili ograničenje trgovine ili narušavanje tržišnog natjecanja.


Amandman		175
Prijedlog uredbe
Članak 22. – stavak 5.
	

	Tekst koji je predložila Komisija
	Izmjena

	5.	Komisija o svojoj odluci obavješćuje zainteresirane države članice u roku od mjesec dana od zahtjeva i u slučaju odbijanja navodi obrazloženje.
	5.	Komisija o svojoj odluci obavješćuje države članice koje su podnijele zahtjev u roku od mjesec dana od zahtjeva i u slučaju odbijanja navodi obrazloženje. O odluci obavješćuje i Europski parlament.


Amandman		176
Prijedlog uredbe
Članak 22. – stavak 5.a (novi)
	

	Tekst koji je predložila Komisija
	Izmjena

	
	5.a	Komisija osigurava da se u svim postupcima nabave iz ovog članka primjenjuju kriteriji i zahtjevi za dodjelu iz članka 18. stavaka od 1. do 4., uključujući one o otpornosti lanca opskrbe, diversifikaciji i inovacijama.


Amandman		177
Prijedlog uredbe
Članak 22. – stavak 5.b (novi)
	

	Tekst koji je predložila Komisija
	Izmjena

	
	5.b	Komisija provodi nabavu u ime ili za račun država članica na temelju ovog članka podložno prihvaćanju sljedećih uvjeta od strane država članica koje podnose zahtjev:

	
	(a) javni naručitelji iz država članica sudionica suglasni su nabaviti minimalne obvezujuće količine na temelju potreba pojedinačnih država članica i poduzeti potrebne korake kako bi osigurali da se proizvod odmah stavi na raspolaganje za pokrivanje potreba pacijenata na njihovu području;

	
	(b) s poslovno osjetljivim informacijama postupa se u skladu s Direktivom (EU) 2016/943 i mjerodavnim pravom Unije i nacionalnim pravom o zaštiti poslovnih tajni te su kao takve zaštićene;

	
	(c) države članice sudionice tijekom trajanja ugovora suzdržavaju se od jednostranih ponovnih pregovora o dogovorenim komercijalnim uvjetima, osim ako je to izričito predviđeno ugovorom;

	
	(d) primjenjuju se regulatorne fleksibilnosti dostupne u okviru mjerodavnog prava Unije kako bi se olakšao postupak, uključujući, ali ne ograničavajući se na upotrebu elektroničkih informacija o pakiranju (ePI), usklađivanje veličina pakiranja i fleksibilnosti označivanja;

	
	(e) tijekom trajanja postupka zajedničke nabave i ugovora koji iz njega proizlazi države članice sudionice suzdržavaju se od vođenja zasebnih pregovora ili nabave za isti proizvod.


Amandman		178
Prijedlog uredbe
Članak 22. – stavak 5.c (novi)
	

	Tekst koji je predložila Komisija
	Izmjena

	
	5.c	Odredbe ovog članka primjenjuju se mutatis mutandis na zemlje kandidatkinje koje odluče sudjelovati u postupcima koji su u njemu utvrđeni i s kojima je Unija sklopila bilateralne sporazume kojima je omogućeno takvo sudjelovanje, ne dovodeći u pitanje njihove pristupne pregovore ili prava i obveze koje imaju države članice na temelju prava Unije. Sudjelovanje zemalja kandidatkinja ne utječe na zahtjev najmanje pet država članica sudionica u skladu sa stavkom 1.


Amandman		179
Prijedlog uredbe
Članak 22. – stavak 6.
	

	Tekst koji je predložila Komisija
	Izmjena

	6.	Ako je, radi postizanja ciljeva ove Uredbe, na temelju procjene Komisije nabavu nužno provesti kao isključivu nabavu za države članice ili dogovoriti minimalne obvezujuće količine, suglasnost Komisije za provedbu postupka može biti uvjetovana prihvaćanjem tih uvjeta od strane zainteresiranih država članica.
	Briše se.


Amandman		180
Prijedlog uredbe
Članak 23. – stavak 1.
	

	Tekst koji je predložila Komisija
	Izmjena

	1.	U skladu s uvjetima utvrđenima u ovom članku i odstupajući od članka 168. stavka 2. Uredbe (EU, Euratom) 2024/2509, ako je za provedbu zajedničkog djelovanja između Komisije i država članica potreban ugovor, Komisija i najmanje devet država članica mogu sudjelovati u postupku zajedničke nabave kao ugovorne stranke.
	1.	U skladu s uvjetima utvrđenima u ovom članku i odstupajući od članka 168. stavka 2. Uredbe (EU, Euratom) 2024/2509, ako je za provedbu zajedničkog djelovanja između Komisije i država članica potreban ugovor, Komisija i najmanje pet država članica mogu sudjelovati u postupku zajedničke nabave kao ugovorne stranke.


Amandman		181
Prijedlog uredbe
Članak 23. – stavak 2. – uvodni dio
	

	Tekst koji je predložila Komisija
	Izmjena

	2.	Postupak zajedničke nabave može se organizirati na zahtjev država članica ili na inicijativu Komisije ako se nabava odnosi na lijekove koji pripadaju jednoj od sljedećih kategorija:
	2.	Postupak zajedničke nabave organizira se na zahtjev država članica ili se može organizirati na inicijativu Komisije ako se nabava odnosi na lijekove koji pripadaju jednoj od sljedećih kategorija:


Amandman		182
Prijedlog uredbe
Članak 23. – stavak 3.
	

	Tekst koji je predložila Komisija
	Izmjena

	3.	Komisija može odlučiti provesti postupak zajedničke nabave ako postupak nabave doprinosi poboljšanju sigurnosti opskrbe i dostupnosti kritičnih lijekova u Uniji ili osiguravanju dostupnosti i pristupačnosti lijekova od zajedničkog interesa, ovisno o slučaju.
	3.	Komisija može odlučiti provesti postupak zajedničke nabave ako postupak nabave doprinosi poboljšanju sigurnosti opskrbe, dostupnosti i cjenovne pristupačnosti kritičnih lijekova u Uniji ili osiguravanju dostupnosti, pristupačnosti i cjenovne pristupačnosti lijekova od zajedničkog interesa, ovisno o slučaju.


Amandman		183
Prijedlog uredbe
Članak 23. – stavak 4.
	

	Tekst koji je predložila Komisija
	Izmjena

	4.	Svim državama članicama omogućeno je sudjelovanje u postupku nabave. Komisija o zahtjevu obavješćuje sve države članice preko Skupine za kritične lijekove te ih poziva da sudjeluju u postupku.
	4.	Svim državama članicama omogućeno je sudjelovanje u postupku nabave. Komisija o zahtjevu obavješćuje sve države članice preko Skupine za kritične lijekove te ih poziva da sudjeluju u postupku. O tome izvješćuje Europski parlament.


Amandman		184
Prijedlog uredbe
Članak 23. – stavak 5.
	

	Tekst koji je predložila Komisija
	Izmjena

	5.	Komisija procjenjuje nužnost zajedničkog djelovanja te opravdanost zahtjeva s obzirom na ciljeve ove Uredbe. Komisija posebno provjerava može li nabava predstavljati diskriminaciju ili ograničenje trgovine ili narušavanje tržišnog natjecanja.
	5.	Komisija procjenjuje nužnost zajedničkog djelovanja te opravdanost zahtjeva iz stavka 2. s obzirom na ciljeve ove Uredbe. Komisija posebno provjerava može li nabava predstavljati diskriminaciju ili ograničenje trgovine ili narušavanje tržišnog natjecanja.


Amandman		185
Prijedlog uredbe
Članak 23. – stavak 5.a (novi)
	

	Tekst koji je predložila Komisija
	Izmjena

	
	5.a	Komisija osigurava da se u svim postupcima nabave iz ovog članka primjenjuju kriteriji i zahtjevi za dodjelu iz članka 18. stavaka od 1. do 4., uključujući one o otpornosti lanca opskrbe, diversifikaciji i inovacijama.


Amandman		186
Prijedlog uredbe
Članak 23. – stavak 5.b (novi)
	

	Tekst koji je predložila Komisija
	Izmjena

	
	5.b	Komisija provodi zajedničku nabavu na temelju ovog članka podložno prihvaćanju sljedećih uvjeta od strane država članica koje podnose zahtjev:

	
	(a) javni naručitelji iz država članica sudionica suglasni su nabaviti minimalne obvezujuće količine na temelju potreba pojedinačnih država članica i poduzeti potrebne korake kako bi osigurali da se proizvod odmah stavi na raspolaganje za pokrivanje potreba pacijenata na njihovom području;

	
	(b) s poslovno osjetljivim informacijama postupa se u skladu s Direktivom (EU) 2016/943 i mjerodavnim pravom Unije i nacionalnim pravom o zaštiti poslovnih tajni te su kao takve zaštićene;

	
	(c) države članice sudionice tijekom trajanja ugovora suzdržavaju se od jednostranih ponovnih pregovora o dogovorenim komercijalnim uvjetima, osim ako je to izričito predviđeno ugovorom;

	
	(d) primjenjuju se regulatorne fleksibilnosti dostupne u okviru mjerodavnog prava Unije kako bi se olakšao postupak, uključujući, ali ne ograničavajući se na upotrebu elektroničkih informacija o pakiranju (ePI), usklađivanje veličina pakiranja i fleksibilnosti označivanja;

	
	(e) tijekom trajanja postupka zajedničke nabave i ugovora koji iz njega proizlazi države članice sudionice suzdržavaju se od vođenja zasebnih pregovora ili nabave za isti proizvod.


Amandman		187
Prijedlog uredbe
Članak 23. – stavak 5.c (novi)
	

	Tekst koji je predložila Komisija
	Izmjena

	
	5.c	Odredbe ovog članka primjenjuju se mutatis mutandis na zemlje kandidatkinje koje odluče sudjelovati u postupcima koji su u njemu utvrđeni i s kojima je Unija sklopila bilateralan sporazum kojim se uređuje olakšavanje prekogranične nabave, ne dovodeći u pitanje njihove pristupne pregovore ili prava i obveze koje imaju države članice na temelju prava Unije. Sudjelovanje zemalja kandidatkinja ne utječe na potrebu da se pet država članica uključi u postupak.


Amandman		188
Prijedlog uredbe
Članak 23. – stavak 6.
	

	Tekst koji je predložila Komisija
	Izmjena

	6.	Ako je, radi postizanja ciljeva ove Uredbe, na temelju procjene Komisije nabavu nužno provesti kao isključivu nabavu za države članice ili dogovoriti minimalne obvezujuće količine, suglasnost Komisije za provedbu postupka može biti uvjetovana prihvaćanjem tih uvjeta od strane zainteresiranih država članica.
	Briše se.


Amandman		189
Prijedlog uredbe
Članak 23. – stavak 7.
	

	Tekst koji je predložila Komisija
	Izmjena

	7.	Komisija o svojoj odluci obavješćuje zainteresirane države članice u roku od mjesec dana od zahtjeva i u slučaju odbijanja navodi obrazloženje.
	7.	Komisija o svojoj odluci obavješćuje države članice koje su podnijele zahtjev u roku od mjesec dana od zahtjeva i u slučaju odbijanja navodi obrazloženje.


Amandman		190
Prijedlog uredbe
Članak 24. – stavak 1.
	

	Tekst koji je predložila Komisija
	Izmjena

	1.	Države članice koje sudjeluju u postupcima nabave obuhvaćenima člancima 22. i 23. Komisiji dostavljaju sve informacije relevantne za postupak nabave. Države članice osiguravaju resurse potrebne za uspješno zaključenje postupka, posebno uključivanjem osoblja sa stručnim znanjem.
	1.	Države članice koje sudjeluju u postupcima nabave obuhvaćenima člancima 22. i 23. Komisiji dostavljaju sve informacije relevantne za postupak nabave. Države članice osiguravaju resurse potrebne za uspješno zaključenje postupka, posebno uključivanjem osoblja sa stručnim znanjem. Postupcima nabave osigurava se učinkovito sudjelovanje manjih država članica i MSP-ova, čime se izbjegava narušavanje tržišta i osigurava pravedan pristup kritičnim lijekovima.


Amandman		191
Prijedlog uredbe
Članak 24. – stavak 2.
	

	Tekst koji je predložila Komisija
	Izmjena

	2.	Praktični aranžmani kojima se uređuje postupak nabave, obveze koje se preuzimaju i postupak donošenja odluka utvrđuju se sporazumom između država članica i Komisije.
	2.	Praktični aranžmani kojima se uređuje postupak nabave, obveze koje se preuzimaju i postupak donošenja odluka utvrđuju se sporazumom između država članica i Komisije. Ti praktični aranžmani također, prema potrebi, obuhvaćaju imenovanje javnog naručitelja, distribuciju nabavljenih zaliha i utvrđivanje skladišnih lokacija. Regulatorna fleksibilnost može se odobriti za zahtjeve u pogledu pakiranja i označivanja, uključujući elektroničke upute o lijeku, pri čemu se osigurava da pacijenti zadrže pravo da zatraže uputu u papirnatom obliku.


Amandman		192
Prijedlog uredbe
Članak 24. – stavak 2.a (novi)
	

	Tekst koji je predložila Komisija
	Izmjena

	
	2.a	Komisija, nakon savjetovanja s relevantnim dionicima, uključujući organizacije pacijenata i potrošača, organizacije zdravstvenih djelatnika, obveznike javne zdravstvene zaštite i nositelje odobrenja za stavljanje u promet, izdaje smjernice Unije kojima se preporučuju zajednički standardi za aktivnosti nabave na temelju članka 22. i 23. ove Uredbe, čime se jamči predvidljivost za poduzeća.


Amandman		193
Prijedlog uredbe
Članak 25. – stavak 2.
	

	Tekst koji je predložila Komisija
	Izmjena

	2.	Članovi Skupine za kritične lijekove su države članice i Komisija. Svaka država članica imenuje najviše dva stalna predstavnika na visokoj razini koji raspolažu stručnim znanjem relevantnim za provedbu svih mjera utvrđenih u ovoj Uredbi. Ako je to relevantno u pogledu funkcije i stručnog znanja, države članice mogu imenovati različite predstavnike u vezi s različitim zadaćama Skupine za kritične lijekove. Imenovani stalni predstavnici osiguravaju potrebnu koordinaciju u svojoj državi članici. Agencija ima status promatrača.
	2.	Države članice, Agencija, Komisija i predstavnici organizacija pacijenata i organizacija zdravstvenih djelatnika članovi su Skupine za kritične lijekove. Svaka država članica imenuje najviše dva stalna predstavnika na visokoj razini koji raspolažu stručnim znanjem relevantnim za provedbu svih mjera utvrđenih u ovoj Uredbi. Ako je to relevantno u pogledu funkcije i stručnog znanja, države članice mogu imenovati različite predstavnike u vezi s različitim zadaćama Skupine za kritične lijekove. Imenovani nacionalni predstavnici osiguravaju potrebnu koordinaciju u svojoj državi članici. Agencija imenuje dva člana MSSG-a kao predstavnike. Skupina za kritične lijekove imenuje dva predstavnika iz organizacija pacijenata i dva stalna predstavnika organizacija profesionalnih zdravstvenih djelatnika. Europski parlament ima status promatrača i predstavljaju ga dva zastupnika u Europskom parlamentu. Europski parlament ima pravo primati dnevne redove sastanaka, dokumente, izvješća i sve druge materijale koji se prosljeđuju članovima Skupine za kritične lijekove te sudjelovati u raspravama. Europski parlament nema pravo glasa i ne uzima se u obzir za potrebe utvrđivanja kvoruma.


Amandman		194
Prijedlog uredbe
Članak 25. – stavak 2.a (novi)
	

	Tekst koji je predložila Komisija
	Izmjena

	
	2.a	Predstavnici imenovani u Skupinu za kritične lijekove i njezinu radnu skupinu ili radne skupine daju izjavu o svojim financijskim i drugim interesima te je ažuriraju svake godine i kad god je to potrebno. Otkrivaju sve druge činjenice za koje saznaju, a za koje bi se u dobroj vjeri opravdano moglo očekivati da uključuju sukob interesa ili dovode do njega.


Amandman		195
Prijedlog uredbe
Članak 25. – stavak 3.
	

	Tekst koji je predložila Komisija
	Izmjena

	3.	Skupina za kritične lijekove blisko surađuje s MSSG-om, Agencijom i nacionalnim tijelima nadležnima za lijekove. Ako je za raspravu potreban doprinos iz perspektive regulatornih tijela za lijekove, Skupina za kritične lijekove može organizirati zajedničke sastanke s MSSG-om.
	3.	Skupina za kritične lijekove blisko surađuje s MSSG-om, Agencijom, Komisijom i nacionalnim tijelima nadležnima za lijekove. Ako je za raspravu potreban doprinos iz perspektive nacionalnih regulatornih tijela odgovornih za lijekove, Skupina za kritične lijekove i MSSG organiziraju zajedničke sastanke. Skupina blisko surađuje i s organizacijama pacijenata i potrošača, organizacijama zdravstvenih djelatnika i relevantnim nositeljima odobrenja za stavljanje u promet kako bi ispunila svoje zadaće te se prema potrebi savjetuje s njima i drugim dionicima, među ostalim putem strukturiranih zajedničkih sastanaka.


Amandman		196
Prijedlog uredbe
Članak 25. – stavak 4.
	

	Tekst koji je predložila Komisija
	Izmjena

	4.	Komisija organizira i koordinira rad Skupine za kritične lijekove putem tajništva.
	4.	Komisija, u svojoj ulozi tajništva Skupine za kritične lijekove, organizira redovite sastanke i koordinira rad Skupine za kritične lijekove.


Amandman		197
Prijedlog uredbe
Članak 25. – stavak 6.
	

	Tekst koji je predložila Komisija
	Izmjena

	6.	Skupina za kritične lijekove na prijedlog predsjednika ili bilo kojeg njezina člana može odlučiti osnovati radnu skupinu.
	6.	Skupina za kritične lijekove na prijedlog predsjednika ili bilo kojeg njezina člana može odlučiti na pojedinačnoj osnovi odlučiti osnovati jednu ili više radnih skupina.


Amandman		198
Prijedlog uredbe
Članak 25. – stavak 6.a (novi)
	

	Tekst koji je predložila Komisija
	Izmjena

	
	6.a	Skupina za kritične lijekove sastaje se dvaput godišnje i prema potrebi održava dodatne sastanke kako bi se savjetovala sa Savezom za kritične lijekove o ranjivostima u lancima opskrbe i mjerama ublažavanja za uklanjanje strukturnih rizika i jačanje opskrbe. Skupina za kritične lijekove prema potrebi uzima u obzir nalaze Saveza za kritične lijekove. Komisija, kao tajništvo Skupine, osigurava redovitu i transparentnu komunikaciju sa Savezom.


Amandman		199
Prijedlog uredbe
Članak 26. – stavak 1.
	

	Tekst koji je predložila Komisija
	Izmjena

	1.	Skupina za kritične lijekove olakšava koordinaciju u provedbi ove Uredbe i, prema potrebi, savjetuje Komisiju kako bi se maksimalno povećao učinak predviđenih mjera i izbjegli svi neželjeni učinci na unutarnje tržište.
	1.	Skupina za kritične lijekove olakšava koordinaciju u provedbi ove Uredbe i, prema potrebi, savjetuje Komisiju kako bi se maksimalno povećao učinak predviđenih mjera i izbjegli svi neželjeni učinci na unutarnje tržište ili na nacionalne zdravstvene sustave.


Amandman		200
Prijedlog uredbe
Članak 26. – stavak 1.a (novi)
	

	Tekst koji je predložila Komisija
	Izmjena

	
	1.a	Skupina za kritične lijekove u svoj poslovnik uključuje odredbe za sustavno savjetovanje s europskim i nacionalnim organizacijama pacijenata i drugim relevantnim dionicima kako bi se potaknula razmjena informacija o aktivnostima radne skupine i promicala transparentnost. Skupina osigurava podudarnost i usklađenost podataka s MSSG-om EMA-e.


Amandman		201
Prijedlog uredbe
Članak 26. – stavak 2. – uvodni dio
	

	Tekst koji je predložila Komisija
	Izmjena

	2.	Kako bi se postigli ciljevi iz stavka 1., Skupina za kritične lijekove obavlja sljedeće zadaće:
	2.	Kako bi se postigli ciljevi iz stavka 1., Skupina za kritične lijekove obavlja sljedeće zadaće u skladu s potrebnim jamstvima zaštite povjerljivih poslovnih informacija:


Amandman		202
Prijedlog uredbe
Članak 26. – stavak 2. – točka a
	

	Tekst koji je predložila Komisija
	Izmjena

	(a)	olakšava koordinaciju u pogledu strateškog usmjerenja financijske potpore za strateške projekte, među ostalim razmjenom informacija o kapacitetima za proizvodnju određenog kritičnog lijeka, bilo postojećeg ili planiranog, u državama članicama i olakšava raspravu o kapacitetima koji su potrebni u Uniji kako bi se ojačala sigurnost opskrbe i dostupnost kritičnih lijekova u Uniji;
	(a)	olakšava koordinaciju u pogledu strateškog usmjerenja financijske potpore za strateške projekte, među ostalim razmjenom informacija o kapacitetima za proizvodnju određenog kritičnog lijeka, bilo postojećeg ili planiranog, u državama članicama, kao i o kapacitetima kritične distribucijske infrastrukture, i olakšava raspravu o kapacitetima koji su potrebni u Uniji kako bi se ojačala sigurnost opskrbe, dostupnost i cjenovna pristupačnost kritičnih lijekova, djelatnih tvari i ključnih ulaznih elemenata u Uniji, kao i za osiguravanje da se posljedice za javno zdravlje i sigurnost pacijenata izričito procijene i uzmu u obzir u svim povezanim odlukama;


Amandman		203
Prijedlog uredbe
Članak 26. – stavak 2. – točka ca (nova)
	

	Tekst koji je predložila Komisija
	Izmjena

	
	(ca)	izdaje smjernice o mjerama za podupiranje dostupnosti i cjenovne pristupačnosti kritičnih lijekova na tržištu Unije u kontekstu strateških projekata koji su primili financijsku potporu;


Amandman		204
Prijedlog uredbe
Članak 26. – stavak 2. – točka d
	

	Tekst koji je predložila Komisija
	Izmjena

	(d)	savjetuje MSSG pri utvrđivanju redoslijeda prioriteta kritičnih lijekova za procjenu ranjivosti i prema potrebi predlaže preispitivanje ili ažuriranje postojećih procjena.
	(d)	daje MSSG-u preporuke za utvrđivanje redoslijeda prioriteta kritičnih lijekova za procjenu ranjivosti i prema potrebi predlaže preispitivanje ili ažuriranje postojećih procjena;


Amandman		205
Prijedlog uredbe
Članak 26. – stavak 2. – točka da (nova)
	

	Tekst koji je predložila Komisija
	Izmjena

	
	(da)	olakšava raspravu i razmjenu među članovima Skupine za kritične lijekove i, prema potrebi, koordinira i obavlja razmjenu s mrežom EU-a za stvaranje zaliha, koju je Komisija uspostavila s državama članicama, u vezi s člankom 20., posebno razmjenu najboljih praksi u upravljanju zalihama, uključujući praćenje u stvarnom vremenu, praćenje stanja, upozorenja o isteku, rotaciju zaliha, rok trajanja i gospodarenje otpadom, uključujući postrojenja za smanjenje otpada, te, prema potrebi, evaluacije;


Amandman		206
Prijedlog uredbe
Članak 26. – stavak 2. – točka db (nova)
	

	Tekst koji je predložila Komisija
	Izmjena

	
	(db)	ocjenjuje nacionalne strategije stvaranja zaliha, njihovu proporcionalnost, kompatibilnost s unutarnjim tržištem i izvedivost provedbe u industriji te, prema potrebi, izdaje preporuke o minimalnim standardima na razini Unije;


Amandman		207
Prijedlog uredbe
Članak 26. – stavak 2. – točka dc (nova)
	

	Tekst koji je predložila Komisija
	Izmjena

	
	(dc)	odlučuje hoće li Komisiji dati prethodnu suglasnost na zahtjeve za redistribuciju kritičnih lijekova koje podnosi jedna ili više država članica na temelju članka 20.b u slučaju nestašice ili poremećaja u opskrbi;


Amandman		208
Prijedlog uredbe
Članak 26. – stavak 2. – točka dd (nova)
	

	Tekst koji je predložila Komisija
	Izmjena

	
	(dd)	procjenjuje potrebe Unije kako bi se utvrdilo bi li se određeni projekti koji se odnose na lijekove od zajedničkog interesa trebali smatrati strateškim projektima;


Amandman		209
Prijedlog uredbe
Članak 26. – stavak 2. – točka de (nova)
	

	Tekst koji je predložila Komisija
	Izmjena

	
	(de)	procjenjuje potrebe Unije da u određenom roku rezervira određeni dio proizvodnog kapaciteta za proizvodnju određenih lijekova, uključujući njihove farmaceutske oblike, djelatne tvari, ključne ulazne materijale ili razvojne tehnologije;


Amandman		210
Prijedlog uredbe
Članak 26. – stavak 2. – točka df (nova)
	

	Tekst koji je predložila Komisija
	Izmjena

	
	(df)	procjenjuje, u skladu s člankom 6., bi li predloženi strateški projekt doveo do znatnog udvostručavanja postojećih ili planiranih proizvodnih kapaciteta unutar Unije;


Amandman		211
Prijedlog uredbe
Članak 26. – stavak 2. – točka dg (nova)
	

	Tekst koji je predložila Komisija
	Izmjena

	
	(dg)	preporučuje minimalne zajedničke pokazatelje za praćenje uspješnosti nacionalnih programa u pogledu zaštite okoliša i otpornosti opskrbe iz članka 19., osiguravajući proporcionalnost i izbjegavajući udvostručavanje;


Amandman		212
Prijedlog uredbe
Članak 26. – stavak 2. – točka dh (nova)
	

	Tekst koji je predložila Komisija
	Izmjena

	
	(dh)	na temelju relevantnog financijskog stručnog znanja ispituje uska grla i financijske potrebe strateških projekata na razini Unije, savjetuje o načinima koordinacije financiranja Unije i nacionalnog financiranja u pogledu tih financijskih potreba te razmjenjuje najbolje prakse;


Amandman		213
Prijedlog uredbe
Članak 26. – stavak 2. – točka di (nova)
	

	Tekst koji je predložila Komisija
	Izmjena

	
	(di)	utvrđuje postupak za izvješće o strateškim predviđanjima i priprema godišnje izvješće o strateškim predviđanjima za strateške projekte u skladu s člankom 26.a;


Amandman		214
Prijedlog uredbe
Članak 26. – stavak 2. – točka dj (nova)
	

	Tekst koji je predložila Komisija
	Izmjena

	
	(dj)	izdaje preporuku o primjenjivosti bilo koje odredbe iz članka 2. stavka 2.a na lijekove od zajedničkog interesa.


Amandman		215
Prijedlog uredbe
Članak 26. – stavak 2.a (novi)
	

	Tekst koji je predložila Komisija
	Izmjena

	
	2.a	U obavljanju zadaće iz stavka 2. točke (dc) ovog članka pravo glasa imaju samo predstavnici država članica iz Skupine za kritične lijekove. Odluka se donosi dvotrećinskom većinom glasova država članica koje su nazočne i glasuju.


Amandman		216
Prijedlog uredbe
Članak 26. – stavak 5.a (novi)
	

	Tekst koji je predložila Komisija
	Izmjena

	
	5.a	Skupina za kritične lijekove procjenjuje financijske potrebe strateških projekata na razini Unije i izdaje preporuke o tome kako osigurati odgovarajuće financiranje, među ostalim iz proračuna Unije, kako bi se poduprlo postizanje ciljeva ove Uredbe, i savjetuje o koordinaciji financiranja od strane Unije, država članica, Europske investicijske banke i privatnog sektora.


Amandman		217
Prijedlog uredbe
Članak 26.a (novi)
	

	Tekst koji je predložila Komisija
	Izmjena

	
	Članak 26.a

	
	Strateško predviđanje ključnih lijekova

	
	1. Kako bi se ojačala pripravnost Unije i osigurao koordinirani pristup budućim izazovima u opskrbi kritičnim lijekovima, Skupina za kritične lijekove uspostavlja postupak strateškog predviđanja.

	
	2. Postupak strateškog predviđanja uspostavlja se nakon savjetovanja s Komisijom, Agencijom i Savezom za kritične lijekove.

	
	3. Postupkom strateškog predviđanja utvrđuju se lijekovi od zajedničkog interesa kojima bi se unaprijedili ciljevi ove Uredbe ako su uključeni u poglavlje III. 

	
	4. U postupku strateškog predviđanja utvrđuju se i procjenjuju potencijalni strateški projekti, uzimajući u obzir dugoročne trendove, ranjivosti te prilike za jačanje otpornosti i održivosti lanaca opskrbe unutar Unije i nezadovoljenih medicinskih potreba pacijenata.

	
	5. Skupina za kritične lijekove priprema izvješće i dostavlja ga Komisiji, Agenciji i Europskom parlamentu.

	
	6. Nakon pripreme izvješća o predviđanjima Skupina za kritične lijekove daje preporuke Komisiji i državama članicama o mjerama koje treba poduzeti, uključujući utvrđivanje projekata i njihovu potporu. Ako postoji potreba za strateškom rezervacijom proizvodnih kapaciteta, preporuke posebno uključuju prijedloge za strateške projekte u skladu s člankom 5. stavkom 2. za proizvodnju posebnih farmaceutskih oblika, djelatnih tvari, ključnih sirovina ili tehnologija u utvrđenom roku.


Amandman		218
Prijedlog uredbe
Članak 27. – naslov
	

	Tekst koji je predložila Komisija
	Izmjena

	Strateška partnerstva
	Međunarodna suradnja i strateška partnerstva


Amandman		219
Prijedlog uredbe
Članak 27. – stavak 1.
	

	Tekst koji je predložila Komisija
	Izmjena

	Ne dovodeći u pitanje ovlasti Vijeća, Komisija istražuje mogućnosti sklapanja strateških partnerstava radi diversifikacije izvora nabave kritičnih lijekova, njihovih djelatnih tvari i ključnih ulaznih materijala kako bi se povećala sigurnost opskrbe kritičnim lijekovima u Uniji. Komisija istražuje i mogućnost oslanjanja na postojeće oblike suradnje, ako je to moguće, radi poboljšanja sigurnosti opskrbe i povećanja napora za jačanje proizvodnje kritičnih lijekova u Uniji.
	Ne dovodeći u pitanje ovlasti Vijeća, Komisija nastoji sklopiti strateška partnerstva radi diversifikacije izvora nabave kritičnih lijekova, njihovih djelatnih tvari i ključnih ulaznih materijala kako bi se povećala sigurnost opskrbe kritičnim lijekovima u Uniji. Komisija nastoji iskoristiti i postojeće oblike suradnje, ako je to moguće, radi poboljšanja sigurnosti opskrbe i povećanja napora za jačanje proizvodnje kritičnih lijekova u Uniji.


Amandman		220
Prijedlog uredbe
Članak 27. – stavak 1.a (novi)
	

	Tekst koji je predložila Komisija
	Izmjena

	
	Komisija nastoji uključiti aspekte zdravstvene sigurnosti u strateška partnerstva. Takvi aspekti mogu uključivati mjere za promicanje otvorenih i otpornih lanaca opskrbe, među ostalim putem mehanizama za odgovor na krizu i suradnje radi sprečavanja ograničenja izvoza tijekom izvanrednih stanja u području javnog zdravlja te radi poticanja regulatorne konvergencije i suradnje u farmaceutskom sektoru. Komisija nastoji uključiti pristup aktivnim tvarima i polaznim materijalima aktivnih farmaceutskih sastojaka u strateška partnerstva kako bi se osigurala pravodobna dostupnost kritičnih lijekova u okviru tog mehanizma.


Amandman		221
Prijedlog uredbe
Članak 27. – stavak 1.b (novi)
	

	Tekst koji je predložila Komisija
	Izmjena

	
	Komisija uspostavlja i redovito ažurira popis zemalja koje ispunjavaju regulatorne standarde Unije za kvalitetu i sigurnost lijekova, uključujući ključne ulazne materijale i djelatne tvari. Taj se popis stavlja na raspolaganje javnim naručiteljima i zdravstvenim djelatnicima uključenima u odabir, nabavu, propisivanje, upravljanje, izdavanje i praćenje takvih proizvoda.


Amandman		222
Prijedlog uredbe
Članak 27. – stavak 1.c (novi)
	

	Tekst koji je predložila Komisija
	Izmjena

	
	U kontekstu pristupnih pregovora Komisija podupire postupno usklađivanje zemalja kandidatkinja s pravnom stečevinom Unije u području farmaceutskih proizvoda radi olakšavanja njihove postupne integracije u unutarnje tržište Unije i jačanja otpornosti lanaca opskrbe Unije za kritične lijekove.


Amandman		223
Prijedlog uredbe
Članak 27. – stavak 1.d (novi)
	

	Tekst koji je predložila Komisija
	Izmjena

	
	Komisija svake godine obavještava Skupinu za kritične lijekove o mogućim strateškim partnerstvima.


Amandman		224
Prijedlog uredbe
Članak 27. – stavak 1.e (novi)
	

	Tekst koji je predložila Komisija
	Izmjena

	
	Komisija u okviru strateških partnerstava promiče usklađivanje standarda kvalitete, sigurnosti i zaštite okoliša za farmaceutsku proizvodnju u Uniji i trećim zemljama.


Amandman		225
Prijedlog uredbe
Članak 27. – stavak 1.f (novi)
	

	Tekst koji je predložila Komisija
	Izmjena

	
	Do ... [dvije godine od stupanja na snagu ove Uredbe] Komisija razvija strukturiranu metodologiju za utvrđivanje i određivanje prioriteta takvih partnerstava, koja će razlikovati:

	
	(a) partnerstva osmišljena za poticanje i jačanje postojećih okvira suradnje i trgovinskih odnosa koji doprinose sigurnosti opskrbe i stabilnosti lanca opskrbe; i

	
	(b) partnerstva osmišljena za razvoj nove ili pojačane suradnje radi smanjenja strateških ovisnosti i osiguravanja geografske diversifikacije lanaca opskrbe.


Amandman		226
Prijedlog uredbe
Članak 27. – stavak 1.g (novi)
	

	Tekst koji je predložila Komisija
	Izmjena

	
	Strateška partnerstva nastoje i ukloniti trgovinske i regulatorne prepreke koje smanjuju otpornost lanca opskrbe, promicati regulatornu suradnju kako bi se olakšao brži i predvidljiviji pristup tržištu te podržati neometano prekogranično kretanje lijekova i kritičnih komponenata, a da pritom ostane u potpunosti u skladu s međunarodnim obvezama Unije.


Amandman		227
Prijedlog uredbe
Članak 27. – stavak 1.h (novi)
	

	Tekst koji je predložila Komisija
	Izmjena

	
	Komisija se oslanja i na postojeće oblike suradnje, prema potrebi, kako bi poradila na jačanju otpornosti proizvodnje i opskrbe kritičnim lijekovima, njihovim djelatnim tvarima i ključnim ulaznim elementima u Uniji i na globalnoj razini.


Amandman		228
Prijedlog uredbe
Članak 28. – stavak 1. – točka a
Uredba (EU) 2024/795
Članak 2. – stavak 1. – točka a – podtočka iii.

	

	Tekst koji je predložila Komisija
	Izmjena

	iii.	biotehnologije i sve druge tehnologije relevantne za proizvodnju kritičnih lijekova kako su definirani u Aktu o kritičnim lijekovima *;
	iii.	biotehnologije i izravno povezane razvojne tehnologije potrebne za razvoj ili proizvodnju kritičnih lijekova, uključujući njihove djelatne tvari i ključne ulazne materijale, kako su definirani u Aktu o kritičnim lijekovima *;

	_________
	_________

	*	Uredba (EU) … Europskog parlamenta i Vijeća o utvrđivanju okvira za jačanje dostupnosti i sigurnosti opskrbe kritičnim lijekovima i poboljšanje dostupnosti i pristupačnosti lijekova od zajedničkog interesa te o izmjeni Uredbe (EU) 2024/795.” [D.G.: upućivanje dopuniti konačnim naslovom „Akta o kritičnim lijekovima” i upućivanjima na objavu nakon što budu dostupni]
	*	Uredba (EU) … Europskog parlamenta i Vijeća o utvrđivanju okvira za jačanje dostupnosti i sigurnosti opskrbe kritičnim lijekovima i poboljšanje dostupnosti i pristupačnosti lijekova od zajedničkog interesa te o izmjeni Uredbe (EU) 2024/795.” [D.G.: upućivanje dopuniti konačnim naslovom „Akta o kritičnim lijekovima” i upućivanjima na objavu nakon što budu dostupni]


Amandman		229
Prijedlog uredbe
Članak 29. – stavak 1.
	

	Tekst koji je predložila Komisija
	Izmjena

	1.	Nositelji odobrenja za stavljanje u promet i drugi gospodarski subjekti u lancima opskrbe i distribucije kritičnih lijekova, uključujući njihove ključne ulazne materijale i djelatne tvari, ili lijekova od zajedničkog interesa, Komisiji ili nacionalnim tijelima, ovisno o slučaju, na njihov zahtjev dostavljaju tražene informacije potrebne u svrhu primjene ove Uredbe.
	1.	Nositelji odobrenja za stavljanje u promet i drugi gospodarski subjekti u lancima opskrbe i distribucije kritičnih lijekova, uključujući njihove ključne ulazne materijale i djelatne tvari, ili lijekova od zajedničkog interesa, Komisiji, Agenciji ili nacionalnim tijelima, ovisno o slučaju, na njihov zahtjev dostavljaju tražene informacije potrebne u svrhu primjene ove Uredbe.


Amandman		230
Prijedlog uredbe
Članak 29. – stavak 2.
	

	Tekst koji je predložila Komisija
	Izmjena

	2.	Komisija i nacionalna tijela država članica nastoje spriječiti udvostručavanje traženih i dostavljenih informacija.
	2.	Komisija, Agencija i nacionalna tijela država članica poduzimaju sve odgovarajuće mjere kako bi se izbjeglo udvostručavanje zatraženih i dostavljenih informacija, uz potpuno iskorištavanje informacija koje su im već dostupne u skladu s farmaceutskim zakonodavstvom Unije, uključujući podatke dostavljene u kontekstu postupaka odobrenja za stavljanje u promet, izmjena, inspekcija i drugih regulatornih podnesaka, kako bi se dodatno administrativno opterećenje za gospodarske subjekte svelo na najmanju moguću mjeru. Zahtjevi za dodatne informacije ograničeni su na ono što je potrebno za osiguravanje učinkovitog praćenja, analize i procjene.


Amandman		231
Prijedlog uredbe
Članak 29. – stavak 3.
	

	Tekst koji je predložila Komisija
	Izmjena

	3.	Komisija i nacionalna tijela država članica procjenjuju osnovanost propisno obrazloženih zahtjeva za povjerljivost koje su uputili nositelji odobrenja za stavljanje u promet i drugi gospodarski subjekti od kojih se traži dostavljanje informacija na temelju stavka 1. te sve poslovno povjerljive informacije štite od neopravdanog otkrivanja.
	3.	Komisija, Agencija i nadležna nacionalna tijela država članica procjenjuju osnovanost propisno obrazloženih zahtjeva za povjerljivost koje su uputili nositelji odobrenja za stavljanje u promet i drugi gospodarski subjekti od kojih se traži dostavljanje informacija na temelju stavka 1., sve poslovno povjerljive informacije štite od neopravdanog otkrivanja i ograničavaju pristup takvim informacijama isključivo na osoblje odgovorno za primjenu ove Uredbe. Komisija i nacionalna tijela, njihovi službenici, zaposlenici i druge osobe koje rade pod nadzorom tih tijela osiguravaju povjerljivost informacija dobivenih pri obavljanju svojih zadaća i aktivnosti, u skladu s relevantnim pravom Unije ili nacionalnim pravom. Ovaj se stavak primjenjuje i na sve predstavnike država članica, promatrače, stručnjake i ostale sudionike sastanaka Skupine za kritične lijekove. Osim toga također osiguravaju da digitalni sustavi koji se upotrebljavaju za prikupljanje i analizu podataka uključuju odgovarajuće kibersigurnosne mjere.


Amandman		232
Prijedlog uredbe
Članak 29.a (novi)
	

	Tekst koji je predložila Komisija
	Izmjena

	
	Članak 29.a

	
	Obveza Komisije da prikuplja informacije o lijekovima bez odgovarajuće zamjene u Uniji

	
	1. Komisija prikuplja potrebne informacije od Agencije i nacionalnih tijela država članica i na temelju popisa kritičnih nestašica lijekova iz poglavlja X. Uredbe (EU) br. .../... [dodati upućivanje nakon donošenja, usp. COM(2023)193 final] sastavlja popis ključnih lijekova podrijetlom iz trećih zemalja za koje nije dostupna odgovarajuća zamjena proizvedena u Uniji. Komisija održava i redovito ažurira taj popis.

	
	2. Svrha je popisa iz prvog stavka utvrditi i pratiti strateške ovisnosti te poduprijeti donošenje odgovarajućih mjera na temelju ove Uredbe kojima je cilj osigurati kontinuiranu opskrbu tim lijekovima i njihovu dostupnost unutar Unije.

	
	3. Pri izradi i ažuriranju popisa iz stavka 1. Komisija uzima u obzir relevantnost za javno zdravlje, terapijsku važnost i kritičnost lijekova. 


Amandman		233
Prijedlog uredbe
Članak 30. – stavak 1.
	

	Tekst koji je predložila Komisija
	Izmjena

	1.	Komisija do [Ured za publikacije, upisati datum: pet godina od datuma početka primjene ove Uredbe] i svakih pet godina nakon toga provodi evaluaciju ove Uredbe i podnosi izvješće o glavnim nalazima Europskom parlamentu, Vijeću, Europskom gospodarskom i socijalnom odboru i Odboru regija.
	1.	Komisija redovito prati provedbu ove Uredbe i njezin utjecaj na funkcioniranje unutarnjeg tržišta, tržišno natjecanje i sigurnost opskrbe lijekovima u Uniji. Osim toga, Komisija do [Ured za publikacije, upisati datum: pet godina od datuma početka primjene ove Uredbe] i svakih pet godina nakon toga u okviru svoje evaluacije procjenjuje učinak drugog relevantnog zakonodavstva Unije na ovu Uredbu i podnosi izvješće o glavnim nalazima Europskom parlamentu, Vijeću, Europskom gospodarskom i socijalnom odboru i Odboru regija.


Amandman		234
Prijedlog uredbe
Članak 30. – stavak 2.
	

	Tekst koji je predložila Komisija
	Izmjena

	2.	Komisija u svojoj evaluaciji procjenjuje učinak ove Uredbe i mjeru u kojoj su postignuti njezini ciljevi utvrđeni u članku 1.
	2.	Komisija u svojoj evaluaciji procjenjuje učinak ove Uredbe i mjeru u kojoj su postignuti njezini ciljevi utvrđeni u članku 1. Evaluacijom se posebno ocjenjuju:


Amandman		235
Prijedlog uredbe
Članak 30. – stavak 2. – točka a (nova)
	

	Tekst koji je predložila Komisija
	Izmjena

	
	(a)	podaci o broju novih proizvodnih pogona otvorenih ili moderniziranih unutar Unije i broju proširenih postojećih proizvodnih linija;


Amandman		236
Prijedlog uredbe
Članak 30. – stavak 2. – točka b (nova)
	

	Tekst koji je predložila Komisija
	Izmjena

	
	(b)	broj i vrsta projekata koje je Skupina za kritične lijekove potvrdila, podržala ili preporučila u skladu s ovom Uredbom;


Amandman		237
Prijedlog uredbe
Članak 30. – stavak 2. – točka c (nova)
	

	Tekst koji je predložila Komisija
	Izmjena

	
	(c)	napredak ostvaren u diversifikaciji izvora aktivnih tvari, ishodišnih materijala i drugih ključnih ulaznih materijala;


Amandman		238
Prijedlog uredbe
Članak 30. – stavak 2. – točka d (nova)
	

	Tekst koji je predložila Komisija
	Izmjena

	
	(d)	djelotvornost mjera donesenih za ublažavanje strukturnih rizika i jačanje otpornosti opskrbe;


Amandman		239
Prijedlog uredbe
Članak 30. – stavak 2. – točka e (nova)
	

	Tekst koji je predložila Komisija
	Izmjena

	
	(e)	neželjeni učinci na koncentraciju na tržištu, tržišno natjecanje, uključujući učinak na MSP-ove, poticaje za inovacije ili prepreke ulasku na tržište, te procjena je li Uredba i dalje razmjerna i djelotvorna.


Amandman		240
Prijedlog uredbe
Članak 30. – stavak 3.
	

	Tekst koji je predložila Komisija
	Izmjena

	3.	Nacionalna tijela i gospodarski subjekti Komisiji na njezin zahtjev dostavljaju sve relevantne informacije kojima raspolažu, a koje Komisiji mogu biti potrebne za procjenu na temelju stavka 1.
	3.	Nacionalna tijela i gospodarski subjekti, organizacije pacijenata i potrošačke organizacije, kao i organizacije zdravstvenih djelatnika Komisiji na njezin zahtjev dostavljaju sve relevantne informacije kojima raspolažu, a koje Komisiji mogu biti potrebne za procjenu na temelju stavka 1.


Amandman		241
Prijedlog uredbe
Članak 30. – stavak 3.a (novi)
	

	Tekst koji je predložila Komisija
	Izmjena

	
	3.a	Ako se u okviru evaluacije iz stavka 1. utvrdi potencijalni rizik za dostupnost kritičnog lijeka ili sigurnost opskrbe kritičnim lijekom u Uniji, Komisija provodi koordiniranu procjenu učinka utemeljenu na dokazima i, prema potrebi, predlaže razmjerne i odgovarajuće mjere ublažavanja uz savjetovanje s državama članicama i relevantnim dionicima.


Amandman		242
Prijedlog uredbe
Članak 30.a (novi)
	

	Tekst koji je predložila Komisija
	Izmjena

	
	Članak 30.a

	
	Izvršavanje delegiranja ovlasti

	
	1.	Ovlast za donošenje delegiranih akata dodjeljuje se Komisiji podložno uvjetima utvrđenima u ovom članku. 
2.	Ovlast za donošenje delegiranih akata iz članka 20.g stavka 4. i članka 20.h stavka 2. dodjeljuje se Komisiji na neodređeno vrijeme počevši od … [datum početka primjene ove Uredbe].

	
	3.	Europski parlament ili Vijeće u svakom trenutku mogu opozvati delegiranje ovlasti iz članka 20.g stavka 4. i članka 20.h stavka 2. Odlukom o opozivu prekida se delegiranje ovlasti koje je u njoj navedeno. Opoziv počinje proizvoditi učinke sljedećeg dana od dana objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi.

	
	4.	Prije donošenja delegiranog akta Komisija se savjetuje sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016.

	
	5.	Čim donese delegirani akt, Komisija ga istodobno priopćuje Europskom parlamentu i Vijeću.

	
	6.	Delegirani akt donesen na temelju članka 20.g stavka 4. i članka 20.h stavka 2. stupa na snagu samo ako Europski parlament ili Vijeće u roku od dva mjeseca od priopćenja tog akta Europskom parlamentu i Vijeću na njega ne podnesu nikakav prigovor ili ako su prije isteka tog roka i Europski parlament i Vijeće obavijestili Komisiju da neće podnijeti prigovore. Taj se rok produljuje za dva mjeseca na inicijativu Europskog parlamenta ili Vijeća.

